ישיבת מליאה, כנסת 25, פרוטוקול מספר 113, 2023-11-06 00:00

אמיר אוחנה: חברי הכנסת, אני פותח את ישיבת הכנסת

אמיר אוחנה:  היום יום שני כ"ב בחשוון התשפ"ד, 6 בנובמבר 2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/4043/25 וכלה בהצעת חוק פ/4049/25: הצעת חוק יום לציון אירועי כ"ב בתשרי ומלחמת חרבות ברזל, התשפ"ד–2023, מאת חברת הכנסת חוה אתי עטייה; הצעת חוק מס ערך מוסף (תיקון – מס בשיעור אפס על מרחבים מוגנים), התשפ"ד–2023, מאת חבר הכנסת משה פסל; הצעת חוק צער בעלי חיים (הגנה על בעלי חיים) (תיקון – איסור משלוחים ימיים של צאן חי לשחיטה), התשפ"ד–2023, מאת חברת הכנסת יסמין פרידמן; הצעת חוק הבטחת הכנסה (תיקון – מימון תרופות שאינן בסל שירותי הבריאות לילדים שהוריהם מקבלים גמלת הבטחת הכנסה), התשפ"ד–2023, מאת חברת הכנסת חוה אתי עטייה; הצעת חוק זכויות החולה (תיקון – אדם הנזקק לטיפול רפואי בשל מעשה טרור), התשפ"ד–2023, מאת חבר הכנסת אושר שקלים; הצעת חוק קליטת חיילים משוחררים (תיקון – הכנסת מקצועות הסיעוד לקרן ממדים ללימודים), התשפ"ד–2023, מאת חברת הכנסת אורית פרקש הכהן; הצעת חוק הגנת הצרכן (תיקון – הצגת מחיר בשעת חירום), התשפ"ד–2023, מאת חבר הכנסת יעקב אשר

דן מרזוק:       לקריאה שנייה ולקריאה שלישית: הצעת חוק המאבק בטרור (תיקון מס' 10), התשפ"ד–2023, שהחזירה ועדת החוץ והביטחון

דן מרזוק:       לקריאה הראשונה, מטעם הממשלה: הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023; הצעת חוק הגנה על עובדים בשעת חירום (הוראת שעה – חרבות ברזל), התשפ"ד–2023; הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד–2023; הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023; הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בפעולות האיבה או בשל פעולות המלחמה (הוראת שעה – חרבות ברזל), התשפ"ד–2023

דן מרזוק:      החלטת ועדת החוקה, חוק ומשפט בעניין פיצול הצעת חוק המאבק בטרור (תיקון מס' 9 והוראת שעה) (צריכת פרסומי טרור), התשפ"ד–2023; תקנות שעת חירום (דיוני מעצרים) (תיקון מס' 2), התשפ"ד–2023; תקנות שעת חירום (חרבות ברזל) (מניעת פגיעת גוף שידורים זר בביטחון המדינה) (תיקון), התשפ"ד–2023

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון על סדר-היום: נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד

אמיר אוחנה:  הצבעה כעת

אמיר אוחנה:  תמה ההצבעה

אמיר אוחנה:  עד שאקבל לידי את הרשימה – ראשונת הדוברים, חברת הכנסת צגה מלקו, בבקשה

צגה מלקו: אדוני היושב-ראש, כנסת נכבדה, חבריי חברי הכנסת, היום הבאנו להצבעה בוועדת העבודה והרווחה את חוק החטופים והנעדרים

צגה מלקו:  המשפחות עברו תקופה קשה, לילות ללא שינה, לא ניתן לתאר את הכאב והתסכול שהם חווים בימים אלו

צגה מלקו:  החוק מאפשר קצת אוויר לנשימה בימים טרופים אלו

צגה מלקו:  היה לי חשוב שהחוק יכלול גם את אברה מנגיסטו, המוחזק מעל תשע שנים בארגון טרור רצחני, חמאס, ובאמהרית: (אומרת בשפה האמהרית: אחינו היקר אברה מנגיסטו נמצא כבר תשע שנים בשבי החמאס, ארגון טרור, בתנאים קשים

צגה מלקו: ) החוק מאפשר קצת למשפחות שדואגות ליקיריהן, מתרוצצות בכל מקום, בשגרירויות זרות, בכל מיני מקומות למצוא פיסת מידע על היקירים שלהן

אמיר אוחנה: תודה רבה

צגה מלקו: כולי תפילה ותקווה שהחטופים והנעדרים ישובו אלינו בריאים ושלמים כמה שיותר מהר

אמיר אוחנה: אמן ואמן

אמיר אוחנה:  חבר הכנסת סימון דוידסון, ואחריו – חבר הכנסת בועז טופורובסקי

סימון דוידסון: תודה, אדוני היושב-ראש

סימון דוידסון:  חבריי חברי הכנסת, אנחנו נמצאים בתקופה, אחת הנוראיות של מדינת ישראל

סימון דוידסון:  כולם נכנסים מתחת לאלונקה, כולם – עמותות, חברה אזרחית, אזרחים פשוטים, חיילים, חיילות, כל מי שיכול

סימון דוידסון:  מי לא נכנס מתחת לאלונקה? הבנקים

סימון דוידסון:  הבנקים פשוט מרגישים שהם לא חלק מהמשחק

סימון דוידסון:  ואני אספר לכם שאתמול צפיתי בטלוויזיה וראיתי איזושהי פרסומת של אחד הבנקים, ופשוט חוזרים על זה כל הזמן: אנחנו, הבנק, נותנים אפשרות לשלם משכנתה לאנשי עוטף עזה

סימון דוידסון:  אבל מי נמצא בעוטף עזה? רוב האוכלוסייה היא בקיבוצים בכלל

סימון דוידסון:  איזה קיבוצניק לוקח משכנתה בכלל? מי צריך משכנתה בקיבוץ? אז אני קורא לבנקים להיכנס מתחת לאלונקה, להיות חלק מהמאמץ של מדינת ישראל בלחימה בתקופה הנוראית, שאנחנו רק בתחילתה

סימון דוידסון:  הגיע הזמן שגם הבנקים יעזרו למדינת ישראל

סימון דוידסון:  תודה

אמיר אוחנה: תודה רבה

אמיר אוחנה:  חבר הכנסת בועז טופורובסקי, ואחריו – חבר הכנסת אבי מעוז

אמיר אוחנה:  בבקשה

בועז טופורובסקי: תודה, אדוני היושב-ראש

בועז טופורובסקי:  חבריי חברות וחברי הכנסת, מדינת ישראל נמצאת בעיצומה של מלחמה מהקשות ביותר שידענו מול ארגון טרור בעל שאיפות להשמיד אותנו

בועז טופורובסקי:  יש לנו משימה לאומית להתאחד, לנצח

בועז טופורובסקי:  אני מאמין שגם בימים אלה חשוב לציין את המאבק בקטל בכבישים

בועז טופורובסקי:  לצערי, אנחנו רואים עלייה במספר תאונות הדרכים וההרוגים מפרוץ המלחמה בשנה שגם כך הייתה קשה בדרכים

בועז טופורובסקי:  זו תקופה מורכבת לעלות על הכביש, זאת תקופה מורכבת להתעסק בכך, אבל חשוב לזכור ולהקשיב להוראות פיקוד העורף – הן מצילות חיים גם בכבישים

בועז טופורובסקי:       305 בני אדם נהרגו מתחילת השנה בכבישי ישראל – תשעה מהם רק בשבוע החולף

בועז טופורובסקי:  אני רוצה להשתתף בצער משפחות הנרצחים והנופלים מפרוץ המלחמה ובצער המשפחות ששכלו את יקיריהן על כבישי ישראל, יש כאלה שגם וגם; לשלוח איחולי החלמה לפצועים, לא נשכח אותם ולעולם לא נשכח את החטופים עד שנשחרר אותם

בועז טופורובסקי:  תודה רבה

אמיר אוחנה:  תודה רבה

אמיר אוחנה:  חבר הכנסת אבי מעוז, ואחריו – חבר הכנסת איימן עודה

אבי מעוז: תודה, אדוני היושב-ראש

אבי מעוז:  מאז פרוץ המלחמה התקבע בחלק מהשיח הציבורי שמה של המלחמה כ"מלחמת 7 באוקטובר"

אבי מעוז:  אפשר להבין זאת בשל הסמיכות של התאריך הלועזי הזה לתאריך הלועזי של מלחמת יום כיפור

אבי מעוז:  אבל נראה לי שכשם שבמלחמה ההיא אז, לפני 50 שנה, השם שהתקבע אצלנו נקרא על שם היום הקדוש שדווקא בו בחרו אויבינו לממש את שאיפתם לנסות להשמיד, כך שמה של המלחמה הנוכחית ייקבע בתור "מלחמת שמחת תורה"

אבי מעוז:       אל מול האויב האכזר שביקש ומבקש להפיל את רוחנו, עם ישראל נלחם על השמחה; אל מול המפלצתיות, שכל שאיפתה להשמיד, להרוג, לאבד ולהרבות מוות, עם ישראל נלחם על החיים, על תוספת חיים ועל קדושת החיים; אל מול הרוע הצרוף עם ישראל נלחם על זהותו, על התורה ועל שמחת תורה

אבי מעוז:  יהי רצון שיתקיים בנו מהרה הפסוק בישעיהו: " וּפְדויי ה' ישובון וּבָאו ציון בְּרִנָּה ושמחת עולם על ראשם"

אבי מעוז:  תודה

אמיר אוחנה:  תודה רבה

אמיר אוחנה:  חבר הכנסת איימן עודה, ואחריו – חברת הכנסת קטי שטרית

איימן עודה: כבוד היושב-ראש, פג'ר ג'מאל, ילד בן עשר מרמלה, סובל מאוטיזם

איימן עודה:  לפני שבועיים המורה בבית הספר, בית ספר יהודי, שאלה אותו: עם מי אתה, עם ישראל או עם עזה? הילד חייך ולא הבין את הנושא

איימן עודה:  אז היא גירשה אותו מבית הספר

איימן עודה:  אני כבר שבועיים במעקב יומי, מדבר עם הוריו כל הזמן

איימן עודה:  עירבתי הרבה אנשים, אבל לצערי הרב לא הצלחנו להחזיר אותו לבית הספר

איימן עודה:  היום הוא התקבל לבית ספר אחר

איימן עודה:  פג'ר זה שחר בעברית

איימן עודה:  תפקידנו שיהיה שחר של יום אחר, ללא גזענות, ללא רדיפה

איימן עודה:  זהו תפקידנו

טלי גוטליב: תחזירו את החטופים

טלי גוטליב:  להחזיר את החטופים

טלי גוטליב:  להשיג לנו מידע על החטופים

אמיר אוחנה: תודה רבה

אמיר אוחנה:  חברת הכנסת קטי שטרית, ואחריה – אחרונת הדוברות לשלב זה, חברת הכנסת עאידה תומא סלימאן

קטי קטרין שטרית: אדוני היושב-ראש, אדוני השר, ב-7 באוקטובר יחידת הקומנדו אגוז עזבה את אזור חווארה, אזור השומרון, ועברה להציל את התצפיתניות והחיילים שנשארו בחיים במוצב כיסופים, ביניהם ילד חמד בשם יונתן סביצקי

קטי קטרין שטרית:  יונתן גדל בנעלה ולמד בתיכון במודיעין; ילד יפה תואר, בן יחיד להוריו

קטי קטרין שטרית:  יש לו עוד אחות אחת, והוא בן יחיד להוריו

קטי קטרין שטרית:  הוריו שמעו בדרך אגב שיש את חוק ההמשכיות, שעדיין לא חוקק, כי הוא מתעכב מסיבות ביורוקרטיות במשרד הביטחון, והם ביקשו לשאוב זרע מהחלל, אבל הם איחרו את הזמן

קטי קטרין שטרית:  היום ישבתי עם ההורים, עם בלה ועם גרשון, שבכו בדמעות ואמרו: מה שלנו קרה, אנחנו לא רוצים שיקרה לאחרים

קטי קטרין שטרית:      אני עומדת כאן ומבקשת ומתחננת דווקא באמצע עיתות מלחמה שמשרד הביטחון יהיה פתוח יותר ויסייע לנו לבצע את השאיבות האלה

קטי קטרין שטרית:  יש בהן הרבה יותר מהמוסר

קטי קטרין שטרית:  לא רק החייל, ההמשכיות שלו, כי זה מה שההורים רוצים מאוד מאוד, אלא גם הניצחון על אותו ארגון טרור חמאס ועוד אחרים שיקומו, לצערנו הרב – אנחנו יודעים שזה או אנחנו או הם – שנבוא ונאמר להם: חוק ההמשכיות לא רק כי יש בו את האלמנט של המשך הדור, אלא אם אתם רוצים להכחיד אותנו – לא ניתן לכם, אנחנו נמשיך ונתקיים

קטי קטרין שטרית:  אני מאוד מקווה שהלב והאוזן יהיו קשובים יותר לבקשות של ההורים

קטי קטרין שטרית:  תודה רבה

אמיר אוחנה: תודה רבה

אמיר אוחנה:  וכאמור, אחרונת הדוברות לשלב זה – חברת הכנסת עאידה תומא סלימאן

אמיר אוחנה:  לאחר מכן נעבור לנושא הבא שעל סדר-היום

אמיר אוחנה:  בבקשה

עאידה תומא סלימאן: כבוד היושב-ראש, הנא, אישה מטירה, קיבלה היום טלפון שמחכה לה דבר שאמור להגיע בדואר, אבל בגלל שהדואר לא מגיע לכפרים הערביים היא צריכה להגיע לכפר סבא לקבל אותו

עאידה תומא סלימאן:  היא נכנסה לסניף, והתברר שנעשה לה אמבוש, כי הנא היא עיתונאית, עובדת עם אל-מיאדין, אזרחית מדינת ישראל, עובדת באופן חוקי, גלוי, עושה את העבודה שלה נאמנה

עאידה תומא סלימאן:  חיים אתגר העיתונאי עשה לה אמבוש, התקשר והתחיל לרדת עליה

עאידה תומא סלימאן:  הפך גם לשוטר וגם לשופט וגם למבצע את פסק הדין בלייב, הסית נגדה, וגרם למתקפה פיזית כמעט כאשר מנע ממנה להיכנס לאוטו שלה ולהסתלק

עאידה תומא סלימאן:  הוא עושה את זה כבר בפעם השנייה

עאידה תומא סלימאן:       ההשתוללות הגזענית הזו וההסתה נגד עיתונאים שעושים את העבודה שלהם נאמנה ובצורה אובייקטיבית – והנא היא אישה מאוד מקצועית – זה בלתי מתקבל על הדעת

עאידה תומא סלימאן:  אני שמחה שהנא החליטה היום להגיש תלונה במשטרה על ההסתה הפרועה הזו, ואני מאוד מקווה שהמשטרה תטפל בעניין הזה, כי העניין גובל בהתרת דם במצב המאוד-מאוד רגיש שאנחנו נמצאים בו

אמיר אוחנה: תודה לגברתי

אמיר אוחנה: [רשומות (הצעות חוק, חוב' כ/1673[

אמיר אוחנה: ( 

אמיר אוחנה: הנושא הבא על סדר-היום: הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה תאגידים, בתי דין מינהליים ותכנון ובנייה), התשפ"ד–2023, לקריאה הראשונה

אמיר אוחנה:  אני מזמין את השר דוד אמסלם בשם שר המשפטים להציג את הצעת החוק

אמיר אוחנה:  בבקשה, אדוני

אמיר אוחנה:  בבקשה, כבוד השר, עד עשר דקות

דוד אמסלם: אדוני היושב-ראש, חברי הכנסת, ברצוני קודם כול להעביר את תנחומיי למשפחות השכולות, והחלמה מהירה לכל הפצועים

אמיר אוחנה: אמן

דוד אמסלם: דרך אגב, גם להבטיח שמדינת ישראל תעשה הכול, אבל הכול, כדי להשיב את כל החטופים הביתה בשלום

אמיר אוחנה: אמן

דוד אמסלם: אני מחבק את המשפחות, וכמובן, אני מתפלל בכל יום ובכל דקה שחיילי צה"ל יחזרו איש-איש לביתו שלמים ובריאים

דוד אמסלם:      לגבי הצעת החוק – אני אקצר, אני אעשה את זה ממש בקצרה – מדובר על הצעת חוק להארכת תקופות ודחיית מועדים בחוק בכל מיני נושאים – מפריע לי, חבר'ה

אמיר אוחנה: רבותיי, שקט במליאה, בבקשה

אמיר אוחנה:  תודה

דוד אמסלם: אני לא אקריא את הכול, אבל יש מועדים קבועים בחוק

דוד אמסלם:  היות שאנחנו נמצאים במלחמה, אנחנו בעצם מאפשרים לא לעמוד במועדים הקבועים בחוק בגלל כל מיני סיבות, לא אלאה אתכם – גם האנשים במילואים, גם באים בכלל לקראת האוכלוסייה שנשארה בבית וכו'

דוד אמסלם:  אז יש פה סדרה של נושאים שעליהם אנחנו רוצים להצביע

דוד אמסלם:  את זה החוק בעצם רוצה להסדיר

דוד אמסלם:  תודה רבה

אמיר אוחנה: תודה רבה לשר אמסלם

אמיר אוחנה:  נעבור כעת לדיון האישי

אמיר אוחנה:  ראשונת הדוברים – חברת הכנסת טלי גוטליב

קריאה: - - -     

אמיר אוחנה: הראשון הוא חבר הכנסת השר דוד אמסלם, אז את השנייה, אבל ראשונת הדוברים בשלב הזה של הדיון האישי

אמיר אוחנה:  בבקשה, גברתי, עד שלוש דקות לרשותך

טלי גוטליב: שלום לעם ישראל, קבלו צ'יזבט נוסף מבית היוצר של האבסורד במדינת ישראל בבג"ץ: 568 עזתים הגישו עתירה, קבלו

טלי גוטליב:  אנחנו עצרנו עזתים עם אישורי שהייה ביום הפרעות והתופת שבאו עלינו

טלי גוטליב:  עצרנו אותם

טלי גוטליב:  הופסקו האישורים, לאחר שהתברר שחלק מהעזתים שימשו ושיתפו פעולה עם המחבלים המרצחים תוך כדי, לפני, אחרי ומכל הצדדים

טלי גוטליב:  אז עם כל הכבוד, כשאנחנו נמצאים בשעת חירום ובשעת לחימה, אנחנו נחזיק אצלנו במשמורת כזאת או אחרת, שגם אותה אני לא אפרט, כי הוגש גם בג"ץ להורות על מיקומם של אותם עצורים – בטח, אנחנו נגלה להם איפה מתקני הכליאה ולמה

טלי גוטליב:  הוגש בג"ץ, הבג"ץ ההוא נדחה

טלי גוטליב:  אבל עכשיו הוגש בג"ץ, ובית המשפט הורה למדינה להשיב למה 568 עזתים נמצאים במתקני כליאה של ישראל

טלי גוטליב:  אגב, היו עצורים הרבה יותר, אני לא אומר פה את המספר, אבל אחרי ששירות הביטחון וגורמי הביון והחקירה ניטרו את החקירות שלהם, את האינפורמציה שניטלה מהם וניתנה מהם, מי שלא שייך, שוחרר

טלי גוטליב:  ועד אז אין שום כוונה שמדינת ישראל תצטרך להשיב לבג"ץ כזה

טלי גוטליב:  לו הייתי מייצגת את המדינה שלי בשעת מלחמה, והייתי מקבלת את הבג"ץ ההזוי הזה, שאומר לי לתת טעם למה 568 עזתים עצורים, הייתי אומרת: רבותיי, אין לעזתים האלה זכות עמידה

טלי גוטליב:       עכשיו, כבר טענתי והסברתי לכם מה זה זכות עמידה

טלי גוטליב:  קבלו את הדבר ההזוי הבא: אם אתה מגיש בג"ץ ואחד אתה מייצג – אתה צריך לתת ייפוי כוח; הם מגישים את הבג"ץ, אדוני היו"ר, ייפוי כוח הם לא מצרפים של 568 העזתים האלה

טלי גוטליב:  זאת אומרת, הם עושים את זה על דעת עצמם

טלי גוטליב:  אין לנו ייפויי כוח, אין לנו תצהירים, אין לנו שום דבר

טלי גוטליב:  כל מה שיש לנו זאת אמירה פומפוזית, מקוממת, שפוגעת בחוסנה של המדינה ובלגיטימציה של המדינה להחזיק מחבלים – מחבלים – במתקני כליאה כדי לאסוף מידע רלוונטי

טלי גוטליב:      אנחנו שוקדים על השבת החטופים לישראל, ואני מבהירה פה לכל יפי הנפש: אם נדמה לכם שאתם תתחננו לחמאס והחמאס ישיב לכם איזה חטוף – שיהיה לכם בהצלחה

טלי גוטליב:  אם נדמה לכם שמדינת קטר רואה את החטופים שלנו ממטר – היא לא רואה אותם ממטר

טלי גוטליב:  קטר מספקת פייקים בלי הכרה בהקשר של החטופים

טלי גוטליב:  אם אתם רוצים מבצעים הירואיים כמו שחרורה של החיילת, אנחנו צריכים להחזיק במתקני הכליאה שלנו בסוד גמור עזתים ששיתפו פעולה עם מרצחים מחבלים, ואנחנו נשיג מהם מודיעין, כי זו הדרך שלנו להשיג את החטופים – בכוח, בכוח וביותר כוח

אמיר אוחנה: תודה, גברתי

אמיר אוחנה:  אני מודיע כי רשימת הדוברים לפרק זה נעולה

אמיר אוחנה:  הדובר הבא, חבר הכנסת מיקי לוי – אינו נוכח; חברת הכנסת מרב מיכאלי – אינה נוכחת; חברת הכנסת מירב כהן – אינה נוכחת; חבר הכנסת אחמד טיבי – אינו נוכח; חבר הכנסת רון כץ – אינו נוכח; חבר הכנסת דן אילוז –אינו נוכח

אמיר אוחנה:  חבר הכנסת טיבי, אני כבר קראתי בשמך

אמיר אוחנה:  בחוק הבא, יש הרבה חוקים היום

אמיר אוחנה:  מאה אחוז

אמיר אוחנה:  חבר הכנסת עידן רול – אינו נוכח; חבר הכנסת איימן עודה – מוותר; חברת הכנסת עאידה תומא סלימאן – אינה נוכחת; חברת הכנסת נעמה לזימי – אינה נוכחת; חבר הכנסת ואליד אלהואשלה – אינו נוכח

אמיר אוחנה:  חבר הכנסת יוסף עטאונה, בבקשה, אדוני, עד שלוש דקות לרשותך

יוסף עטאונה: כבוד היושב-ראש, כנסת נכבדה, כנראה למישהו מפריעה ההתנהגות של האוכלוסייה הערבית בחודש האחרון

יוסף עטאונה:  אי-אפשר להסביר את המתקפה, את הרדיפה, נגד האוכלוסייה הערבית, במיוחד בקרב סטודנטים, מרצים, רופאים והשירות הציבורי

יוסף עטאונה:  במכללות ובאוניברסיטאות הוקמו קבוצות מיוחדות להגיש קובלנות נגד סטודנטים ערבים

יוסף עטאונה:  מי שמנצל בציניות את המצב הוא החזיק בעמדות האלה, הוא הסית נגד האוכלוסייה הערבית בכל השנים האחרונות, והיום מנצל בציניות את המצב בכדי לרדוף את האוכלוסייה הערבית, במיוחד באוניברסיטאות ובבתי חולים

יוסף עטאונה:       אנחנו כל יום מקבלים פניות מהרבה - -     

אמיר אוחנה: חבר הכנסת רוטמן, אתה מפריע

יוסף עטאונה: - - צעירים וצעירות בחברה הערבית שמוזמנים למשטרה, לחקירות שב"כ, ומוגשים כל יום דיונים לבתי המשפט והארכות מעצר על דברים שהם לכל הדעות בגדר של חופש ביטוי

יוסף עטאונה:      לא יכול להיות – קלות כזאת כלפי האוכלוסייה הערבית, לא יכול להיות מצב שצעירה ערבייה מהנגב, עוצרים אותה, מאריכים לה מעצר לשלושה ימים על שיתוף פוסט למישהו יהודי שכתב על הזוועות בעזה

יוסף עטאונה:  מי שכתב את הפוסט, בגלל שהוא יהודי, לא נעצר; הצעירה – עוצרים אותה, מביאים אותה לבית המשפט, מאריכים לה שלושה ימים, ואני בטוח שהיא תקבל עוד שלושה ימים, כי היו מקרים

יוסף עטאונה:  יש מקרים של צעירים שכתבו על אותו יום בוקר טוב – עצרו אותם

יוסף עטאונה:      מה אתם רוצים, שכולנו נדקלם את דף המסרים של נתניהו? אנחנו לא נדקלם את דף המסרים של נתניהו

יוסף עטאונה:  יש לנו עמדה ערכית - -     

טלי גוטליב: מה העמדה הערכית - - -     

יוסף עטאונה: - - עמדה עקרונית, עמדה גם היסטורית - -     

קריאות: - - -     

יוסף עטאונה: - - שאנחנו נגד מלחמות

טלי גוטליב: עמדה ערכית

טלי גוטליב:  מה העמדה הערכית?     

יוסף עטאונה: ולכן אני אומר בצורה הכי ברורה - -      

שקלים: - - - נגד טרור, מאוד פשוט - - -      

יוסף עטאונה: - - אנחנו לא נדקלם את דף המסרים של נתניהו - -     

טלי גוטליב: מה העמדה הערכית שלך? איזה ערכים - - -     

יוסף עטאונה: - - ואת המלחמה הזו צריך לעצור ומיידית - -     

שקלים: אתה נגד טרור או שאתה תומך טרור? מאוד פשוט

יוסף עטאונה: - - כי מספיק, מספיק הדם

יוסף עטאונה:  אנחנו אומרים בצורה ברורה: מי שאכפת לו מדם – אנחנו לא מפרידים בין דם לדם, אנחנו לא מפרידים בין אדם לאדם - -     

קריאות: - - -     

יוסף עטאונה: - - אבל מי שיוצא, מי שיוצא אתמול, שר במדינת ישראל – מה אומר שר במדינת ישראל אתמול? צריך להשמיד שני מיליון בעזה, כולל החטופים

טלי גוטליב: תגנה את הטרור - - - תגנה את הטרור - - -     

יוסף עטאונה: על זה אף אחד לא מדבר?     

אמיר אוחנה: חבר הכנסת עטאונה

יוסף עטאונה: על זה אף אחד לא מדבר?      

יוסף עטאונה: שר בממשלת ישראל אומר: צריך להשמיד עם

ניסים ואטורי: לחסל את כל עזה - - - לחסל את עזה - - - את המחבלים - - -     

אמיר אוחנה: חבר הכנסת ואטורי

אמיר אוחנה:  חבר הכנסת ואטורי, תודה

יוסף עטאונה: זה לא חדש?      

ניסים ואטורי: לחסל את עזה - - -     

אמיר אוחנה: חבר הכנסת ואטורי, קריאה ראשונה

יוסף עטאונה: השר הזה בא מבית המדרש של הימין

ניסים ואטורי: לחסל את כל המחבלים בעזה, כן

אמיר אוחנה: חבר הכנסת ואטורי, אתה בקריאה ראשונה

אמיר אוחנה:  תודה

ניסים ואטורי: יכול להיות אחים שלך, נחסל אותם

ניסים ואטורי:  נחסל את כל העזתים

אמיר אוחנה: חבר הכנסת ואטורי, קריאה שנייה

ניסים ואטורי: נחסל אותם - - -     

יוסף עטאונה: אנחנו לא מפרידים בין דם לדם - - -     

אמיר אוחנה: חבר הכנסת ואטורי, אתה בקריאה שנייה

יוסף עטאונה: אנחנו לא מפרידים בין דם לדם

אמיר אוחנה: חבר הכנסת עטאונה, כמה זמן - - -     

יוסף עטאונה: אנחנו לא מפרידים בין כאב לכאב

אמיר אוחנה: תודה

יוסף עטאונה: אתם מפרידים, אפילו בתוך הדם היהודי - -     

אמיר אוחנה: חבר הכנסת עטאונה, כמה זמן? תודה

יוסף עטאונה: - - אתם מפרידים

יוסף עטאונה:  תודה

אמיר אוחנה: תודה רבה

ניסים ואטורי: נחסל, נהרוג את כל עזה

טלי גוטליב: - - - תומך טרור - - -     

קריאות: - - -     

אמיר אוחנה: חבר הכנסת ארז מלול – אינו נוכח; חבר הכנסת ולדימיר בליאק – אינו נוכח; חבר הכנסת דני דנון – אינו נוכח

אמיר אוחנה:  חבר הכנסת אבי מעוז, בבקשה

סימון דוידסון: אבי הוא קואליציה משלו

טלי גוטליב: אומר דברים חשובים בזמן מלחמה

סימון דוידסון: חשובים למי?     

טלי גוטליב: לעם ישראל על כל גווניו וחלקיו

טלי גוטליב:  כל חלק, יש מישהו שמשמיע את העמדה שלו

אמיר אוחנה: בבקשה, אדוני, עד שלוש דקות לרשותך

סימון דוידסון: - - -     

אמיר אוחנה: שקט במליאה, בבקשה

אמיר אוחנה:  תודה

אבי מעוז: אדוני היושב-ראש, כנסת נכבדה, בספר דניאל מתואר סופה של מלכות בבל

אבי מעוז:  מסופר שם על כך שבלשאצר המלך, לאחר שניצח את אויביו באחד הקרבות, ערך משתה יין והשתמש בו בכלי המקדש שנלקחו על ידי נבוכדנצר בחורבן בית המקדש הראשון

אבי מעוז:  בלשאצר ואנשיו, שטובעים בחומרנות המשתה ומשבחים את אליליהם, לא יודעים שהאויב כבר נלחם על העיר

אבי מעוז:  תוך כדי המשתה רואה המלך יד יוצאת מן הקיר וכותבת עליו כתובת

אבי מעוז:  בחרדתו הוא קורא לכל חכמיו, אבל למרות שהכתובת מתנוססת על הקיר הם לא מצליחים לקרוא ולפענח אותה

אבי מעוז:  רק דניאל שמוזמן לשם מפענח את הכתובת, ומסביר לבלשאצר שבשל גאוותו וחוסר כניעתו לבורא עולם נגזר עליו שתינטל מלכותו, כפי שאכן קורה באותו הלילה כאשר בלשאצר נהרג

אבי מעוז:      במהלך מלחמת העולם הראשונה עשה מרן הרב קוק זצ"ל אנלוגיה ליכולת של דניאל לפענח את הכתובת שעל הקיר, וקרא לעם ישראל להיות זה שמפענח את הכתובת המטושטשת שנמצאת במאורעות ההיסטוריה, להיות זה שמזהה את הרוח החדשה שתצמח מתוך התופת של מלחמת העולם

אבי מעוז:      ומהן הרוחות החדשות-ישנות שצומחות מתוך התופת של שמחת תורה תשפ"ד? רוח ההכרעה והניצחון של צה"ל, ההכרה כי תפקידו העיקרי והבלעדי הוא להכריע את אויבי ישראל הקמים עליו ולכלותם, לא רק עד הסיבוב הבא, אלא לנַצח; רוח מופלאה של אחדות בקרב מאות אלפי החיילים שמוכנים לעשות הכול, כולל למסור את נפשם למען עמם ולמען אחיהם שבשבי, ובקרב המוני האזרחים שברוח נישאה של אחדות נודבים בכל ליבם כל מה שהחיילים או אחיהם המפונים צריכים; רוח של הכרה ברורה בשייכותה של הארץ על כל מרחביה לעם ישראל, ובאיוולת, בסכנה ובחוסר הצדק שבהפקרתה לאויבינו; רוח של חידוש היכולת להצביע על כך שיש אמת ושקר, טוב ורע, של הראייה הבהירה שיש רע בעולם ושתפקידו של עם ישראל להכרית אותו ולהביא טוב לאנושות; רוח של זהות יהודית שחזרה להיות מושא לגאווה ולהזדהות

אבי מעוז:  רוח של אמונה, רוח של שמע ישראל, רוח של חיבור לכל מה שמייצגת מסורת ישראל כמו ציצית, תפילין, הדלקת נרות והפרשת חלה

אבי מעוז:  בעזרת השם, שנזכה לצמוח כולנו יחד על ידי כל הרוחות הללו

אבי מעוז:  תודה

אמיר אוחנה: תודה רבה

אמיר אוחנה:  חבר הכנסת עודד פורר – אינו נוכח

אמיר אוחנה:  חברת הכנסת שרון ניר, בבקשה

אמיר אוחנה:  עד שלוש דקות לרשותך, גברתי, בבקשה

שרון ניר: תודה, אדוני

שרון ניר:  אדוני היושב-ראש, חבריי חברי הכנסת, איש חכם שחי מעבר לים אמר לי שבעת שיח גיאו-פוליטי על אודות מדינת ישראל הוא שואל את האדם שמולו שאלה אחת פשוטה: האם אתה חושב שלעם היהודי צריכה להיות מדינה יהודית? אם התשובה לשאלה הזאת היא כן, אז אפשר לדבר על גבולות, על אופי, על מרכיבים, אפשר לדבר על שוויון ועל זכויות, אפשר לבקר את הממשלה, את הצבא – אפשר לדבר על הכול

שרון ניר:  אבל אם התשובה לשאלה הזאת היא לא, אז אין טעם לדבר בכלל

שרון ניר:  כל עוד יש אנשים בעולם שמודעים להיסטוריה של העם היהודי ועדיין חושבים שלעם היהודי לא מגיעה מדינה, אז, רבותיי, האנטישמיות כאן, חיה ובועטת, והיא רק לובשת כל פעם פנים חדשות

שרון ניר:       העם היהודי בשנת 2023 סובל עדיין משנאה, מגזענות ומרוע טהור

שרון ניר:  זוהי אנטישמיות לשמה

שרון ניר:  אחרי השבת השחורה ב-7 באוקטובר הוסרו המסכות, ותופעת האנטישמיות המכוערת הרימה את ראשה וחזרה לקדמת הבמה; הסנטימנט התחלף, והגישה האנטי-ציונית בעולם התחזקה

שרון ניר:  מאז פרוץ מלחמת חרבות הברזל יש עלייה של כ-500% בדיווחים על אירועים אנטישמיים לא רק במזרח התיכון ובמדינות ערב, אלא בכל רחבי העולם

שרון ניר:  יש עלייה של 400% בשיח האנטישמי ברשתות החברתיות; כ-87% מהיהודים בתפוצות דיווחו על ירידה דרמטית בתחושת הביטחון האישי

שרון ניר:  אנו עדים לתקיפות פיזיות ומילוליות

שרון ניר:  רק בשבוע שעבר ראינו סטודנטים יהודים נעולים בספרייה באוניברסיטה בניו יורק; אישה יהודייה נדקרה שלשום בביתה בליון בצרפת; סמלי צלב קרס רוססו על חנויות ובתים פרטיים; מזוזות נעקרו מדלתות ביתם של יהודים, ובטורקיה כבר הציבו שלטים: "אסורה הכניסה ליהודים"

שרון ניר:  הקריאות בהפגנות "מהנהר ועד הים" קוראות באופן ברור לשים קץ למדינה יהודית

שרון ניר:       באיזו מציאות אנחנו חיים? אסור לנו לתת להיסטוריה לחזור על עצמה

שרון ניר:  הקו האדום נחצה כאשר מזכ"ל האו"ם אנטוניו גונטרש העז לומר שההתקפה הנאצית של החמאס לא הייתה בוואקום, ולאחר מכן הגדיל לעשות ומינה את איראן לראש הפורום החברתי במועצת זכויות האדם

שרון ניר:  גם בתוכנו יש מכחישי שואה, וכאלה שהגדילו לעשות ומכחישים את הפיגוע ומרחץ הדמים האכזרי שקרה כאן ב-7 באוקטובר

שרון ניר:       המלחמה הזאת היא מרובת זירות לחימה, אבל הזירה הבין-לאומית היא זירת תודעה והיא חשובה לא פחות מכל הזירות

שרון ניר:  זוהי חובתנו המוסרית להבטיח את המשך קיומו של העם היהודי בארץ ישראל ולהילחם באנטישמיות ביחד חזקה

שרון ניר:  המאבק נגד האנטישמיות מחייב אותנו להכיר בכך שאין לנו אף אחד מלבד עצמנו, ואין לנו ברירה אחרת אלא לנצח בכל הזירות

שרון ניר:  פחות מניצחון זה כישלון

אמיר אוחנה: תודה רבה

אמיר אוחנה:  חברת הכנסת מיכל וולדיגר – אינה נוכחת; חבר הכנסת יבגני סובה – אינו נוכח; חבר הכנסת עמית הלוי – אינו נוכח

אמיר אוחנה:  חברת הכנסת מירב בן ארי, בבקשה

אמיר אוחנה:  עד שלוש דקות לרשותך, גברתי, בבקשה

מירב בן ארי: תודה רבה

מירב בן ארי:  אדוני היושב-ראש, אדוני השר, הרבה זמן לא התראינו, לצערנו בנסיבות קשות

מירב בן ארי:  אתה יודע, אנחנו כאופוזיציה מרכזים מאמץ יחד עם הקואליציה להגיע להסכמות על חקיקה ובאמת לעשות מה שטוב למען אזרחי ישראל

מירב בן ארי:  אנחנו מתנהלים באחריות כל החודש האחרון – אני מניחה שגם היושב-ראש יודע את זה – בכל דבר שאפשר לסייע לחיילי צה"ל וכמובן לתמוך במלחמה למוטט את שלטון החמאס

מירב בן ארי:       עם זאת, אני חייבת לומר רק הערה לגבי התגובה של השר עמיחי אליהו אתמול, השר לענייני כלום ושום דבר, שזה בעצם שר המורשת או איך שזה נקרא

מירב בן ארי:  בכלל, אני רוצה להגיד לכם שכשאנחנו היינו בממשלה כל הזמן דיברו כאן על הנורבגים

מירב בן ארי:  השר דודי אמסלם דיבר על זה הרבה – הנורבגים והנורבגים, כמה שהם מיותרים

מירב בן ארי:  בואו נקרא פעם אחת, קואליציה ואופוזיציה, למרות שכנראה חלק אולי ילכו הביתה, שכל הנורבגים יחזרו, ימלאו את תפקידם

מירב בן ארי:  הרי אתה הראשון שהובלת את העניין הזה

צגה מלקו: - - -     

מירב בן ארי: שנייה, אני מדברת אל דודי אמסלם

מירב בן ארי:  הוא מסתכל עליי והוא מבין אותי

מירב בן ארי:  אני לא יודעת אם את נורבגית או לא, אבל בסוף השרים – לא יודעת, זה גם לא משנה לי

מירב בן ארי:  אני לא מדברת על צגה ולא על אף חבר כנסת - -     

צגה מלקו: - - -     

מירב בן ארי: - - אני מדברת על זה שבימי מלחמה חברי הכנסת הנורבגים צריכים להתפטר והשרים צריכים לחזור לפה ואת המיליונים האלה לתת למלחמה ולתת לתמיכה במלחמה, בחיילי צה"ל ובמפונים

צגה מלקו: - - -     

מירב בן ארי: אני רוצה להגיד לך שבימי שגרה, ודאי אפשר לחשוב על הגדלה של הכנסת, אבל בימי מלחמה – הינה, אני יכולה לתת לך מחמאה על מה שאמרת היום בנשיאות? הכנסת הולכת לצמצם מהתקציב שלה, וזה בסדר, 80 מיליון שקל לטובת המלחמה

מירב בן ארי:  אני לא יודעת אם היושב-ראש אמר – אני אגיד

מירב בן ארי:  ואם הכנסת כולה מצטמצמת, שתצטמצם גם הממשלה ושתקבל אחריות; שכל השרים יבואו לפה וחברי הכנסת הנורבגים ילכו הביתה

מירב בן ארי:  מה לעשות? המשק שלנו במצב קשה

מירב בן ארי:  אני לא צריכה את השר שעליו אני אדבר אחר כך ועל ההתבטאות האומללה שלו והנזק למאמץ ההסברתי

מירב בן ארי:  איזה נזק הוא עשה

מירב בן ארי:  זה לא משנה לי, עליו אני אדבר אחרי זה

מירב בן ארי:  אני רוצה לדבר על זה שהשרים חייבים לחזור לפה

מירב בן ארי:  הח"כים הנורבגים ילכו הביתה ויישארו כאן רק שרים שהם חברי כנסת - -     

צגה מלקו: - - -     

מירב בן ארי: - - ואת כל מאות המיליונים – אני לא יודעת בכלל אם את נורבגית או לא וזה גם לא משנה לי

צגה מלקו: - - -     

מירב בן ארי: היא נורבגית?     

קריאה: היא נורבגית

מירב בן ארי: עזוב, זה בכלל לא משנה לי

צגה מלקו: אל תדאגי - - -     

מירב בן ארי: אני מסיימת

מירב בן ארי:      אם הכנסת חוסכת מתקציבה 80 מיליון שקל, שהממשלה תחזור לפה, שחברי הכנסת הנורבגים ילכו לנוח, ואת הכסף ייתנו לציבור, למלחמה שצה"ל מנהל ולעורף שצריך לחזק

שקלים: - - -     

מירב בן ארי: כולם, קואליציה ואופוזיציה, צריכים להתכנס לאירוע הזה

מירב בן ארי:  תלמדו מהכנסת

צגה מלקו: - - -     

מירב בן ארי: תלמדי מיושב-ראש הכנסת, שהוא מהסיעה שלך, איך מצמצמים משאבים

צגה מלקו: את יודעת רק לצרוח

צגה מלקו:  את לא אומרת את האמת

צגה מלקו:  את - - - היושב-ראש שלך - - -     

אמיר אוחנה: תודה רבה

אמיר אוחנה:  חבר הכנסת יצחק פינדרוס – אינו נוכח; חבר הכנסת גלעד קריב – אינו נוכח

אמיר אוחנה:  חבר הכנסת אופיר כץ, אחרון הדוברים, בבקשה

צגה מלקו: - - -נורבגים

צגה מלקו:  31 נורבגים אתם הבאתם

מירב בן ארי: מה אתם עושים? מה התרומה שלכם פה? מה?      

שקלים: - - -     

מירב בן ארי: הנורבגים יכולים ללכת לנוח

אמיר אוחנה: רבותיי, רשות הדיבור כרגע ליושב-ראש הקואליציה חבר הכנסת אופיר כץ

אופיר כץ: אדוני היושב-ראש, אדוני השר, בהקשר של החוק שאנחנו דנים בו כרגע, אמרנו שנעשה אותו בהסכמה ויש להם הסתייגות על סעיף אחד מהחוק

אופיר כץ:  אז סיכמנו שנעביר את זה כעת בקריאה ראשונה וההכנה לקריאה שנייה ושלישית תידון בוועדת החוקה, חוק ומשפט

אופיר כץ:  לגבי הסעיף הזה – נעלה אותו בהסכמה יחד עם האופוזיציה

אופיר כץ:  בלי הסכמה לא נעלה את הסעיף הזה

אופיר כץ:  תודה

אמיר אוחנה: תודה רבה

אמיר אוחנה:       אנחנו עוברים כעת להצבעה על הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה תאגידים, בתי דין מינהליים ותכנון בנייה), התשפ"ד–2023

אמיר אוחנה:  השר אמסלם, אין צורך לסכם, נכון? מאה אחוז

אמיר אוחנה:  ההצבעה תהיה אלקטרונית

אמיר אוחנה:  אנא שבו במקומותיכם

אמיר אוחנה:  הצבעה כעת

אמיר אוחנה: בעד ההצעה להעביר את הצעת החוק לוועדה – 15 

אמיר אוחנה: נמנעים – אין 

אמיר אוחנה: 15 בעד, אין מתנגדים ואין נמנעים

אמיר אוחנה:  אני קובע כי הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה תאגידים, בתי דין מינהליים ותכנון ובנייה), התשפ"ד–2023, אושרה בקריאה הראשונה ותעבור לדיון בוועדת החוקה, חוק ומשפט להכנתה לקריאה השנייה והשלישית

אמיר אוחנה: הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק נציב תלונות הציבור על שופטים (תיקון מס' 5 – הוראת שעה), התשפ"ד–2023, שהחזירה ועדת החוקה, חוק ומשפט

דן מרזוק:  תודה

אמיר אוחנה: תודה רבה

אמיר אוחנה: [נספחות

אמיר אוחנה: ]     

אמיר אוחנה: הנושא הבא על סדר-היום: הצעת ועדת החוקה, חוק ומשפט בעניין פיצול הצעת חוק המאבק בטרור (תיקון מס' 9 והוראת שעה) (צריכת פרסומי טרור), התשפ"ד–2023

אמיר אוחנה:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן להציג את החלטת הוועדה

אמיר אוחנה:  בבקשה, אדוני

חוק ומשפט): שלום וברכה, אדוני היושב-ראש, כנסת נכבדה, חבריי חברי הכנסת, הצעת חוק המאבק בטרור כללה בתוכה שלושה עניינים: עניין אחד, שהוא היה לב-ליבו של ההסדר, מה שמכונה צריכת פרסומי טרור

חוק ומשפט):  הגענו בנושא הזה להסכמות נרחבות, קואליציה ואופוזיציה, למרות מורכבותה של הצעת החוק ולמרות ראשוניותה, והכנסנו לשם את ההסדרים המתאימים לשביעות רצונם של רוב מוחלט של חברי הכנסת, קואליציה ואופוזיציה

חוק ומשפט):       ההצעה כללה הסדר נוסף, שעוסק בשאלה של היכולת – והוא הסדר שהוא הוראת קבע – יכולתו של היועץ המשפטי לממשלה לאצול את סמכותו בעניין הגשת כתבי אישום, גם בנושא הטרור והסתה לטרור, גם לפרקליט המדינה ולמשניו

חוק ומשפט):  הסעיף הזה גם הוא קשור לנושא ולאור העומס החדש שהעבירה החדשה תייצר, הוא בוודאי גם נצרך וגם דחוף

חוק ומשפט):      החלק השלישי הוא חלק מעט יותר טכני והוא עוסק בחלוקת הסמכויות והתפקידים בין התביעה המשטרתית לבין פרקליטות המדינה

חוק ומשפט):  מאחר שנושא זה קשור גם בנושאים אחרים ולגביו טרם הגענו להסכמות, לא רצינו לעכב את נושא צריכת פרסומי הטרור ואת נושא הורדת העומס בעניין הגשת כתבי אישום מהיועץ המשפטי לממשלה באמצעות יכולת האצילה, ולכן פוצלה הצעת החוק

חוק ומשפט):  סעיף 3 להצעת החוק נשאר על שולחן הוועדה ואילו סעיפים 1 ו-2, ככל שתאשר הכנסת כמובן את הפיצול, יעלו להצבעה לקריאה השנייה והשלישית בנוסח שהוסכם על ידי הרוב המוחלט של חברי הוועדה וחברי הכנסת, קואליציה ואופוזיציה

חוק ומשפט):  תודה רבה, אדוני היושב-ראש

אמיר אוחנה: תודה רבה

אמיר אוחנה:  נעבור לדיון האישי

אמיר אוחנה:  קיבלתי לידיי את הרשימה

אמיר אוחנה:  ראשונת הדוברות – חברת הכנסת טלי גוטליב, בבקשה

אמיר אוחנה:  אתה רוצה שנוסיף אותך?     

נאור שירי: אם אפשר

אמיר אוחנה: אני יכול להוסיף, ולאחר מכן אני נועל את הרשימה

אמיר אוחנה:  בבקשה

טלי גוטליב: אני קודם כול רוצה לומר משהו לראש הממשלה ולממשלה

טלי גוטליב:  אני מבינה את ראש הממשלה – כולם על הראש שלו, כולם באים אליו בטענות, כולם רוצים שהוא ייקח אחריות, כולם וכולם שמים אותו על המנגל כל היום

טלי גוטליב:  אז מה? אתה ראש ממשלה, אתה מבוגר אחראי, קח אוויר ואל תרד לזירה הזאת של הריב הזה, לא באמצעות הודעות שלך ולא באמצעות הודעות של אחרים, ואני גם אגיד לך למה

טלי גוטליב:  עם כל הכבוד, מבחינתי ראש ממשלה בזמן מלחמה הוא המבוגר האחראי

טלי גוטליב:  המבוגר האחראי

טלי גוטליב:  ותאמינו לי שאין פה אנשים רפי שכל

טלי גוטליב:  את כל מה שהציבור שואל גם אנחנו שואלים – על השב"כ, על אמ"ן, על הראש הזה, על פה, איך יכול להיות ואיך ואיך ואיך, אלף שאלות של "ואיך"

טלי גוטליב:  שום שאלה לא תישאל בזמן המלחמה

טלי גוטליב:  גם בוועדת חוץ וביטחון אנחנו נזהרים

טלי גוטליב:  ושלא תבינו, שאף אחד לא יחשוב, אני אוספת עדויות, אני אוספת חומרים, אני בעצמי, כי אני גם בזמן אמת התרעתי כל מיני התרעות

טלי גוטליב:  אז מה? אבל מי אני?     אדוני ראש הממשלה, אני לא אומרת עכשיו: אמרתי, אמרתי, אמרנו לנו, נסמכנו

טלי גוטליב:  לא מעניין

טלי גוטליב:  אתה לא יורד לזירה הזאת של – אתה מתחיל לשמור: אני בסדר, הייתי כך, אמרו לי כך, זה השפיע, לא השפיע

טלי גוטליב:  לא מתאים

טלי גוטליב:  בזמן מלחמה יש לנו אחריות, וגם לראש ממשלה יש אחריות

טלי גוטליב:  ולראש ממשלה יש אחריות להיות מבוגר אחראי

טלי גוטליב:  זה לא אומר – ביום מן הימים נדון, ונחקור ונתהה בדבר הזה

טלי גוטליב:  אנחנו נעשה את הכול

טלי גוטליב:  אבל עכשיו, כשהחיילים שלנו בחזית, שקט דממה מגזרת ראש הממשלה ויועציו ומקיפיו וגורם בכיר כזה וגורם בכיר כזה

טלי גוטליב:  לא רלוונטי

טלי גוטליב:  אנחנו רוצים פה שקט כדי להצליח לנצח את המלחמה הזו

טלי גוטליב:      מה שאני אומרת – גם כך קשה לנו עם ערוצי התבהלה

טלי גוטליב:  למה אני קוראת להם "ערוצי התבהלה"? אתם לא תאמינו למשמע אוזניכם

טלי גוטליב:  היום ערד ניר פוגע בביטחון מדינת ישראל, אומר בהקשר לפרסום סרטון הזוועות שראינו, ערד ניר, בערוץ 12, אומר את הדבר הבא – סרטון אצלי בסלולרי, למי שרוצה – בקשר לפרסום הסרטון חשוב לו להבהיר שמה שעולה מהסרטון זה הפקרה, הפקרת האזרחים

טלי גוטליב:  אומנם מאוד קשה לראות את הדברים, אבל בעצם זה התאפשר לחמאס, כך הוא אומר, כי הייתה הפקרה

טלי גוטליב:  ממשלה וצבא – מתפלק לו גם צבא, לא פחות ולא יותר – ואת זה הוא אומר בערוץ 12

טלי גוטליב:  ועוד אומר אדון ערד ניר, ופוגע בחוסן שלנו, שאנחנו צריכים להביע את צערנו הרב על תושבי עזה

טלי גוטליב:  אז תקשיב לי טוב, אדון ערד ניר: אני לא שרת התקשורת, אני מזמן הייתי מלאימה, מלאימה בא', לפי החוק, כל מי שמפרסם פעולה תבוסתנית שפוגעת בנראותנו בעיני העולם, אבל אני לא שרה, אני רק חברת כנסת

טלי גוטליב:  הייתי עושה את זה

טלי גוטליב:       ואני אומרת לכם בהיבט הזה, היזהרו בכבוד צבא ההגנה לישראל

טלי גוטליב:  אם אתם רוצים לגיטימציה – אגב, לשיטתי אין צורך בלגיטימציה

טלי גוטליב:  אנחנו נתנו התרעות לתושבי עזה הלא-מעורבים – נאמר ונניח שיש כאלה – לעבור דרומה, פתחנו להם מסדרון הומניטרי שעלה לנו בתקיפות חמאס את החיילים שלנו כדי לעבור לדרום

טלי גוטליב:  מבחינתי, אגב, מי שנשאר בצפון הרצועה הוא לא בלתי מעורב והוא לא חף מפשע ולא שום מילה מכובסת כזאת, כי אני במלחמה, מלחמה על הבית שלי, על הביטחון שלי, על כל ההגדרות הכי לגיטימיות של המדינה

טלי גוטליב:       ולכן, אם אנחנו נאפשר לאנשים כמו ערד ניר לפגוע בביטחון מדינת ישראל אנחנו לא נצליח

טלי גוטליב:  כדי לנצח לא רק ראש הממשלה צריך להחריש, גם אמצעי התקשורת צריכים וחייבים להזהיר את עצמם מפני תעמולה תבוסתנית

אמיר אוחנה: תודה רבה

אמיר אוחנה:  חבר הכנסת מיקי לוי, בבקשה, עד שלוש דקות לרשותך

מיקי לוי: אדוני היושב-ראש, כנסת נכבדה, חודש ימים אנחנו ממלאים פינו מים, לא מדברים, לא מתבטאים בתקשורת, נזהרים בכבודו של ראש הממשלה, לא אומרים מילה רעה על כל נושא, כי אנחנו מבינים שמדינת ישראל נמצאת במלחמה

מיקי לוי:  העת תגיע

מיקי לוי:  לא זה הזמן, לא זה הזמן

מיקי לוי:  ואנחנו נזהרים, מלבד קריאה אחת שאני קראתי, בעוונותיי כי רבים, כי עמד פה השר קרעי ואמר שראה אנשי חיל, הדבר היחידי שצעקתי לעברו: רק לפני כמה חודשים שלחת אותם לעזאזל

מיקי לוי:       אנחנו לא מדברים, אנחנו שותקים, אבל מי כן מדבר? ראש הממשלה

מיקי לוי:  ראש הממשלה מצייץ כנגד ראש אמ"ן וכנגד ראש השב"כ ומפנה אליהם אצבע מאשימה בזמן קרב, ואחר כך חוזר בו ואומר: טעיתי, כשהוא הבין את מהומת האלוהים שהוא גרם

מיקי לוי:  ושלשום – ההתבטאות האומללה הזאת כנגד אותם טייסים שרק הלך לבקר

מיקי לוי:       אז אני רוצה, אדוני היושב-ראש, לנצל את הקשרים הטובים שלך עם ראש הממשלה

מיקי לוי:  תבקש בשם הכנסת, בשמנו, אם תרצה, מראש הממשלה להתאפק קצת

מיקי לוי:  להתאפק, להתרכז במה שעכשיו לפתחו – בניצחון טוטלי על חמאס

מיקי לוי:  לא בניצחון על ראש שב"כ, על ראש אמ"ן ועל טייסי צה"ל

מיקי לוי:  תגיד לו, תבקש ממנו

מיקי לוי:  למרות שני האירועים הענקיים האלה, שלא מפסיקים לדסקס בהם בתקשורת והם מגיעים לפתחו של כל בית, כאילו זה יעזור אחר כך, תבקש ממנו למתן

מיקי לוי:  אנחנו לא מוציאים מילה, לא בתקשורת ולא באולם הזה

מיקי לוי:  תודה רבה

אמיר אוחנה: תודה רבה

אמיר אוחנה:  חברת הכנסת מרב מיכאלי – אינה נוכחת; חברת הכנסת מירב כהן – אינה נוכחת

אמיר אוחנה:  חבר הכנסת אחמד טיבי, בבקשה

אחמד טיבי: מכובדי היושב-ראש, רבותיי חברי הכנסת, מכובדי השר, השבוע פלט שר המורשת עמיחי אליהו משפט על האופציה להטיל פצצת אטום על עזה כדי למתוק אותה

אחמד טיבי:  למחוק אותה זה למחוק ילדים, נשים, תושבים, שניים וחצי מיליון אנשים

אחמד טיבי:  המערכת הפוליטית סערה

אחמד טיבי:  הציבור לא אהב

אחמד טיבי:  גינוי כמעט מקיר לקיר, אפילו נתניהו השעה אותו, או לא השעה, מישיבות הממשלה

אחמד טיבי:  נאמר אפילו שבבית הלבן מורטים שערות, כי זה פוגע בדעת הקהל הבין-לאומית

אחמד טיבי:  רוב המתנגדים בישראל ששמעתי אותם הסבירו את ההתנגדות שלהם בכך שזה "פוגע בהסברה בחוץ לארץ"

אחמד טיבי:  מעטים הסבירו שפצצת אטום זה דבר לא מוסרי, פשע נגד האנושות ופשע מלחמה נוראי

אחמד טיבי:      האמת, חשבתי על זה שהקמפיין נגד השר ההזוי הזה הוא קמפיין צבוע

אחמד טיבי:  למה צבוע? הוא בסך הכול אמר את מה שרבים אחרים אמרו ואומרים

אחמד טיבי:  שרים, חברי כנסת, אורחים באולפנים אמרו שצריך למחוק את עזה, (חוזר על הדברים בערבית,) לכתוש אותה

אחמד טיבי:  פצצת גרעין מוחקת את עזה

אחמד טיבי:  פצצת אטום מוחקת את עזה

אחמד טיבי:  גם הטלת יותר פצצות ממה שהטילה ארצות הברית באפגניסטאן – גם היא מוחקת את עזה

אחמד טיבי:  מחיקת עזה היא מחיקה של כל תושבי עזה – ילדים, נשים, זקנים וטף

אחמד טיבי:  ולכן, כשאמרו שדברי השר אליהו הם ג'נוסייד, שכחו להגיד שגם הביטוי "למחוק את עזה" הוא ג'נוסייד

אחמד טיבי:      בחודש האחרון בעזה נהרגו יותר ילדים מב-15 השנים האחרונות ביחד

אחמד טיבי:  כל 10 דקות נהרג ילד

אחמד טיבי:  כפי שאמרתי מייד אחרי הזוועות שהיו ב-7 באוקטובר בדרום, בעוטף: הומניות היא לא ערך סלקטיבי

אחמד טיבי:  אין חצי הומניות, כי מי שהתנגד לפגיעה בילדים, באזרחים ובכולם ב-7 באוקטובר בעוטף, ובזוועות שהיו שם, בכל הזוועות, לא יכול עוד לשתוק על מחיקתה ההדרגתית של עזה, ועל העובדה שעד כה נהרגו שם יותר מ-4,500 ילדים

אחמד טיבי:  4,500 ילדים

אחמד טיבי:       על כן, דרשנו ואנחנו עדיין דורשים את הפסקת המלחמה

אחמד טיבי:  הדבר הנורא ביותר מבחינתי זה סנטורים אמריקאים ופוליטיקאים בין-לאומיים שאומרים, בתשובה על שאלה: אין הגבלה על מספר הילדים והאזרחים שנהרגים בעזה שאפשר לשים לצבא

אחמד טיבי:  התקרה פתוחה, (אומר בערבית: תהרגו כמה שתרצו

אחמד טיבי: ) זה צ'ק פתוח לג'נוסייד, (אומר בערבית: רצח עם

אחמד טיבי: )     המפלגה הדמוקרטית בארצות הברית דגלה והתבססה על ערכים ליברליים וזכויות אדם

אחמד טיבי:  והנשיא ביידן, לפי אמריקאים רבים מהמפלגה שלו, כשל כישלון מוסרי שיביא להפסד בבחירות

אחמד טיבי:  אומרים לו במפלגה הדמוקרטית, אנשים אומרים לו, מתוך המיליה שלו, שהוא מאפשר ג'נוסייד ורואה בעין אחת בלבד, כאשר את הסבל צריך לראות בשתי עיניים

אחמד טיבי:  בינתיים, צריך לכסות את אחת מעיניה של האישה בפסל החירות, לפי הנשיא ביידן

אחמד טיבי:  ילד הוא ילד הוא ילד

משה רוט: לסיום, בבקשה

אחמד טיבי: מייד

אחמד טיבי:  אין לאף אחד בעולם זכות לומר שילד פלסטיני מעזה שווה פחות, או שחייו זולים יותר מחייהם של אחרים

אחמד טיבי:  חייהם של הילדים בעזה, של ג'אנה או של מחמוד, או חייהם של רות וליאור, לא פחות חשובים מחייהם של רוברט או נעמי, נכדיו של הנשיא ביידן, או מחיי ילדיו של ראש ממשלת בריטניה, קרישנה או אנושקה

אחמד טיבי:  ילד הוא ילד הוא ילד

משה רוט: תודה

אחמד טיבי: החיים שלנו לא יכולים להתבסס על נקמה

אחמד טיבי:  עין תחת עין – משאירה את כולנו עיוורים

אחמד טיבי:  מוות לא מרפא מוות

אחמד טיבי:  די למלחמה

אחמד טיבי: Stop the war 

אחמד טיבי:  (חוזר על הדברים בערבית

אחמד טיבי: )     

משה רוט: תודה רבה

משה רוט:  חבר הכנסת רון כץ – אינו נוכח; חבר הכנסת דן אילוז – אינו נוכח; חבר הכנסת עידן רול – אינו נוכח

משה רוט:  חבר הכנסת איימן עודה, בבקשה

משה רוט:  שלוש דקות לרשותך, אדוני

איימן עודה: כבוד היושב-ראש, עמיתיי חברי הכנסת וחברות הכנסת, האתר שיחה מקומית חשף מסמך סודי של משרד המודיעין שאומר כך: המסמך ממליץ לישראל לפעול לפינוי האוכלוסייה העזתית לסיני, להקים ערי אוהלים וערים חדשות בצפון סיני שיקלטו את האוכלוסייה המגורשת, ליצור אזור סטרילי של מספר קילומטרים בתוך מצרים, לאפשר חזרה לפליטים

איימן עודה:  זו תחושה של דז'ה-וו, אצל כל פלסטיני של שנת 1948, וזוהי התוכנית

טלי גוטליב: - - - זה מלחמת העצמאות

טלי גוטליב:  די כבר

טלי גוטליב:  די

טלי גוטליב:  נו, אי-אפשר

איימן עודה: זוהי התוכנית

איימן עודה:  אני רוצה להגיד שזו לא התוכנית בגלל 7 באוקטובר

טלי גוטליב: תביא לי את החטופים

טלי גוטליב:  תביא לי מידע על החטופים

טלי גוטליב:  תביא לי מידע על החטופים מהחברים שלך ברשות

משה רוט: חברת הכנסת גוטליב

איימן עודה: לפני כמה חודשים ישבתי עם חברי כנסת מהליכוד שסיפרו לי שזוהי התוכנית שלהם

איימן עודה:  נתניהו הציע את התוכנית הזו לכל מיני נשיאי עולם לפני חמש שנים ועשר שנים

איימן עודה:  בשנות החמישים זה היה החלום של בן-גוריון

איימן עודה:  גם בשנת 1970 זו הייתה התוכנית

איימן עודה:  אני חושב שאחרי המסמך הזה, שבסופו – מה כתוב? הוא בן תשעה עמודים, ובסופו כתוב שהחלופה הכי מסוכנת זה שהרשות הפלסטינית תחזור לעזה

איימן עודה:  ולמה היא המסוכנת ביותר לפי התוכנית הזו? כי זה ייצור רצף שמעודד הקמת מדינה פלסטינית, שזהו הדבר המסוכן ביותר מבחינת המשרד הממשלתי

איימן עודה:       אני רוצה להגיד לכם שבצל המסמך החשוך הזה צריך להבין שלא למדו שום דבר, לא למדו כלום

איימן עודה:  לא הפנימו שיש עם פלסטיני, שבסופו של דבר חייבים להכיר בזכויות הלאומיות ושמי שרוצה לחיות בביטחון חייב לחתור לשלום

איימן עודה:  אין דרך אחרת

טלי גוטליב: לא הבנתי, אתה מאיים עלינו?      

איימן עודה: חברים, אין דרך אחרת

טלי גוטליב: אתה מאיים על מדינת ישראל?      

איימן עודה: רק הדרך הזאת

איימן עודה:  (אומר בערבית: ואת, תסתמי את הפה שלך ותסגרי את הפה שלך ותעזבי אותי כבר

איימן עודה: ) תודה רבה

טלי גוטליב: אתה מאיים עלינו

טלי גוטליב:  אדוני, אל תאיים עלינו

טלי גוטליב:  אל תאיים עלינו

טלי גוטליב:  תביא לי מידע על החטופים, אתה והחברים שלך ברש"פ, אותה רשות שהעברת לה כסף, השתמשת בחסינות שלך

טלי גוטליב:  אולי זה הגיע לחמאס, אולי, לא אתפלא

טלי גוטליב:  העברת כסף לרשות הפלסטינית, איימן עודה

טלי גוטליב:  הרבה כסף העברת

טלי גוטליב:  אני יודעת על זה

טלי גוטליב:  אתה מאותרג ואתה משתמש בחסינות שלך, והכסף שהעברת, יש מצב שהגיע לחמאס, אדון איימן עודה

משה רוט: תודה רבה

משה רוט:  חברת הכנסת עאידה תומא סלימאן, שלוש דקות לרשותך, בבקשה

עאידה תומא סלימאן: תודה רבה

עאידה תומא סלימאן:  כבוד היושב-ראש, חברי וחברות הכנסת הנכבדים, מאז אותה שבת שחורה, קשה, אנחנו עוברים הרבה, ואנחנו נמצאים במצב שהוכרז עליו כמצב מלחמה

עאידה תומא סלימאן:  לצערי הרב, האוכלוסייה הערבית, שהרגישה את הכאב על אובדן ילדים, ממשיכה להרגיש גם את הכאב על ילדים ישראלים, יהודים וערבים, שנרצחו באותו יום, על אזרחים שנחטפו, עדיין, וגם התווסף לזה הכאב על אובדן של ילדים, נשים ואזרחים בעזה

עאידה תומא סלימאן:  הכאב הוא עצום, ובכל זאת החברה הערבית גילתה לא רק אחריות, אלא עצמה הייתה בהלם בהתחלה, ועדיין עד היום מגלה אחריות מתוקף היותה מבינה טוב מאוד

עאידה תומא סלימאן:  אזרחי ישראל הערבים הפלסטינים מבינים שאין מי שיגן עליהם מהמתקפה הגזענית והרדיפה הפוליטית שמתקיימת בימים האלה חוץ מעצמם והתנהגותם והרצון שלהם באמת להגן על הצעירים בעיקר

עאידה תומא סלימאן:      כאשר תוקפים בנתניה מעונות סטודנטים וצועקים "רצח לערבים", מפנים את הסטודנטים המותקפים

עאידה תומא סלימאן:  לא שמעתי על אחד שעוכב או על אחד שנעצר על האמירות הגזעניות האלה וההסתה הזו

עאידה תומא סלימאן:  צעירים ערבים, מעל 270 צעירים וצעירות ערבים וערביות היום, או שנחקרו או שנמצאים במעצר ולפעמים על לייק, על לייק ששמו

עאידה תומא סלימאן:  על זה שמשתפים פוסטים נגד המלחמה - -      

משה רוט: נא לסיים

עאידה תומא סלימאן: - - והרגשת כאב על ההרג של ילדים בעזה שנכתבו על ידי אזרחים יהודים

עאידה תומא סלימאן:  אני אומרת לכם, המצב הזה לא יכול להימשך ככה

עאידה תומא סלימאן:  נכון שיש מצב מלחמה - -     

משה רוט: נא לסיים

עאידה תומא סלימאן: - - אבל יש גם מתנגדים למלחמה

עאידה תומא סלימאן:  ואנחנו כן מתנגדים למלחמה ולא רואים בה שום פתרון

עאידה תומא סלימאן:  ואנחנו רוצים, כן, שישובו החטופים לבתים שלהם, אבל גם רוצים להפסיק את ההרג של הילדים וההפצצה של בתי חולים - -     

משה רוט: נא לסיים

משה רוט:  נא לסיים

עאידה תומא סלימאן: - - ובתי ספר בעזה

עודד פורר: מי מפציץ בתי חולים? מי מפציץ בתי חולים? החמאס - - -     

משה רוט: חבר הכנסת ואליד אלהואשלה - - -     

עודד פורר: מי מפציץ בתי חולים - - -     

עאידה תומא סלימאן: אני - - -     

משה רוט: חבר הכנסת ואליד אלהואשלה – איננו

משה רוט:  חבר הכנסת יוסף עטאונה

עודד פורר: מי מפציץ בתי חולים?      

טלי גוטליב: לכי כבר מהכנסת

טלי גוטליב:  באיזה עוד עולם יש חברי כנסת כאלה? באיזה עוד עולם האויב יושב - - -     

קריאות: - - -     

משה רוט: חברי כנסת מכובדים, חברי הכנסת, נא לתת לדובר לדבר, בבקשה

משה רוט:  לא צריך - - -     

עודד פורר: מי פתח במלחמה הזאת?     

משה רוט: סליחה, חברי הכנסת

משה רוט:  חברי הכנסת, נא לתת לדובר לדבר

עאידה תומא סלימאן: - - - שלנו ממה שקרה ב-7 באוקטובר

עאידה תומא סלימאן:  אי-אפשר - - -     

משה רוט: חברת הכנסת, לא לענות עכשיו

משה רוט:  נא לא לענות עכשיו

עאידה תומא סלימאן: תפסיקו

משה רוט: כן, בבקשה

יוסף עטאונה: כבוד היושב-ראש - - -     

טלי גוטליב: באיזה עוד עולם בפרלמנט יושב - - -     

משה רוט: סליחה, גברתי, תני לו לסיים

טלי גוטליב: הינה עוד אחד

טלי גוטליב:  עכשיו נשמע, בואו נשמע מה הוא מחדש לנו

טלי גוטליב:  מתי הוא כבר יוציא את השם - - -     

משה רוט: תני לו לסיים בשקט

יוסף עטאונה: כבוד היושב-ראש, כנסת נכבדה, חבר הכנסת פורר, אתה שאלת את חברתי עאידה מי מפציץ בתי חולים

יוסף עטאונה:  כולנו ראינו – סליחה – כולנו ראינו 100 רופאים חותמים על עצומה להפציץ בתי חולים בעזה

יוסף עטאונה:  דבר כזה לא קרה בהיסטוריה

יוסף עטאונה:  תחזרו לכל ההיסטוריה – רופאים לא היו בשירות מלחמה, רק במקרה הזה 100 רופאים חותמים על פנייה להפציץ בתי חולים

טלי גוטליב: טונות של חומרי נפץ בבית החולים, טונות של חומרי נפץ

טלי גוטליב:  אתם משתמשים בבני אדם כמגן אנושי, ברברים, ברברים שכמוכם

יוסף עטאונה: כבוד היושב-ראש, מתחילת המלחמה - - -     

עודד פורר: אולי תגיד מי הפציץ בית חולים - - - מי הפציץ את בית החולים בעזה?         

טלי גוטליב: בית חולים - - -     

יוסף עטאונה: 100 רופאים חותמים להפציץ בתי חולים - - -     

עודד פורר: מי הפציץ, לא מי חתם – מי הפציץ בית חולים בעזה?     

יוסף עטאונה: לרופא שחותם על דבר כזה צריך לשלול את הרישיון

יוסף עטאונה:  לרופא שחותם על דבר כזה צריך - -      

עודד פורר: תגיד לפרוטוקול מי הפציץ

עודד פורר:  תגיד לפרוטוקול מי הפציץ

יוסף עטאונה: - - לשלול את הרישיון

יוסף עטאונה:  לרופא שחותם על דבר כזה צריך - - -     

משה רוט: חבר הכנסת פורר, הוא הבין את השאלה

משה רוט:  הוא הבין

משה רוט:  הוא הבין את השאלה

משה רוט:  לא צריך להסביר

עאידה תומא סלימאן: - - - אל-אקצא זה היה צעד - - - אפילו אם יש ויכוח על מַעְמַדַ֫אנִי

עודד פורר: מי הפציץ את בית החולים בעזה? תגיד לפרוטוקול

יוסף עטאונה: כבוד היושב-ראש, כנסת נכבדה, היום התקיים בוועדה המחוזית לתכנון ובנייה בבאר שבע דיון על הקלות לבניית ממ"דים בנגב

יוסף עטאונה:  לפני שבועיים התקיים דיון כזה בוועדה הארצית לתכנון ובנייה

יוסף עטאונה:  מהיום הראשון למלחמה אין יום שלא דיברנו על מיגון

יוסף עטאונה:  עברנו מוועדה לוועדה, משר לשר, לפיקוד העורף, לראש הממשלה

יוסף עטאונה:  מהיום הראשון אמרנו: 35 יישובים בנגב, 120,000 תושבים שהמדינה לא מכירה בהם, והיום במלחמה היא מפקירה אותם

משה רוט: משפט אחרון, בבקשה

יוסף עטאונה:  יום-יום ביקשנו שיהיה מיגון

יוסף עטאונה:  אני פונה מכאן - - -     

משה רוט: נא לסיים

יוסף עטאונה: ניסינו את כל הדברים

יוסף עטאונה:  אני פונה מכאן לשר הפנים: בסמכות שלך - -     

משה רוט: נא לסיים

יוסף עטאונה: - - באחריות שלך, במשמרת שלך זה קורה

יוסף עטאונה:  היום כל המסלולים שמינהל התכנון מציע - -     

משה רוט: תודה רבה

משה רוט:  תודה רבה, חבר הכנסת עטאונה

יוסף עטאונה: - - זה לא – תן לי לסיים בשני משפטים

משה רוט: אתה חוזר על עצמך

יוסף עטאונה: אני מדבר על דבר חשוב מאוד, על חיי אדם, מתחילת המלחמה - -     

משה רוט: נכון, אבל אתה חוזר על עצמך

משה רוט:  אתה חוזר על עצמך, הבנו

יוסף עטאונה: - - אף אחד לא נותן להם מענה

יוסף עטאונה:  אז תן לי שני משפטים לסיים את הדברים

יוסף עטאונה:  אני פונה עוד פעם לשר הפנים: כל המסלולים שמינהל התכנון מציע לא יכולים לעזור לבדואים בנגב, כי הם לא מוכרים

יוסף עטאונה:  שר הפנים, הגיע הזמן להכיר בכפרים הלא-מוכרים ולתת להם את כל השירות

יוסף עטאונה:  תודה רבה

משה רוט: תודה רבה, חבר הכנסת עטאונה

משה רוט:  תודה רבה

משה רוט:  חבר הכנסת ארז מלול, בבקשה

משה רוט:  בבקשה, שלוש דקות לרשותך

ארז מלול: אדוני היושב-ראש, ברכות על התפקיד

משה רוט: תודה

ארז מלול: שיהיה השם בעזרך

משה רוט: אמן

ארז מלול: בשבוע שעבר עמדה על הדוכן כאן חברת הכנסת גלית דיסטל אטבריאן והביאה את סיפורה המרגש של אם גיבורה אשר בתה נחטפה על ידי ארגון המרצחים החמאס, האימא של החיילת אורי מגידיש

ארז מלול:  האימא אמרה לכולם רגע לפני שהשתחררה –  זה מפריע לי, אדוני היושב-ראש, זה מפריע

משה רוט: סליחה, סליחה

משה רוט:  תנו כבוד לחבר כנסת שמדבר, וכשאתם תדברו, הוא ייתן לכם את הכבוד

משה רוט:  מובטח לכם

אחמד טיבי: אני - - - את מה שאמרת

אחמד טיבי:  חבל שלא אמרת את זה - - -     

משה רוט: לא הייתי פה

עאידה תומא סלימאן: לא, היית פה - - -     

משה רוט: אה, כן

משה רוט:  השתקתי את כולם

ארז מלול: תעצור את הזמן

משה רוט: סליחה, סליחה

משה רוט:  בואו ניתן לו לדבר, ואחרי זה נתווכח

משה רוט:  אני מבקש את סליחתכם

משה רוט:  בפעם הבאה, בעזרת השם

משה רוט:  סליחה, סליחה, תנו לבן אדם להמשיך

ארז מלול: רגע לפני שהבת השתחררה, האימא אמרה לכולם באיזה טקס: הקדוש ברוך הוא טוב, ואנחנו אוהבים אותו למרות שקשה

ארז מלול:  בהקשר זה אני רוצה לצטט דברים שאמר לא מזמן מזכה הרבים הגאון הרב יגאל כהן בלוויה של נכדתו הקטנה, שהוא היה מאוד קשור אליה: אנחנו מודים לקדוש ברוך הוא על הטוב שנתן לנו גם ברגעים הכי קשים

ארז מלול:  ברגעים שבהם לכאורה אין תקווה, כאן בא לידי ביטוי כוח האמונה בקדוש ברוך הוא

ארז מלול:  כוח האמונה ליווה את עם ישראל אלפי שנים

ארז מלול:  בכל התקופות הקשות של עם ישראל האמונה הייתה הכוח שליווה אותנו

ארז מלול:  התלמוד מספר שרבי עקיבא הוצא להורג על ידי הרומאים, וברגעי חייו האחרונים אמר את הפסוק שהוא יסוד האמונה: "שמע ישראל ה' אלוהינו ה' אחד", והוא האריך במילה "אחד" עד שיצאה נשמתו

ארז מלול:  שואלים מפרשי התלמוד - - -     

משה רוט: סליחה, סליחה, לשמור על השקט

משה רוט:  תנו לו לדבר

משה רוט:  בקושי אפשר לשמוע אותו

משה רוט:  תודה רבה

ארז מלול: שואלים מפרשי התלמוד: למה רבי עקיבא האריך דווקא במילה "אחד" ולא במילה אחרת כשיצאה נשמתו? והם מתרצים שהיו בתקופתו כאלה שסברו שיש שני אלוקים

ארז מלול:  לא ייתכן שמי שגוזר חיים הוא יגזור מוות; מי שגוזר בריאות, הוא יגזור חולי; מי שגוזר עושר, יגזור עוני – אלא יש שני אלוקים, אחד נותן טוב ואחד רע

ארז מלול:  בא רבי עקיבא ואמר, לא זו בלבד שיש רק אלוקים אחד, אלא שהאחד הזה הוא עושה רק טוב ואין רע יורד מן השמיים

ארז מלול:  אין רע יורד מן השמיים

ארז מלול:  הבעיה היא, שאנחנו לא תמיד - - -      

משה רוט: נא לסיים

ארז מלול: לקחו לי 30 שניות

ארז מלול:  הבעיה היא שאנחנו לא תמיד מסוגלים להבין את הטוב בתוך מה שנראה לנו כרע

ארז מלול:  כאן כוח האמונה מעניק לנו את הכלים להבין שגם מה שנדמה לנו כרע, זה בעצם טוב

ארז מלול:  האמונה שליוותה את עמנו, ראינו אותה אצל משפחת מגידיש, והיא הזכירה לי גם את סבתי, זכרה לברכה, עליה מור יוסף מהעדה המרוקאית, שגרה בשיכונים בקריית מלאכי, אם שכולה מלאת תמימות ואמונה

ארז מלול:  בכל בוקר, תפילת השחרית שלה, לא מהסידור, היא הייתה פותחת את החלון, מוציאה ידיים כלפי השמיים ואומרת בשפה המרוקאית, שפת האם שלה: אלוקים, תשמור על המדינה, תשמור על חייליה ועל משפחתה

משה רוט: אמן

ארז מלול: ואני רוצה לסיים בפסוק "להגיד בבוקר חסדך ואמונתך בלילות"

ארז מלול:  בבוקר, כשיש אור והכול זורם, רואים את החסדים

ארז מלול:  אבל החוכמה היא שגם בלילה כשרואים את החושך ולא רואים את האור בקצה המנהרה, אז באה האמונה

ארז מלול:  האמונה תמשיך ללוות אותנו, ובעזרת השם אנחנו נזכה לראות בניצחון ישראל על כל אויביו

משה רוט: אמן

משה רוט:  תודה רבה

משה רוט:  חבר הכנסת ולדימיר בליאק – איננו; חבר הכנסת דני דנון – איננו; חבר הכנסת אבי מעוז – גם איננו

משה רוט:  חבר הכנסת עודד פורר, בבקשה

עודד פורר: תודה, אדוני היושב-ראש

עודד פורר:  אדוני השר, חברי הכנסת, לפני שאגע בדברים שלי, רק לחברת הכנסת עאידה תומא סלימאן, שדיברה פה על הפצצת בתי החולים: מי שהפציץ בית החולים – זה הג'יהאד האסלאמי שהפציץ את בית החולים בעזה; מי שהפציץ בית חולים באשקלון זה החמאס, שירה טילים על אשקלון ופגע בבית החולים ברזילי

עודד פורר:  את יכולה ללכת, את יכולה להפנות את הגב, אבל אל תדברי על הפצצת בית חולים בלי לדבר על מי מפציץ את בתי החולים, בלי לדבר על זה

עודד פורר:  תברחי מפה, זה בדיוק מה שאת צריכה לעשות

עודד פורר:  בושה וחרפה, לעמוד פה ולדבר על הפצצת בתי חולים

עאידה תומא סלימאן: זה לא נכון

עודד פורר: מי מפציץ בתי חולים? תגידי את מי את צריכה לגנות שמפציץ בתי חולים? כי מי שמפציץ בתי חולים זה החמאס, הג'יהאד האסלאמי והחיזבאללה

עודד פורר:  הם אלה שמפציצים

עודד פורר:       ולעניין הזה, אדוני היושב-ראש, אני חייב לומר לך גם, אדוני השר, אני שומע שאנחנו לא רוצים – כל הזמן מספרים לי שאנחנו לא רוצים מלחמה בצפון

עודד פורר:  אנחנו מנסים לפרש – אני שומע את הפרשנים – את כוונותיו של נסראללה: האם פניו למלחמה או לא למלחמה? מה צריך להעיר אתכם? יותר מ-30 אזעקות, 30 שיגורים, רק עכשיו, על הקריות, על נהריה, על מפרץ חיפה ועל הגליל העליון

עודד פורר:  מה צריך להעיר אתכם כדי שתבינו שאנחנו כבר נמצאים במלחמה בגבול הצפון

עודד פורר:  אנחנו במלחמה שם

עודד פורר:  אני לא יודע למה נותנים לנסראללה, להיות זה שקובע את הקצב, זה שמכתיב את הווליום, ומשאירים את תושבי הצפון להיות פליטים בארצם

עודד פורר:  כ-100,000 איש מהצפון פליטים בארצם, מתרוצצים בין יישובים, לא יכולים להגיע הביתה, אבל על גבול הצפון החיזבאללה נח בשלום

עודד פורר:  אם הוא יורה, יורים עליו בחזרה

עודד פורר:  זה לא עובד בשיטה הזאת, אדוני השר, חבריי חברי הכנסת, ממשלת ישראל היקרה

עודד פורר:  אנחנו לא יכולים להשלים עם ארגון טרור על הגבולות, לא בדרום וגם לא בצפון

עודד פורר:  מתי אתם חושבים תגייסו עוד הפעם מאות אלפי חיילים במילואים? מתי אתם חושבים ירוכז כאן במזרח התיכון כוח אש כל כך גדול, באמת, עם תמיכה משמעותית ומדהימה של המעצמה הגדולה בעולם? מתי אתם חושבים שנוכל להתמודד עם זה? באיזה יום תגידו לתושבי הצפון: תחזרו לבתיכם? מה תגידו, החיזבאללה מורתע? שמענו כבר את סיפורי המורתע

עודד פורר:       צריך לקחת את המצב שאנחנו נמצאים בו היום, אדוני היושב בראש, חברי הכנסת, אדוני השר, ולקבוע כאן כללים חדשים

עודד פורר:  שיהיה ברור, מדינת ישראל לא יכולה להשלים עם ארגון טרור על הגבולות, לא בדרום ולא בצפון, וצריך לכפות את מימושה של החלטת מועצת הביטחון 1701, שאמרה שהחיזבאללה צריך להיות צפונית לליטני

עודד פורר:  לחלופין, לקבוע רצועת ביטחון של 5, של 10 ק"מ שטח מת, ומי שנכנס לאותו השטח צריך להבין שדמו בראשו

עודד פורר:  זה מוטל לחובתה של ממשלת ישראל ואי-אפשר – ובזה אני אסיים – לסיים את האירועים האלה בכך שיפקירו ויגידו לתושבי הצפון: עכשיו הם מורתעים, עולם כמנהגו נוהג, אנחנו נחכה לראות מה נסראללה יעשה

עודד פורר:  הגיע הזמן שיחכו שם לראות מה אנחנו נעשה

משה רוט: תודה רבה

משה רוט:  חבר הכנסת יבגני סובה, בבקשה, שלוש דקות לרשותך

יבגני סובה: אדוני היושב-ראש, אדוני השר, חבריי חברי הכנסת, 31 יום למלחמה שנמשכת, מלחמה שנכפתה על מדינת ישראל

יבגני סובה:  הצבא התעשת, אנחנו לא מדברים כרגע על מה שהיה אלא מאחלים לכל חייל שלנו שיחזור הביתה בריא ושלם

יבגני סובה:  כרגע הוא נמצא במשימה – חיילות וחיילים

יבגני סובה:  החברה הישראלית התעשתה

יבגני סובה:  לא ראיתי מעולם חיבוק כזה כפי שהאזרחים העניקו אחד לשני

יבגני סובה:  בשנייה אחת נעלמו כל הוויכוחים שהיו לפני המלחמה הנוראית הזאת, לפני המתקפה הברוטלית ב-7 באוקטובר

יבגני סובה:  אנשים, שכנים, קולגות לעבודה שרבו, שמאל, ימין, כן ביבי, לא ביבי, בבת אחת הפכו למשהו אחיד ואחד וכבר 31 יום עוזרים אחד לשני בלי כל סייג

יבגני סובה:  מי לא התעשת? רק הממשלה, אדוני היושב-ראש

משה רוט: סליחה, אפשר לבקש שקט?      

יבגני סובה: אני אחזור

יבגני סובה:  מי עוד לא התעשת? אני אומר את זה בצער רב, רק הממשלה

יבגני סובה:  הממשלה, שאמורה לדאוג לא רק לחיילות ולחיילים שלנו שנמצאים בחזית ובתוך עזה אלא גם למשפחות שלהם, לבני הזוג שלהם, למפונים שנמצאים באילת, בים המלח, בשפיים, בירושלים, בטבריה ובכל מקום בארץ

יבגני סובה:  אנחנו שומעים סיפורים של ביורוקרטיה

יבגני סובה:  שומעים סיפורים של אי-ודאות

יבגני סובה:  שומעים הסברים שזה לוקח זמן, ייקח זמן עד שאנחנו נכין, עד שאנחנו נעשה

יבגני סובה:  וגם אנחנו, דרך אגב, באופוזיציה אמרנו, לא נפריע לשום הליך חקיקה שבא לשרת את הלחימה, לשרת את המפונים, לשרת את הלוחמים, החיילות והחיילים שלנו

יבגני סובה:  אבל לצערי זה לא המצב

יבגני סובה:  ואני, אדוני היושב-ראש, אגיד למה לצערי זה לא המצב

יבגני סובה:  כל אחד צריך לעשות מה שמוטל עליו לעשות

יבגני סובה:  שרים שמופקדים על המשרדים שאמורים לסייע לא צריכים לשבת ולתת עצות בנושא המלחמה

יבגני סובה:  התפקיד שלהם – להבין ולעכל את המציאות הקשה

יבגני סובה:  ולצערי, לא כך הדבר

משה רוט: משפט אחרון

יבגני סובה: לא, יש לי עוד 15 שניות, לא אומרים לפני 15 שניות, תגיד שתי שניות לפני

משה רוט: כן, כן, שלושה משפטים

יבגני סובה: ולכן אני קורא לממשלה להפנים את המצב ולהתחיל להבין ולעכל את האירוע, שלעולם לא היינו בו, כי אם אנחנו לא נעכל, יהיה לנו קשה לנצח במלחמה הזאת

יבגני סובה:  המלחמה זה לא רק בעזה ולא רק בחזית אלא גם בעורף, ואם העורף חזק ואיתן, גם נוכל להבטיח את ניצחוננו בעזה

יבגני סובה:  תודה

משה רוט: תודה רבה

משה רוט:  חברת הכנסת מיכל מרים וולדיגר – לא נמצאת; חבר הכנסת עמית הלוי – איננו

משה רוט:  חברת הכנסת מירב בן ארי, בבקשה

משה רוט:  שלוש דקות לרשותך

מירב בן ארי: אדוני היושב-ראש, היו לי שני דברים לדבר עליהם: אחד – על פיטורי הנורבגים

מירב בן ארי:  הגיע הזמן לצמצם הוצאות של המדינה

מירב בן ארי:  הדבר השני שרציתי לדבר עליו הוא על ההתבטאות של שר המורשת, אוקיי? כי אני הזכרתי אותו בחטף ולא נתתי לו מספיק תשומת לב על ההתבטאות האומללה שלו, וחשוב גם להתייחס לזה

מירב בן ארי:       אגב, אני לא מבינה איך כשהוא מדבר על הטלת פצצת אטום, כשהוא שוקל את זה, הוא לא התייעץ איתך, דודי אמסלם, בתור שר האטום, כי הרי אם הוא היה מתייעץ איתך, היית אומר לו שפצצה אטומית על עזה כנראה תפגע גם בתושבי שדרות, גם בתושבי אשקלון

מירב בן ארי:  או שהוא היה פשוט עושה גוגל, זו גם אופציה

מירב בן ארי:  אבל הוא לא טרח להתייעץ

מירב בן ארי:  הוא אמר שזו מטפורה

מירב בן ארי:  אתה שומע, מיקי? זו מטפורה, בסדר? אבל במטפורה הזו הוא גרם לנו נזק בין-לאומי, למדינה

מירב בן ארי:  כשכל הקבוצות היצירתיות, שעושות את הכול בהתנדבות, כבר שבועות ארוכים נלחמות למען המדינה, בא שר אחד ובהתבטאות אומללה עשה נזק להסברה הישראלית, שבאמת, מיותר לציין מה אני חושבת על התפקיד שלו

מירב בן ארי:      אבל כן חשוב לציין שבשביל עמיחי אליהו זו לא הפעם הראשונה שיש לו התבטאויות אומללות

מירב בן ארי:  למקרה שמישהו שכח, נזכיר שגם לנגיד בנק ישראל הוא קרא אידיוט; לשופט בעליון הוא אמר שהוא צריך להיכנס לכלא; עמירם בן אוליאל לא עשה כלום

מירב בן ארי:  זאת אומרת יש לו כבר היסטוריה של אמירות בעייתיות מטורפות

מירב בן ארי:  והבעיה הכי גדולה היא שהאמירה האחרונה שלו גם הפכה אותו ליקיר של ה-BDS

מירב בן ארי:  עכשיו, מה עשה נתניהו? הוא בא ואמר: אני משעה אותו

מירב בן ארי:  אממה, אי-אפשר להשעות שר

מירב בן ארי:  אין חיה כזאת

מירב בן ארי:  אתה יכול לפטר שר

מירב בן ארי:  מה גם שהשעיה לא כל כך עבדה, כי בערב במשאל הטלפוני הוא כבר הצביע

מירב בן ארי:  אז מה זה הבדיחה הזאת?     עכשיו, אני אומרת לך, אדוני ראש הממשלה, היית צריך לפטר אותו

מירב בן ארי:  כנראה אם היית מפטר אותו, זו הייתה הפעם הראשונה, לדעתי, בשנה האחרונה שהיית מקבל תמיכה ציבורית מקיר לקיר, כי, מה שנקרא, בימין ובשמאל הבנו שיש בעיה

מירב בן ארי:  והבעיה הכי מרכזית פה היא שלעמיחי אליהו יש מלא זמן פנוי, ובזמן הפנוי שלו, במקום שיעזור למדינת ישראל, הוא עושה נזק

מירב בן ארי:  אגב, אתמול – כמובן, אני לא צופה, אבל נשלח לי הקטע, אני לא יודעת מי מכם ראה בערוץ 14 – כששאלו אותו: כמה אתה תורם? הוא אמר שכל העובדים שלו הלכו לעבוד במשרדים אחרים

מירב בן ארי:      נתניהו לא יכול לפטר את השר עמיחי אליהו, כי הוא לא קיבל אישור מהשר לחלוקת נשק

מירב בן ארי:  השר לחלוקת נשק לא מאשר לו, כי הוא יצטרך אותו בשש אחרי המלחמה – את כל הנסיעה הזאת

מירב בן ארי:  ולכן אי-אפשר לפטר את השר אליהו

משה רוט: גברתי, נא לסיים

מירב בן ארי: לבוא ולומר שהשעית אותו – אני מסיימת – זה פשוט בדיחה ולעג לרש

משה רוט: תודה רבה

משה רוט:  חבר הכנסת יצחק פינדרוס – איננו

משה רוט:  חבר הכנסת גלעד קריב, בבקשה, שלוש דקות לרשותך

גלעד קריב: אדוני היושב-ראש, כנסת נכבדה, אדוני השר, ראשית, ברכות לך, היושב בראש, על ניהול הישיבה

משה רוט: תודה

גלעד קריב: עמיתיי המכובדים, רבים מאיתנו בחרו בלב לא קל לצפות בסרט שהוכן על ידי דובר צה"ל ביום רביעי האחרון, ורבים מאיתנו התייחסו למראות הקשים והמזעזעים, אם בראיונות לתקשורת ואם ברשתות החברתיות

גלעד קריב:       גם אני מבקש לומר בעניינו של הסרט ובעניינן של העדויות הכל-כך קשות שראינו דבר אחד שחשוב, חשוב לומר אותו

גלעד קריב:  בשבועות האחרונים אנחנו שומעים לא מעט סיפורי גבורה

גלעד קריב:  סיפורי הגבורה הללו, שמגיעים משדה הקרב, בין שמדובר בשדות הקרב, שדות הקיבוצים שהפכו לשדות קרב, ובין שמדובר בשדות הקרב בתוך רצועת עזה – הסיפורים הללו, סיפורי הגבורה של חיילים, מפקדים ושל אזרחים, מלמדים את כולנו שיעור חשוב על עוצמתה של הרוח הישראלית

גלעד קריב:  סיפורי הגבורה הללו הם חלק חשוב מבניין העוצמה שדרושה לנו על מנת לנצח במלחמה הזו ולהתמודד עם הזוועות שנכפו עלינו

גלעד קריב:  העוצמה הזאת דרושה לנו על מנת שנתחיל אט-אט לאסוף את השברים, או ליתר דיוק, לסייע למשפחות השכולות ולמשפחות החטופים לאסוף את השברים

גלעד קריב:       אבל חשוב שנזכור כולנו – ואני חושב שכל חבר או חברה שראו את הסרט הזה יעידו על כך – שכל מי שמצא את עצמו באותה שבת ארורה ובימים שבאו בעקבותיה בתוך התופת, בין שנחלץ ממנה ובין שלצערנו לא נחלץ ממנה, הוא בחזקת גיבור

גלעד קריב:  כל הורה שניסה להגן על ילדיו, כל אזרח קשיש שנותר לבדו בבית למול פני הזוועה וכל אדם שיצא מתוך התופת הזו על מנת להושיט יד מסייעת לשכן או לשכנה – כולם, כולם גיבורים

גלעד קריב:  אני יצאתי מתוך הסרט הזה נרעד ונרגש כמו כולנו, אבל גם מתוך הרכנת ראש עצומה לכל אותם גיבורים וגיבורות - -     

משה רוט: נא לסיים, בבקשה

גלעד קריב: - - שנקלעו אל הגיהינום הזה, ואני אומר פעם נוספת – בין שנחלצו ממנו ובין שלא נחלצו מהגיהינום הזה - -     

משה רוט: תודה רבה

גלעד קריב: - - כולם גיבורי ישראל

גלעד קריב:  תודה

משה רוט: תודה רבה

משה רוט:  חבר הכנסת אושר שקלים – איננו

קריאה: לא, הוא פה, הוא פה

משה רוט: הוא פה? אה, בבקשה

שקלים: הלכתי שנייה לאופוזיציה

משה רוט: נסלח לך על זה, אם זה רק שנייה

שקלים: שיחה בין חברים

משה רוט: בבקשה

משה רוט:  לאדוני שלוש דקות, בבקשה

שקלים: האמת היא שאני אפילו אקצר

שקלים:  אדוני היושב-ראש, כנסת נכבדה, אנחנו מדברים על הנושא של איסור הפצה של חומרי טרור וכל מה שקשור לאותם אנשים מנוולים שרוצים להשמידנו

שקלים:  אז עם כל הכבוד לאותם חומרים, לצערי, אנחנו נתקלים באנשים שגם פה, מתוך הבית הזה, תומכים בטרור, מגינים על טרור, מזדהים עם טרור

שקלים:  אנחנו צריכים באמת למגר את התופעה הזו

שקלים:  ובאמת כאקט מנע אני יחד עם חברים נוספים התחלנו להחתים כאן את חברי הכנסת בשביל פשוט להרחיק מהמשכן את אותה חברת כנסת שאמרה את האיוולת, את אותן אמירות קשות, שהן באמת בגדר תמיכה והסתה לטרור

שקלים:  גם אם אחר כך הייתה איזושהי התנצלות, זה ממש לא מעניין

שקלים:  בימים כאלה קשים, כשאנחנו כואבים ואבלים ובוכים ונלחמים, לא ייתכן שפה, מתוך הבית הזה, יהיו אנשים כאלה שתומכים בטרור, שיסיתו לטרור

שקלים:  לכן יש למגר את התופעה הזו

שקלים:       פשוט מי שלא איתנו – הוא נגדנו, זה דבר מאוד פשוט

שקלים:  מי שאומר שחמאס, הארגון הזה, יימח שמו וזכרו – לא מסוגל להגיד אם הוא גוף טרוריסטי – הוא נגדנו

שקלים:  זה מאוד פשוט

שקלים:  חמאס הוא ארגון טרור, נקודה

שקלים:  מי שלא מסוגל להגיד את זה – הוא נגדנו

שקלים:  הוא נגד עם ישראל, הוא נגד מדינת ישראל, נגד חיילינו וכוחותינו, שמחרפים עכשיו את גופם ואת נפשם כדי לשמור עלינו ולהגן עלינו

שקלים:      ולכן אני באמת קורא כאן – אני ראיתי שבאמת יש התגייסות מאוד גבוהה וגדולה מתוך חברי הבית, אופוזיציה וקואליציה, בשביל לצרף ולהצטרף ליוזמה הזו

שקלים:  חברו אליי גם חנוך מלביצקי, גם אלמוג כהן, גם עידן רול מהאופוזיציה

שקלים:  תבורכו על כך

שקלים:  יש כאן אמירה של אפס סובלנות לכל תומכי טרור למיניהם, על אחת כמה וכמה מתוך הבית הזה - - -     

יוסף עטאונה: אתה יושב בממשלה שיש בה שר תומך טרור

שקלים: ואתה עכשיו, על ראש הגנב בוער הכובע, תשב בשקט

שקלים:  תשב בשקט ואל תפריע, אל תפריע

משה רוט: לא

משה רוט:  סליחה, סליחה, סליחה, לשמור – קצת כבוד, קצת כבוד

משה רוט:  תנו לו לסיים

יוסף עטאונה: - - -     

משה רוט: חבר הכנסת, תן לו לסיים

שקלים: בזה שאתה עכשיו מפריע לי, אתה מעיד על עצמך שאתה תומך בטרור

שקלים:  אתה לא מסוגל להגיד שחמאס, יימח שמם וזכרם, שחמאס הוא גוף טרור

יוסף עטאונה: אתה יושב בממשלה שיש בה שר תומך טרור

שקלים: חמאס הוא ארגון טרור

שקלים:  אתה מסוגל להגיד את זה? אתה לא מסוגל להגיד את זה, נכון?     

יוסף עטאונה: אתה, אתה, לא מסוגל להגיד? אתה

שקלים: אז תשב בשקט

משה רוט: לא צריך להיכנס לוויכוח צד

שקלים: ואם אתה מגנה את מה שאני אומר עכשיו, מקומך לא כאן, סליחה

מירב בן ארי: סליחה, אושר, הינה אני אומרת לך, זה שבן אדם מעיר לך, זה לא אומר שהוא תומך בטרור

מירב בן ארי:  אל תתחילו להתפזר יותר מדי

שקלים: אין בעיה

שקלים:  הוא מסוגל להגיד אם חמאס הוא ארגון טרור או לא? הוא לא מסוגל להגיד, אז אל תעשי לו הנחות

מירב בן ארי: - - -      

משה רוט: סליחה, לא להתווכח עכשיו, סליחה

משה רוט:  חבר הכנסת שקלים

שקלים: אני מסיים

משה רוט: תדאג לסיים

שקלים: יותר מזה אני אגיד – אמר גם מנסור עבאס - - -      

יוסף עטאונה: חבר הכנסת שקלים, אתה בעד המסרים של נתניהו

יוסף עטאונה:  אנחנו לא

משה רוט: חבר הכנסת, אולי תסיים, אל תיכנס לוויכוח

שקלים: אני מסיים

שקלים:  אמר גם מנסור עבאס שהוא בעד להרחיק את אותה אישה, שאני לא רוצה להגיד את שמה אפילו

שקלים:  אז בואו נראה אם הוא יצטרף ל-70 החתימות או ל-90 החתימות שיגיעו אחרי זה, נראה באמת עד כמה הוא רציני

יוסף עטאונה: אתה הפנים של נתניהו, זה לא יעזור

משה רוט: תודה רבה

משה רוט:  סליחה, שקט

משה רוט:  חבר הכנסת סימון דוידסון, בבקשה

סימון דוידסון: תודה, אדוני היושב-ראש, בהצלחה במינוי החדש

משה רוט: שלוש דקות לרשותך

משה רוט:  תודה רבה

סימון דוידסון: 7 באוקטובר, היום הכי שחור למדינת ישראל

סימון דוידסון:  קמנו ב-8 באוקטובר למציאות שבה כל מדינת ישראל השתנתה

סימון דוידסון:  כל אחד במדינה נרתם למען המאמץ האזרחי והצבאי

סימון דוידסון:  גם פה חברי הכנסת הקימו חמ"ל ונרתמו למען עבודה מאוד מאוד קשה למען הצבא ולמען האזרחים המפונים

סימון דוידסון:  יושבת פה שלי, שעבדה ימים ולילות, ואני באופן אישי מאוד מעריך את כל מה שעשיתם ועשית

סימון דוידסון:  אבל אני אגיד לך לאן אני חותר, כי באמת נעשתה פה עבודה יוצאת מהכלל, ואני זוכר את השיחות ואת ההודעות: צריך קסדות, צריך כסף למפונים, צריך אוכל, צריך שמפו, צריך 1,000 שקל, צריך 5,000 שקל, פה צריכים 10,000 שקל, ואנשים מתחננים, והרבה דברים נפתרו גם דרך הבית הזה

סימון דוידסון:  אבל גם בחברה האזרחית נרתמו אנשים

סימון דוידסון:  אבל איפה לא נרתמה המדינה? וטלי גוטליב, תקשיבי למספרים

סימון דוידסון:  אחרי כל מה שאמרתי וכל מה שהאזרחים תורמים, וגם פה בכנסת, אתה בא ואתה פותח את ספר התקציב, ואתה מסתכל על משרדים – אני לא יודע אם אתם בכלל יודעים מי השרים במשרדים האלו ומה התפקיד של המשרדים האלו, וכמה כסף עד היום וגם בעתיד המשרדים האלו מושכים – המשרד למשימות לאומיות – 268 מיליון שקלים; משרד המורשת – 146 מיליון שקלים; משרד ירושלים ומסורת ישראל – 51 מיליון שקלים; המשרד לשיתוף פעולה אזורי – 44 מיליון שקלים; משרד המודיעין – 52 מיליון שקלים

סימון דוידסון:  אז אני עשיתי חשבון פשוט, וזה יוצא 561 מיליון שקל

סימון דוידסון:  561 מיליון שקל סתם, עלא פאדי

רון כץ: כמה?     

סימון דוידסון: 561 מיליון שקל, בזמן שאנחנו פה גיששנו עוד 10,000 שקל ועוד 2,000 שקל

סימון דוידסון:  ואתם יודעים את זה, כי הייתם חלק מזה, ואתם יודעים כמה אזרחים פנו אליכם ביום ובלילה, ומפונים שאין להם איפה לישון ואין להם שמפו ואין להם בגדים

סימון דוידסון:  דאגנו להם, והאזרחים דאגו להם

סימון דוידסון:  אבל כשאתם רואים את המספר הזה, 561 מיליון שקל על חמישה משרדים מיותרים, אני מצפה מחברי הקואליציה, מכם, תגידו: די, מספיק, זה לא הזמן לזה

סימון דוידסון:  תסגרו את המשרדים האלה, הם מיותרים

סימון דוידסון:  561 מיליון שקל סתם

סימון דוידסון:  תודה

משה רוט: תודה רבה

משה רוט:  חבר הכנסת נאור שירי, איננו? אה, הינה הוא

משה רוט:  שלוש דקות לרשותך, בבקשה

נאור שירי: תודה, אדוני היושב-ראש

נאור שירי:  חבריי חברי הכנסת, אני לא אנצל את כל שלוש הדקות, גם כי יעקב אשר רוצה להצביע על החקיקה, וגם כי אני חושב שלכולנו יש דברים טובים יותר לעשות

נאור שירי:  אני כן רוצה להתייחס לדברים של השר אליהו, אבל מזווית שונה, שבעיניי פחות התייחסו אליה

נאור שירי:  הנטייה הראשונה שלנו הייתה להתייחס לכל נושא הפיגוע ההסברתי בקטע של פצצת האטום

נאור שירי:  אני שם את זה בצד, מעבר לרעיון האווילי הזה

נאור שירי:  לא שצריך יותר מדי לשים את זה בצד, אבל הוא אמר בסיפא של הדברים שלו, כשנשאל לאחר הטלת הפצצה, שהחטופים הם חלק מהנזק או המחיר שהמלחמה גובה

נאור שירי:  אנחנו בכנסת – קודם כול, יש איזו אמביוולנטיות מסוימת איך לנהוג, איך לדבר, כמה לייצר רעש ובצורה שבה הרעש הזה מתבצע

נאור שירי:  אבל אני אנסה לחשוב ולפנות אליכם – לא שיש פה שר, לא יודע אם יש שר במליאה, אבל זה לא כזה משנה

טלי גוטליב: יש שר

טלי גוטליב:  למה, נאור? גם דאגנו לך, לקרוא לך - - -      

נאור שירי: לא אכפת לי מהשר, זה היה שולי

נאור שירי:  אני מנסה לומר לכם דווקא כבן אדם, או לנסות להתחבר ל-state of mind – בא בן אדם ואומר שילדים קטנים וילדות קטנות שישבו ביום שישי, וביום שבת התעוררו לבוקר של תופת – וכולנו ראינו את הדברים, אי-אפשר בכלל להתחיל לתאר את זה; בן אדם שבא ואומר לילדות בנות תשעה חודשים, שלוש, ארבע, שנחטפו מההורים שלהן וראו את ההורים שלהן נרצחים: אתן נזק או איזה נזק משני או מחיר המלחמה

נאור שירי:  מה עובר על בן אדם כזה שחושב את הדברים האלה? איך זה הגיוני בכלל שיש לנו שר במדינת ישראל שזו המחשבה שלו? ואף אחד לא דיבר איתו על זה – דיברו איתו על פצצת האטום

נאור שירי:  זו הבעיה שלנו, שיש שר שקובע מדיניות, שזה ה-state of mind שלו

נאור שירי:  ילדים בני תשעה חודשים שישבו בבית שלהם הם מחיר הלחימה

נאור שירי:  זו בדיוק הבעיה שלנו

נאור שירי:  ועברו כבר כמה? 40 שעות, 30 שעות, 36 שעות מאז שהוא אמר את המשפט הזה, והכול בסדר, עולם כמנהגו נוהג, הכנסת ממשיכה לתפקד, עולים לפה חברי כנסת וממציאים סיפורים על זה שאנחנו מפציצים בתי חולים, והכול זורם

נאור שירי:  עולים לפה חברי כנסת אחרים, ואומרים את אותם דברים במילים אחרות - -      

משה רוט: נא לסיים, בבקשה

נאור שירי: - - והכול בסדר, הכול זורם

משה רוט: תודה רבה

נאור שירי: ויושבות משפחות בחוץ – לכולם נתת פה הרבה יותר משלוש דקות, אז תעמוד בזה שאתה תיתן לי עוד דקה

משה רוט: אני אעמוד בזה

משה רוט:  תודה רבה

נאור שירי: וכולם יושבים פה, ועולם כמנהגו נוהג והכול בסדר, ויש צחוקים

משה רוט: תודה רבה

נאור שירי: יש צחוקים, כי זה אומר וההוא אומר, ומבחוץ הכול בסדר

נאור שירי:  וניסים ואטורי עולה בוועדה ואומר: תודה, אני הגעתי מרמת הגולן

נאור שירי:  תודה רבה שהגעת לעבודה בכנסת ישראל

נאור שירי:  הכול בסדר

משה רוט: סליחה, נא לסיים

משה רוט:  תודה רבה

נאור שירי: ויש שר בממשלה שרואה בילדה בת תשעה חודשים נזק לגיטימי במלחמה

נאור שירי:  הכול בסדר

משה רוט: חבר הכנסת שירי, תודה רבה

ניסים ואטורי: אתה מסלף דברים - - -      

משה רוט: חבר הכנסת רון כץ – לא חייבים להגיב

משה רוט:  חבר הכנסת רון כץ נמצא? בבקשה

נאור שירי: אני לא מסלף שום דבר

ניסים ואטורי: אתה תראה את כל הסרטון עד הסוף ותבין על מה דיברת

נאור שירי: אני לא רואה סרטונים

ניסים ואטורי: אל תראה סרטונים

ניסים ואטורי:  רק כשאתה מופיע שם איתי, אה?      

נאור שירי: את רואה את הצחוקים?      

רון כץ: תודה רבה, אדוני היו"ר

רון כץ:  כנסת נכבדה, חודש עבר - -      

טלי גוטליב: החיילים שלנו - - - לא להתסיס

רון כץ: - - מבוקר שבת המזוויע שעבר על מדינת ישראל - -      

נאור שירי: עזבי, טלי, אתם הייתם צריכים לפטר אותו, לא אנחנו

טלי גוטליב: די, די, באמת

טלי גוטליב:  עוד קצת - - -       

רון כץ: - - ולצערי, מאז יש כאלה שמנסים להכחיש את מה שקרה ואת מה שעבר

טלי גוטליב: - - - קצת יותר כואב מזה, באמת

משה רוט: תנו לו לדבר, בבקשה

משה רוט:  תנו לו לדבר

טלי גוטליב: סליחה, חברים

רון כץ: אלפי נרצחים, מעל 240 חטופים, מעשי טבח נוראיים

רון כץ:  אני לא ידעתי איך להתייחס לסרטון התיעוד של דובר צה"ל ולא ידעתי איך להעלות אותו, אבל בימים האחרונים, כשאני שומע קולות מהעולם ולצערי גם מתוך הבית הזה, מתוך כנסת ישראל, שמפקפקים או מעלים איזשהן תהיות לגבי מה שקרה ביום הנורא הזה, אני רואה את זה כחובה שלי וחובה של כל אחד מאיתנו שצפה בזוועות האלה לעמוד פה ולדווח ממקור ראשון מה ראינו

רון כץ:  לצערי הרב, ראינו מעשי רצח ברוטליים, ראינו התעללות בגופות, ראינו רצח של תינוקות, ראינו פגיעה קשה בנשים, בגברים, במבוגרים, ראינו חבורה של טרוריסטים פחדנים שהגיעו למסיבה ופשוט רצחו את כל מי שהם ראו, ואחרי זה גם זרקו רימונים, ואחרי זה גם הציתו גופות

רון כץ:  ראינו את חמאס-דאעש מבתרים גופות, פוגעים בכבוד המת

רון כץ:       ואת הדברים האלה אנחנו חייבים לשקף לעולם

רון כץ:  חייבים לשקף, לכל מי שחושב לרגע, לרגע, לנסות להכחיש את זה

רון כץ:  והדברים הקטנים האלה שיוצאים מהבית הזה וממקומות אחרים בעולם – אותם אנחנו צריכים למנוע, כי מה שקרה לנו, מה שקרה לנו, לעם שלנו ביום הזה זה משהו – אסור לנו לרגע להחריש

רון כץ:  אין דבר צודק יותר ממה שצה"ל עושה עכשיו ברצועת עזה

רון כץ:  אין דבר צודק יותר מהמלחמה הזאת נגד חמאס - -      

משה רוט: 	 נא לסיים, אדוני, בבקשה

רון כץ: - - ואסור לנו להפסיק עד שהארגון הזה לא יהיה קיים יותר

משה רוט: תודה רבה

רון כץ: זו מלחמה של הטוב נגד החושך

רון כץ:  תודה רבה

משה רוט: תודה רבה

משה רוט:  חבר הכנסת יאיר לפיד, בבקשה

משה רוט:  שלוש דקות לרשותך, בבקשה

יאיר לפיד: אדוני היושב-ראש, כנסת נכבדה, קיבלתי היום מכתב משייח' מוואפק טריף, שהוא יושב-ראש המועצה הדתית הדרוזית העליונה, הוא בעצם המנהיג הרוחני של העדה הדרוזית – מכתב עצוב יותר מכל דבר אחר

יאיר לפיד:  הוא דיבר שם על ההרוגים של העדה הדרוזית בחודש הנורא הזה – על סגן אלוף עלים סעד, זכרו לברכה; רב-סמל ג'ואד עאמר, זכרו לברכה; על רב"ט דניאל ראשד, זכרו לברכה; כמובן על גיבור ישראל סגן אלוף סלמאן חבקה, זכרו לברכה

יאיר לפיד:       הוא אמר: אני הולך להלוויות, ואנחנו עומדים שם ונושאים איתנו עדיין את עלבוננו על חוק הלאום

יאיר לפיד:  תתקנו אותו, זה הזמן, זה הרגע

יאיר לפיד:  אנחנו נלחמים איתכם, אנחנו מסכנים את חיינו, אנחנו מאבדים את הטובים שבלוחמינו, אנחנו בפעם המי-יודע-כמה מקדשים את הברית הזו בדם

יאיר לפיד:  תתקנו את חוק הלאום

יאיר לפיד:  לא מבקשים מכם לבטל אותו, לא מבקשים מכם להפר את ההבטחה שנתתם לעצמכם על ישראל כמדינת הלאום של העם היהודי, אבל תתקנו את חוק הלאום ברגע הנורא הזה שבו אנחנו קוברים את מתינו לצד מתיכם, והחיילים שלנו נלחמים לצד החיילים שלכם – או שהם כולם בעצם חיילים של אותו צבא, של אותה מדינה, של אותה ישראליות

יאיר לפיד:       אז אני רוצה להעביר מפה ולהצטרף מפה לבקשתו של השייח' טריף: בואו ברגע הזה בחיי המדינה נתקן את חוק הלאום, כדי שיהיה ברור שבחייהם ובמותם שווים הם

יאיר לפיד:  תודה רבה

טלי גוטליב: - - -     

משה רוט: תודה רבה

משה רוט:  תמה רשימת הדוברים

משה רוט:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן לסכם את הדיון

משה רוט:  בבקשה

קריאה: לא צריך לסכם

משה רוט: הוא לא רוצה לסכם? הוא לא נמצא

מירב בן ארי: לא צריך

מירב בן ארי:  אפשר להתחיל את ההצבעה

משה רוט: 	 חברי הכנסת, נעבור להצבעה על החלטת ועדת החוקה, חוק ומשפט, בעניין פיצול הצעת חוק המאבק בטרור (תיקון מס' 9 והוראת שעה) (צריכת פרסומי טרור), התשפ"ד–2023

משה רוט:  ההצבעה תהיה אלקטרונית, נא לשבת

משה רוט:  הצבעה

משה רוט: בעד הצעת ועדת החוקה, חוק ומשפט – 20 

משה רוט: נמנעים – אין הצעת ועדת החוקה, חוק ומשפט בדבר פיצול הצעת חוק המאבק בטרור (תיקון מס' 9 והוראת שעה) (צריכת פרסומי טרור), התשפ"ד–2023, נתקבלה

משה רוט: בעד – 20, נגד – אחד

משה רוט:  אני קובע כי החלטת ועדת החוקה, חוק ומשפט בעניין פיצול הצעת חוק המאבק בטרור (תיקון מס' 9 והוראת שעה) (צריכת פרסומי טרור), התשפ"ד–2023, התקבלה

משה רוט: [מס' כ/976; דברי הכנסת, מושב ראשון, חוב' ל"ו, ישיבה 101; נספחות

משה רוט: ] 

משה רוט: חברי הכנסת, הסעיף הבא על סדר-היום הוא הצעת חוק התכנון והבנייה (תיקון מס' 146), התשפ"ד–2023, לקריאה השנייה והשלישית

משה רוט:  אני מזמין את יושב-ראש ועדת הפנים והגנת הסביבה חבר הכנסת יעקב אשר להציג את הצעת החוק

משה רוט:  בבקשה

והגנת הסביבה): אדוני היושב-ראש, חבריי חברי הכנסת, אני מתכבד להביא בפניכם לקריאה שנייה ושלישית את הצעת חוק התכנון והבנייה (תיקון מס' 146)

והגנת הסביבה):  מקורה של ההצעה הוא בהצעת חוק פרטית של חברי הכנסת יוסף טייב, מירב בן ארי, בצלאל אברהם והשר אוריאל בוסו, בהיותו עדיין חבר כנסת – אתה רואה, מכוח האינרציה אתה עובד

והגנת הסביבה):       הצעת החוק מטפלת בשתי סוגיות

והגנת הסביבה):  סוגיה אחת חברתית, חשובה ממעלה ראשונה, וסוגיה שנייה שקשורה לנושא של שיפור מיגון, וזו גם הסיבה שאנחנו מביאים את ההצעה לדיון בימים אלה

והגנת הסביבה):  חוק התכנון והבנייה קובע הסדר מפורט בעניין תשלום היטל השבחה, בשל השבחה במקרקעין הנובעת מאישור תוכנית, מתן הקלה או היתר לשימוש חורג

והגנת הסביבה):       עוד קובע החוק כי גביית היטל ההשבחה תיעשה בעת מימוש הזכויות במקרקעין

והגנת הסביבה):  הצעת החוק נועדה להתמודד עם מצב שבו במסגרת הליך פירוד בין בני זוג מועברות זכויות במקרקעין או בין בני הזוג או בין בני הזוג לילדיהם

והגנת הסביבה):  על פי החוק הקיים זה נקרא כאילו עסקה במקרקעין ומחייב היטל השבחה, והדבר הזה הוא לא מוצדק, כי הזכויות במקרקעין נותרות בידי חלק מבני המשפחה ומחולקות בדרך אחרת

והגנת הסביבה):  בהצעת החוק נקבע כי העברה כזו הנעשית במסגרת מצבים שונים של פירוד בין בני הזוג לא תקים חיוב בהיטל השבחה

והגנת הסביבה):  הוראה דומה קיימת כבר היום בחוק לגבי מס שבח ומס רכישה

והגנת הסביבה):       סוגיה שנייה שהועלתה בוועדה על ידינו, כשדיברנו על נושא של היטל השבחה, מדברת על חיוב או על אי-חיוב בהיטל השבחה בשיפורי מיגון

והגנת הסביבה):  יש מקומות שבהם אין אפשרות לעשות ממ"ד, ואז שיפור המיגון הוא בעצם חלופה מיטבית שמצילה חיים

והגנת הסביבה):  הצעת החוק הזאת מובאת לאישורכם דווקא בימים אלה, כי באמת בימים אלה אנחנו עושים כל מאמץ, כל חקיקה, כל דבר

והגנת הסביבה):  מיישרים, מורידים רגולציה

והגנת הסביבה):  כל מה שקשור לחדרי ביטחון, לממ"דים, לשיפור מיגון – כל דבר מהסוג הזה מקבל מה שנקרא מסלול ירוק – ואנחנו ממש, מדי יום, ביחד עם מינהל התכנון משפרים את הדברים הללו

והגנת הסביבה):      אני אפרט את השינוי בחקיקה הזאת

והגנת הסביבה):  בחוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023–2024), חוק ההסדרים האחרון, נוספה לחוק התכנון והבנייה הוראה שלפיה תוספת שטחי שירות לצורך בניית חדר עם שיפורי מיגון, אם לא ניתן לבנות מרחב מוגן באותו מבנה, לא תיחשב סטייה ניכרת

והגנת הסביבה):  הצעת החוק נועדה להשלים את המהלך כך שההשבחה שתיווצר כתוצאה מבניית החדר עם שיפור המיגון תהיה פטורה מהיטל השבחה – כמו ממ"ד רגיל, שהוא לא מחויב כשטח עיקרי

והגנת הסביבה):  באופן זה יוכל מי שמתגורר בבית שלא ניתן בו להקים מרחב מוגן, לבנות חדר עם שיפורי מיגון מבלי שיחויב על כך בתשלום נוסף של היטל השבחה

והגנת הסביבה):       זו הצעת חוק חשובה, שהיא עוד אחת מהזרועות שאנחנו מטפלים בהן בימים אלה

והגנת הסביבה):  להצעת החוק לא הוגשו הסתייגויות, ואני מבקש מהכנסת לאשרה

והגנת הסביבה):  תודה

משה רוט: להצעת החוק לא הוגשו הסתייגויות, אך הוגשו בקשות לרשות דיבור של כמה חברי הכנסת

משה רוט:  ראשון הדוברים, חבר הכנסת יוסף טייב, שהוא מציע החוק, מהיוזמים

משה רוט:  חמש דקות לרשותך

יוסף טייב: אדוני היושב-ראש, חבריי חברי הכנסת, אני רוצה להודות ליושב-ראש ועדת הפנים חבר הכנסת יעקב אשר, שמצא לנכון לקדם ולזרז את הצעת החוק ואפילו לשפר אותה במעט, ולתקן ולהוסיף דברים שאכן היו נצרכים בנדון

יוסף טייב:  הצעת החוק הזו נולדה, ברעיון להגשתה, לאור פניות רבות של עולים מצרפת, שבעצם בעקבות גירושין האישה או הבעל היו צריכים לקנות את הזכויות של הדירה מבן זוגם, ואז בעצם הופתעו והיו צריכים לשלם את אותם המיסים

יוסף טייב:       אני רוצה לומר שזה לא היה מובן מאליו בתקופה כזו לבוא ולתקן את העוול הזה

יוסף טייב:  יכול להיות שאותם אנשים שפנו לא יוכלו ליהנות מאותה הצעת חוק, לפחות במקרים שלי, אותם מקרים שפנו אליי

יוסף טייב:  אבל אני חושב שהתיקון היה נצרך, אנחנו מתקנים פה עוול אמיתי לאותן משפחות שמזלן לא צלח, תלוי מאיפה אתה מסתכל על זה

יוסף טייב:      ולכן, שוב, אני רוצה לברך גם את חברת הכנסת בן ארי, שנלחמה באמת כמו לביאה, גם להבאת החוק היום לאישור המליאה

יוסף טייב:  יעקב, לך אני כבר פרגנתי - - -     

והגנת הסביבה): - - -     

משה רוט: השם שלה מעיד על זה

יוסף טייב: כן, כן, בהחלט

יוסף טייב:  אז באמת תודה רבה, חברת הכנסת בן ארי

יוסף טייב:  תודה רבה לך, חבר הכנסת יעקב אשר

יוסף טייב:       אני קורא לכלל החברים בבית להצביע בעד החוק

יוסף טייב:  מדובר בתיקון עוול, אגב, שבטעות לדעתי המחוקק לא שם לב להשלכות של החקיקה המקורית, ולכן עצם זה שאנחנו עכשיו מבקשים להחיל את ההסדר הזה בין היתר על גירושים וביטול נישואים או הפקעתם, אני חושב שבסוף, דווקא בפרק זמן כזה ובתקופה כזו שאנחנו, אזרחים, מתמודדים עם אתגרים גדולים מאוד, לפחות שאותן משפחות שנמצאות בפרידת דרכן ומנסות להתחיל פרק חדש בחיים, להוריד עוד מיסים ולתת להן עוד אפשרות לבוא ולהתחיל את הכול מחדש ללא המשא, הדבר הזה מבורך

יוסף טייב:  תודה רבה, אדוני היושב-ראש

משה רוט: תודה רבה

משה רוט:  חברת הכנסת מירב בן ארי, מיוזמי החוק, בבקשה

משה רוט:  חמש דקות לרשותך

מירב בן ארי: תודה, אדוני היושב-ראש

מירב בן ארי:  אני אדבר בדיוק דקה

מירב בן ארי:  אני רוצה להודות לחבר הכנסת יעקב אשר, יו"ר ועדת הפנים, לתומר רוזנר, היועץ המשפטי של הוועדה

מירב בן ארי:  החוק הזה החל בכלל בכל מה שקשור לפרידה בין בני זוג, אבל בהחלטה של פיקוד העורף החלטנו שהסעיף השני לחוק יעסוק בזה שמרחב מוגן בעצם לא יהיה כעסקת מכר ולכן לא יחול עליו היטל ההשבחה

מירב בן ארי:  לכן הצלחנו לסייע כאן גם לבני זוג שנפרדים, שבעצם לא יצטרכו לשלם את מס היטל ההשבחה כשמוכרים את הנכס, ועל הדרך הכנסנו כאן את המרחב המוגן, ולכן זה גם נכנס בימים האלה של ימי המלחמה

מירב בן ארי:  אין סיבה שאם מישהו עושה מרחב מוגן ומשביח את הנכס שלו, שעוד יצטרך לשלם על זה מס

מירב בן ארי:  כל כך הרבה אזרחים פונים אלינו ואומרים: תקלו את הביורוקרטיה בבניית מרחבים מוגנים וממ"דים – החוק הזה בהחלט מקל עליהם

מירב בן ארי:      תודה ליוסי טייב, חבר הכנסת, השותף שלי לחוק הזה

מירב בן ארי:  לאורך כל ההליך שנינו ישבנו, שנינו קיבלנו פניות ציבור – נכון, יוסי? בשני המקרים, מה שנקרא, הצורך הגיע מהשטח

מירב בן ארי:  אני מודה לכל מי שסייע לקדם את הצעת החוק החשובה הזאת ולו להקל במעט על אותם אנשים שגם מבקשים להקים לעצמם מרחב מוגן, אבל גם מבקשים למכור את הבית בלי לשלם עליו עוד מס מיותר

מירב בן ארי:  תודה

משה רוט: תודה רבה

משה רוט:  חברת הכנסת מרב מיכאלי – איננה; חברת הכנסת נעמה לזימי – איננה

משה רוט:  חבר הכנסת גלעד קריב, בבקשה

והגנת הסביבה): מה יש לך לומר?     

גלעד קריב: לשבח את יושב-ראש הוועדה

והגנת הסביבה): לא, לא, לא

מיקי לוי: למה, תשבח אותו

משה רוט: חמש דקות לרשותך, בבקשה

גלעד קריב: אדוני היושב-ראש, כנסת נכבדה, אדוני השר, אני אהיה קצר, לא אנצל את כל חמש הדקות

גלעד קריב:  מכיוון שהחברים המכובדים יושבים כאן במליאה, אני מניח שהם פחות חשופים למה שמתרחש כרגע בחדר ועדת הכספים

גלעד קריב:  אז מכיוון שאני בא משם, הרשו לי לעדכן אתכם שאחרי שישיבת הוועדה הסתיימה ב-14:30, ונאמר גם לחברי הוועדה, גם לחברי הכנסת שמתעניינים בחוק הסיוע לעסקים וגם לעשרות נציגי ארגוני עובדים, ארגוני מעסיקים, סקטורים שונים – אחרי שנאמר שהישיבה תימשך בשעות אחר הצוהריים באופן מרתוני כדי להגיע למצב שבתום השבוע החמישי למלחמה תהיה תוכנית סיוע ממשלתית, אז עכשיו קיבלנו הודעה, כל מי שהיה בחדר ועדת כספים, שהישיבה לא תתקיים, היא תתחדש מחר בבוקר

גלעד קריב:  פעם נוספת, אחרי אין-ספור סיבובים בתוך הממשלה, בין משרד האוצר לבין יתר המשרדים, עוד פעם הכול התפוצץ

גלעד קריב:  אני יודע שזה לא עניין של אופוזיציה וקואליציה, הרי יושבים כאן חברי קואליציה שמסרו נפשם בשביל קידום החוק הזה, שייצגו את אותם קהלים נפגעים לא פחות מכל חבר אופוזיציה

גלעד קריב:       אני באמת שואל: איך נראה את פנינו מחוץ למשכן לאזרחי ישראל, ימין ושמאל, כשביום ה-31 ללחימה אין תוכנית סיוע כלכלית של ממשלת ישראל? האם מחר בבוקר נחזה עוד פעם במחזה שבו שר הכלכלה ניר ברקת מגיע לוועדה של הכנסת כדי לדבר נגד הצעת חוק ממשלתית שאושרה בוועדת השרים לענייני חקיקה? האם נראה שרים אחרים מהממשלה נכנסים כדי לומר: המשרד שלי עובד מצוין, האוצר לא יודע לתפקד? מה קורה פה? הרי בסוף השבוע הזה, אם אינני טועה, ביום חמישי, אדוני היושב-ראש, זה 9 בחודש

גלעד קריב:  על פי החוק עד 9 בחודש כל המעבידים צריכים לשלם את משכורת אוקטובר

גלעד קריב:  אף אחד מבעלי העסקים והמעבידים שנפגעו ישירות מהמלחמה בעוטף עזה, בערים הסמוכות – באשקלון, באופקים, באשדוד, בבאר שבע, בקריית שמונה – אף אחד עוד לא קיבל שקל מהמדינה

גלעד קריב:  תעזבו אותם, המלונות שקלטו את המפונים עוד לא קיבלו שקל מהמדינה

גלעד קריב:  איך הם ישלמו משכורות? זה לא חלק מהחוסן הלאומי? זה לא חלק מהעוצמה שדרושה לנו על מנת להכריע את אויבינו?     איך יכול להיות שוועדת הכספים, אחרי שכבר אושרה הצעת החוק הממשלתית, לא יושבת בישיבה מרתונית כל הלילה ומביאה לכאן למחר להצבעה בקריאה שנייה ושלישית, או הכי מאוחר ביום רביעי? אנחנו פשוט השתגענו

גלעד קריב:  פשוט השתגענו

גלעד קריב:       אני רואה פה – אדוני יושב-ראש הקואליציה, אני בזה אסיים, ואני באמת לא אומר את הדברים בהתרסה, באמת לא בהתרסה

גלעד קריב:  מכיוון שניכר שהממשלה לא מסוגלת לסיים את המלאכה בעצמה בתוך ארבע האמות של הרשות המבצעת, והשרים רבים זה עם זה, ומשרד ראש הממשלה שאמור לתכלל את האירוע ולדפוק על השולחן ולגשר על הפערים לא עושה את המלאכה, אני קורא לך, אדוני יושב-ראש הקואליציה, ביחד עם חברי קואליציה אחרים שמנוסים בעניין הזה, לשנס מותניים, להטיח ראש בראש ולסיים את המלאכה, מכיוון ששרי ממשלת ישראל נכשלים במשימה הבסיסית הזו

גלעד קריב:  אנחנו סומכים עליכם, לצערי לא סומכים כרגע על שרי הממשלה

גלעד קריב:  לכו, עשו את המעשה המתבקש, ואנחנו נתמוך במה שתביאו אל ועדת הכספים

גלעד קריב:  כי המציאות הזאת פוגעת במאמציה של מדינת ישראל להתגבר על אירועי 7 באוקטובר ולנצח במלחמה

גלעד קריב:  תודה רבה

משה רוט: תודה רבה

משה רוט:  חברת הכנסת אפרת רייטן מרום – איננה

משה רוט:      חברי הכנסת, אנחנו עוברים להצבעה בקריאה שנייה על הצעת חוק התכנון והבנייה (תיקון מס' 146), התשפ"ד–2023, כנוסח הוועדה

משה רוט:  ההצבעה תהיה אלקטרונית

משה רוט:  נא לשבת

משה רוט: בעד סעיפים 1–2 – 20 

משה רוט: נמנעים – אין  

משה רוט: תוצאות ההצבעה: בעד – 20, אין מתנגדים, אין נמנעים

משה רוט:  אני קובע כי הצעת החוק אושרה בקריאה השנייה

משה רוט:       חברי הכנסת נעבור להצבעה בקריאה השלישית על הצעת חוק התכנון והבנייה (תיקון מס' 146), התשפ"ד–2023

משה רוט:  ההצבעה תהיה אלקטרונית

משה רוט:  נא לשבת

משה רוט:  הצבעה

משה רוט: בעד החוק – 23 

משה רוט: נמנעים – אין 

משה רוט: בעד – 23, אין מנגדים, אין נמנעים

משה רוט:  אני קובע כי הצעת חוק התכנון והבנייה (תיקון מס' 146), התשפ"ד–2023, התקבלה בקריאה השנייה והשלישית ותיכנס לספר החוקים

משה רוט: הודעה לסגנית מזכיר הכנסת, בבקשה

אלינור ימין: ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –       לקריאה שנייה ולקריאה שלישית: הצעת חוק איסור הלבנת הון (תיקון מס' 33), התשפ"ד–2023, שהחזירה ועדת החוקה, חוק ומשפט

אלינור ימין:      הצעת ועדת החוקה חוק ומשפט בעניין פיצול הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונת תאגידים, בתי דין מינהליים ותכנון ובנייה), התשפ"ד–2023, תודה

משה רוט: תודה

משה רוט: [רשומות (הצעות חוק, חוב' מ/1674)

משה רוט: ] 

משה רוט: חברי הכנסת, הנושא הבא על סדר-היום – הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023, לקריאה ראשונה

משה רוט:  אני מזמין את השר דוד אמסלם, בשם שר המשפטים, להציג את הצעת החוק

משה רוט:  בבקשה, לרשותך עשר דקות

משה רוט:  תודה רבה

דוד אמסלם: אדוני היושב-ראש, חברי הכנסת, מהות החוק היא בעצם להסמיך את שר המשפטים, לאחר התייעצות עם השר לביטחון לאומי, או בהסכמתו, לפי העניין, להכריז כי יהיה ניתן לקיים דיונים בבתי המשפט ובבתי הדין שלא בנוכחות עצורים ואסירים אלא בהשתתפותם בהיוועדות חזותית; זאת, לאחר ששוכנע כי קיים סיכון ממשי בהבאתם לדיונים בשל מצב החירום המיוחד

דוד אמסלם:  כמו כן, מוצע להקנות סמכות זהה לשר הביטחון ולהכריז כאמור ביחס לדיונים בבתי הדין הצבאיים, תודה

משה רוט: תודה רבה

משה רוט:  נעבור לדיון האישי

משה רוט:  ראשונת הדוברים, חברת הכנסת טלי גוטליב, בבקשה

משה רוט:  שלוש דקות לרשותך, גברתי

טלי גוטליב: בתוך כנסת ישראל יושבים תומכי טרור, וזה עובר כאן מתחת לקו הרדאר

טלי גוטליב:  רציתי להגיד את הדברים הבאים: איימן עודה התראיין, איימן עודה

טלי גוטליב:  הוא אמר שאנחנו בהשפלה של הממסד ואנחנו צריכים להחזיר אסירים בבתי הכלא של הכיבוש

טלי גוטליב:  אני מצטטת מילים מדויקות של איימן עודה, שיושב כאן בכנסת ישראל

טלי גוטליב:  עוד הוא אומר שההתקפות של צה"ל, צבא ההגנה לישראל בעזה – הוא אומר: פשעים החוזרים על עצמם

טלי גוטליב:  את כל זה אומר איימן עודה, שאתם לוחצים לו את הידיים ואתם אומרים לו שלום, והוא תומך טרור בתוך כנסת ישראל

טלי גוטליב:      אימאן ח'טיב יאסין, שרק אתמול אמרה – אחר כך היא נורא מיהרה להתנצל, אבל היא אמרה שלא היה אונס נשים ולא הייתה שרפת תינוקות, שהיא לא ראתה, לא הייתה שרפת תינוקות

טלי גוטליב:  רציתי להגיד לה שתלך למחנה שורה, אני אספתי שם עדויות

טלי גוטליב:  אני לא אדבר על הראש של התינוק שכרות ומנסים למצוא התאמת דנ"א, אחרי שרפה, לגופה של תינוק, את זה נשים בצד; אני לא אדבר על עשרות תינוקות מבארי בתוך שקיות, שרופים; אני לא אדבר על עדויות של אנשי זק"א, מזועזעים עד עמקי נשמתם, על חילול גופותיהן של נשותינו

טלי גוטליב:  אז בכל הכבוד לאימאן ח'טיב יאסין, היא תומכת טרור ומבצעת תעמולה תבוסנית בעת מלחמה

טלי גוטליב:       רגע, לא סיימנו

טלי גוטליב:  גם אחמד טיבי

טלי גוטליב:  אחמד טיבי, אתה זוכר, אני הבטחתי לך פה, כשהגענו לכנסת, אדון תומך טרור, יועצו של גדול המרצחים יאסר ערפאת – אני הבטחתי לו שהוא לא יהיה סגן יו"ר הכנסת

טלי גוטליב:  הבטחתי

טלי גוטליב:  הוא רק לא ידע שאני מבטיחה וגם מקיימת

טלי גוטליב:  משנת 2006 – אדון אחמד טיבי, תומך הטרור ומהלל השהידים, שהוא נגד מלחמה, מתראיין בזמן שאנחנו במלחמת קיום שנכפתה עלינו, והוא נגד המלחמה, לא פחות ולא יותר

טלי גוטליב:  מבקשים ממנו לגנות את חמאס, חמאס ארגון טרור –  הוא לא מוכן לגנות את חמאס שאנס, רצח, טבח, כרת ראשים, כרת איברים

טלי גוטליב:  ריססו את חברינו האזרחים במסיבה

טלי גוטליב:  לא, הוא לא יכול לגנות אותם, ממש

טלי גוטליב:      אני אמרתי לאחמד טיבי, אתה לא תהיה סגן יו"ר הכנסת, הוא רק לא האמין שאני גם אקיים את זה

טלי גוטליב:  אני אומרת לכם, משנת 2006 הוא היה סגן יו"ר הכנסת, בחסות הליכוד, בין השאר, עברתי פה אחד-אחד ואני הזהרתי את חבריי מהמפלגה, וגם שרים, הם יגידו לכם

טלי גוטליב:  היו כאן שרים, שאני לא אנקוב בשמם, שאמרו שצריך למנות אותו

טלי גוטליב:  אני אמרתי שמי שיעז להצביע לאחמד טיבי יקבל בשיטתי שלי פרסום שלילי על תעוזתו להצביע לתומך טרור שיש במוסד הזה שנקרא סגן יו"ר הכנסת

טלי גוטליב:      אז עכשיו תשמעי, גברת – איך – ח'טיב יאסין, הגברת הזו שמתלוננת כל הזמן באתיקה על כל דבר שאומרים לה, שקוראת לנו פה ומדברת על החיילים שלנו בביזוי כזה חמור במהלך השנה האחרונה, ואני היחידה שיוצאת נגד זה; אז אני אומרת לגברת יאסין: אני פה ואני אומרת לכם - -      

משה רוט: סליחה, גברתי, נא לסיים

טלי גוטליב:  - - שאם תומכי הטרור ימשיכו לבזות את הגדרת מדינת ישראל כמדינה יהודית ודמוקרטית שוות זכויות לאזרחיה, ואם הם יעזו לפגוע ולחלל בזיכרון המעשים הנוראיים והתופת שחווינו, אנחנו נבוא איתם חשבון

משה רוט: תודה רבה

טלי גוטליב: לא לעולם חוסן

טלי גוטליב:  כמו שאמרתי לחברי הכנסת האלה, הם לא בעלבתים פה, והם לא יהיו בעלבתים פה

משה רוט: חברת הכנסת גוטליב תודה רבה

משה רוט:  חבר הכנסת מיקי לוי, בבקשה

משה רוט:  שלוש דקות לרשותך, אדוני

מיקי לוי: תודה רבה, אדוני היושב-ראש

מיקי לוי:  מילואימניק, נוי עוזרד – אני מצטער ומתנצל על המילים הלא-יפות, הלא-פרלמנטריות, אני קורא כפי שזה: משתינים עלינו בקשת, 215 שקלים ביום

מיקי לוי:  נוי עוזרד, קצין, גויס בצו 8 עם תחילתה של מלחמת חרבות ברזל בבוקר 7 באוקטובר

מיקי לוי:  31 ימים לתוך הלחימה, הוא חושף את שכר המילואימניקים

מיקי לוי:  איך משלמים שכר דירה? איך משלמים גנים לילדים? משכנתה וכו'? פוסט קורע לב

מיקי לוי:       משרתי המילואים בצה"ל נלחמים בשטחי העוטף ורצועת עזה כבר 31 ימים תוך סיכון חייהם

מיקי לוי:  הוא מצרף את תמונת העובר ושב שלו, והוא כותב כך: "אחרי לילה של לחימה ולפני אחד נוסף, זועם ולא נרדם מרוב כעס - - - לא יכול להכיל את החרפה הזאת - - - 215 שקלים ליום מילואים

מיקי לוי:  פחות מ-10 שקלים לשעה

מיקי לוי:  5,379 שקלים ל-25 ימי לחימה"

מיקי לוי:  גויסתי בצו 8 בשבת הנוראית ההיא, ואני עדיין משרת ומעביר פקודות ל-30 הלוחמים שלי

מיקי לוי:  הוא המשיך: "מאז עד רגע זה – ברצף פעילות בחזית העשייה של הלחימה, אני מפוצץ מגאווה ואנחנו ננצח"

מיקי לוי:  אבל איך משלמים משכנתה ואיך שולחים את הילדים לגן? לבקש עוד פעם מאבא שלי כסף, או לפנות לחמ"לים האזרחיים לעזרה כלכלית? "מי דואג ללוחמים וקציני החוד, החי"ר והשריון שנמצאים ברגע זה ממש בעזה, נלחמים כמו אריות בחירוף נפש ואין להם יכולת אפילו לכתוב - - - למה כבר הייתי בסאגה הזו במרץ האחרון, כתבתי מכתב לקצין מילואים ראשי אבל לא זכיתי למענה? למה מנהיגי המדינה מעבירים כסף לעצמם, למגזרים שלהם, לחברים שלהם, ועלינו משתינים בקשת?!", סליחה על המילה

מיקי לוי:  "אני רוצה להגיש בג"ץ כנגד המדינה, שמורידה אותנו על ברכיים", כך הוא כותב, "אותנו, האזרחים הכי טובים, הכי תורמים, הכי לוחמים, העובדים ויוצרים

מיקי לוי:  יש לזה מחיר, אתם החלשתם וממשיכים להחליש את צה"ל

מיקי לוי:  אני מאשים, ואף על פי כן אנחנו ננצח"

מיקי לוי:  עם של אריות, ממשלה של אפסים

משה רוט: תודה רבה

משה רוט:  חברת הכנסת מרב מיכאלי – איננה

משה רוט:  חברת הכנסת מירב כהן, בבקשה

משה רוט:  שלוש דקות לרשותך, גברתי

מירב כהן: כנסת נכבדה, לצערי בשנים האחרונות התנהל קמפיין ארסי ומתמשך נגד התנועה הקיבוצית ונגד החברים שלה

מירב כהן:  קיבוץ הפך בעיני קבוצות מסוימות בישראל לשם נרדף לפריבילגים

מירב כהן:  אפילו פה היו מי ששלחו כלפיהם חיצי רעל והציגו אותם ממש כאויבי המדינה לא פעם

מירב כהן:      אז ברשותכם אני מבקשת לרגע לעשות קצת סדר בנתונים

מירב כהן:  הקיבוצניקים מהווים פחות מ-2% מהאוכלוסייה בישראל

מירב כהן:  קוראים להם פריבילגים? אז תקשיבו, יש כ-268 קיבוצים בישראל, כאשר 75% מהם נמצאים בפריפריה

מירב כהן:  כ-100 קיבוצים ממוקמים ממש בגבולות של המדינה, בגליל, בגולן, בערבה, בקו התפר וכמובן בעוטף עזה

מירב כהן:  רק בעוטף לבדו יש 28 קיבוצים, ששמרו על המדינה ועל האדמות מסביב לעזה לאורך כל השנים

מירב כהן:  חלק מהקיבוצים האלה אפילו היו בעוטף עוד לפני שקמה מדינה

מירב כהן:  הקיבוצים נשארו בעוטף במשך עשורים, בזמן שבכלל לא הייתה גדר, לא היה שום מכשול שמגן עליהם

מירב כהן:  ותאמינו שהם גם יחזרו עם הרבה כוחות לשם בתום המלחמה

מירב כהן:       קוראים להם פריבילגים? עוד לפני השבת השחורה הקיבוצים איבדו מעל ל-3,100 חללי צה"ל ופעולות איבה, מספר שמהווה מעל ל-12% מכלל חללי צה"ל, הוא פי שישה יותר מחלקם היחסי באוכלוסייה הישראלית

מירב כהן:  ככה לא נראה מעמד פריבילגי

מירב כהן:  ככה נראית אוכלוסייה שתורמת, תורמת למדינה

מירב כהן:      ב-7 באוקטובר העמידה האיתנה של הקיבוצים הייתה גורם קריטי בכך שמחבלי חמאס האכזריים לא המשיכו עוד יותר פנימה לעומק המדינה, מעבר לאופקים ונתיבות

מירב כהן:  מחצית מהחטופים והחטופות לעזה נחטפו מהקיבוצים

מירב כהן:  הקיבוצים חטפו מכה חסרת תקדים בהיסטוריה של המדינה, אבל לא נשברו

מירב כהן:  צריך להגיד את זה, לא נשברו

מירב כהן:  גם היום, במטעים שאפשר להגיע אליהם – הקטיף נמשך

מירב כהן:  איפה ששרדו הרפתות – ממשיכים גם עכשיו לחלוב

מירב כהן:  ניר עוז, תקשיבו, רודפים אחרי ספקים כדי לשלם להם - -      

משה רוט: בבקשה, נא לסיים

מירב כהן: - - ואפילו מכונות הדפוס בקיבוץ בארי חזרו לפעול

מירב כהן:  ככה לא נראה מעמד פריבילגי

מירב כהן:  ככה נראה עמוד תווך של המדינה והחברה בישראל

מירב כהן:      30 ימים עברו מאז 7 באוקטובר, ואני חושבת שהגיע הזמן שגם ראשי המדינה יכירו תודה ויוקירו את הקיבוצים על תרומתם העצומה לאיתנות של המדינה

מירב כהן:  ואני, בנימה אישית – קיבוצניקים וקיבוצניקיות, יקרים ויקרות, אני מודה לכם

מירב כהן:  אני מצדיעה לכם

מירב כהן:  ואני בטוחה שכל עם ישראל מרגיש ככה

מירב כהן:  תודה רבה

משה רוט: תודה רבה

משה רוט:  חבר הכנסת אחמד טיבי, בבקשה

משה רוט: הודעה לסגנית המזכיר, סליחה

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הירושה (תיקון מס' 19), התשפ"ד–2023, שהחזירה ועדת החוקה, חוק ומשפט

אלינור ימין:  תודה

אלינור ימין: (קריאה ראשונה)     

משה רוט: בבקשה, שלוש דקות לרשותך

אחמד טיבי: תודה, אדוני

אחמד טיבי:  שני דברים

אחמד טיבי:  קראתי עצומה של 100 רופאים שחתמו על עצומה בקריאה להפציץ בית חולים בעזה

אחמד טיבי:  המלחמה הזאת תסתיים, ואני מקווה שהיא תסתיים היום, צריך לחסוך בחיי אדם, אבל המכתב הזה ייזכר לדיראון עולם - -     

טלי גוטליב: תחזיר לנו את החטופים

טלי גוטליב:  תחזיר את החטופים

טלי גוטליב:  להחזיר את החטופים

אחמד טיבי: - - כמכתב הכי נאלח ופחות מוסרי בתולדות העוסקים ברפואה

אחמד טיבי:  רופאים הדורשים להפציץ בית חולים

אחמד טיבי:      הנקודה השנייה – שמעתי את המדרובה, חברת הכנסת גוטליב

אחמד טיבי:  היא מדרובה

אחמד טיבי:  היא סרוטה

משה סעדה: אתה לא תדבר בצורה כזאת

משה סעדה:  כבוד היושב-ראש, השיח - - - לא מדברים ככה

משה סעדה:  תעיר לו, בבקשה

אחמד טיבי: היא סרוטה שתוקפת את חברי הכנסת הערבים

משה רוט: סליחה, לא שמעתי, אני מתנצל

משה סעדה: הוא כינה חברת כנסת "מדרובה"

משה סעדה:  לא מדברים - - -     

משה רוט: חבר הכנסת משה סעדה

אחמד טיבי: אל תפריע לי

אחמד טיבי:  אל תפריע לי

משה סעדה: תקשיב, הוא כינה חברת כנסת - - - תעיר לו, בבקשה

משה סעדה:  תעצור אותו

משה רוט: שנייה

משה רוט:  אני אעצור את השעון

משה רוט:  לא הקשבתי ולא שמעתי

אחמד טיבי: אני מבקש - - -     

משה רוט: אני כן אומר דבר אחד: אם יגידו משהו שעל פי התקנון אסור בשום פנים ואופן להגיד, אני בוודאי אעצור את הדובר, לא משנה מי

משה סעדה: בשיח בין בני אדם זה דבר שאסור להגיד

אחמד טיבי: עמדה פה וכהרגלה הטיחה בח"כים הערבים, דווקא בתקופה הזאת - -     

טלי גוטליב: אדוני היו"ר, מי הוא שהוא יגיד לי "מדרובה", ואדוני לא משתיק אותו?     

אחמד טיבי: - - שבה הח"כים הערבים - - -     

טלי גוטליב: אתה תומך טרור

טלי גוטליב:  אסור לך להיות פה

טלי גוטליב:  אתה מבזה את החללים שלנו

משה רוט: חברת הכנסת גוטליב, חברת הכנסת גוטליב, סליחה

משה רוט:  שנייה

טלי גוטליב: לך מכאן

טלי גוטליב:  לך מפה

טלי גוטליב:  תתבייש לך

טלי גוטליב:  תומך טרור

טלי גוטליב:  תומך טרור

אחמד טיבי: לכי לבית חולים הפסיכיאטרי הקרוב ביותר

משה רוט: חברת הכנסת, זה לא מכבד

אחמד טיבי: את סרוטה

אחמד טיבי:  את צריכה טיפול

טלי גוטליב: תומך טרור

משה רוט: סליחה

משה רוט:  לעצור

אחמד טיבי: את צריכה להטיס אותך על טיל יריחו לבית חולים פסיכיאטרי

משה רוט: שנייה, שנייה, זה לא מכובד ולא מקובל

אחמד טיבי: ביקשת לשלוח טיל יריחו לעזה, יא מטומטמת, יא סרוטה - -     

טלי גוטליב: תומך טרור

טלי גוטליב:  אתה לא תהיה - - - עוד הרבה זמן

אחמד טיבי: - - את חולת רוח, את מג'נונה, את מטורפת

טלי גוטליב: לא תהיה כאן עוד הרבה זמן

טלי גוטליב:  אתה לא תהיה פה

משה רוט: חברת הכנסת גוטליב

אחמד טיבי: את זקוקה לטיפול

אחמד טיבי:  רוב הציבור בישראל מתעב אותך

טלי גוטליב: אתה לא תהיה פה

טלי גוטליב:  אתה לא תהיה פה

משה רוט: חברת הכנסת גוטליב, שנייה, אני לא רוצה לקרוא אותך לסדר - - -     

אחמד טיבי: את חולת רוח

משה סעדה: תוריד אותו

משה סעדה:  לא מדברים ככה

משה סעדה:  תראה מה הוא אומר

משה סעדה:  תוריד אותו

משה רוט: אבל היא לא יכולה לעשות מה שהיא עושה

אחמד טיבי: איך היא עדיין פה? אני לא מבין, איך היא עדיין פה?     

משה רוט: שנייה

משה רוט:  לא יכול - - -     

משה סעדה: תוריד אותו

משה סעדה:  שלא ידבר, שלא ידבר, האיש הזה

אחמד טיבי: איך היא עדיין פה? תלביש אותה בלבן וקחו אותה לבית חולים

טלי גוטליב: הוא לא יקרא לי "חולת רוח" ולא "מדרובה"

משה רוט: הוא קרא לך בקריאת גנאי?     

אחמד טיבי: את סרוטה, מנצלת ימי מלחמה כדי להסית

אחמד טיבי:  תפסיקי להסית

משה רוט: חבר הכנסת טיבי, אני מבקש להפסיק

משה רוט:  לא לקרוא לחברי כנסת בקריאות גנאי

טלי גוטליב: אתה לא תהיה פה

טלי גוטליב:  אתה לא תקרא לי לא "חולה" ולא "מדרובה"

אחמד טיבי: אתה לא השתקת אותה כשהיא תקפה אותנו

משה רוט: ועוד איך השתקתי

אחמד טיבי: לא, בניהול שלך

משה רוט: השתקתי אותה קודם

אחמד טיבי: בניהול שלך

טלי גוטליב: הייתי בחוץ

משה רוט: גברתי, גברתי, גברת, תני לי - - -     

טלי גוטליב: תומך טרור

אחמד טיבי: את סרוטה

אחמד טיבי:  את סרוטה

עידן רול: טיבי, אתה בושה למקום הזה

עידן רול:  זו בושה שאתה עדיין חבר כנסת

עידן רול:  זו טעות שלנו כמדינה שאתה עדיין חבר כנסת

טלי גוטליב: תומך טרור

טלי גוטליב:  בוז

טלי גוטליב:  בוז לך, תומך טרור

משה רוט: לעצור מייד

אחמד טיבי: את נושאת באחריות למחדל, את והחברים שלך

משה רוט: חבר הכנסת טיבי, אני קורא אותך לסדר

משה סעדה: תוריד אותו

משה רוט: נא להפסיק, איפה שאתה עומד

משה רוט:   תעצור אותו

משה רוט:  שלא ידבר - - -     

משה רוט: אני עוצר את השיחה באופן טוטלי

משה רוט:  זה הכול

טלי גוטליב: כל חברי הכנסת - - -     

אחמד טיבי: איך אתה מוכן - - -     

משה רוט: לא, אני לא מוכן, גם לזה לא

טלי גוטליב: שילך מפה

טלי גוטליב:  לך מפה, תומך טרור

משה רוט: חברת הכנסת גוטליב, אני מבקש ממך, או לשבת – אני קורא אותך לסדר פעם ראשונה

טלי גוטליב: תומך טרור - - -     

עידן רול: זו טעות שלנו שאתה פה בכלל

עידן רול:  טעות שלנו שאתה פה כל כך הרבה שנים

עידן רול:  טעות שלנו שאפשרנו לך להיות חבר כנסת כל כך הרבה שנים

עידן רול:  טעות שלנו

משה רוט: שר הבריאות, בבקשה

עידן רול: זו לא דמוקרטיה מתגוננת, זה בטוח

משה רוט: סליחה, אני מבקש לא להגיב

משה רוט:  לא להגיב בכלל, כמו בכנסת

שרון ניר: לא גינית - - -     

קריאות: - - -     

משה רוט: אני מבקש, תיתנו – רשות הדיבור לשר הבריאות עכשיו

הבריאות אוריאל בוסו: חבר הכנסת אחמד טיבי, ניצלתי - - -     

עידן רול: זו טעות שלנו שהוא פה

עידן רול:  טעות שלנו שמאפשרים לו שנים להיות פה

הבריאות אוריאל בוסו: חבר הכנסת אחמד טיבי, אני ביקשתי לנצל את התקנון וההזדמנות והאפשרות של שר לעלות, וכשר הבריאות אני אומר לך פעם אחר פעם: האמירות שאתם אומרים כאן לחברי כנסת בנושא בריאות הנפש, זה פוגע בציבור גדול מאוד

הבריאות אוריאל בוסו:  אף אחד לא ייתן פה כינויים לאנשים, לא תוויות ולא טיקטים

הבריאות אוריאל בוסו:  זה לא התפקיד שלנו

הבריאות אוריאל בוסו:  ואני מבקש מכם לחדול מהאמירות האלה בכנסת

הבריאות אוריאל בוסו:  אתה יכול להתווכח, אבל אלה לא אמירות שיכולות להיאמר כלפי בני אדם

הבריאות אוריאל בוסו:  אני מבקר במקומות הללו, ישנם אנשים שבסך הכול צריכים תמיכה נפשית, ואנחנו מקטלגים אותם - - -     

אחמד טיבי: אי-אפשר להתנפל על הח"כים הערבים - - - מפריע לה שאנחנו נגעלים

טלי גוטליב: תומך טרור

טלי גוטליב:  צא מכאן

הבריאות אוריאל בוסו: בלי להיכנס לגופו של ויכוח, אני מבקש לחדול מהאמירות הללו כאן כלפי חברי כנסת בנושא בריאות הנפש

הבריאות אוריאל בוסו:  תודה רבה

משה רוט: חבר הכנסת בוסו, שר הבריאות, אני מודה לך על הבהרת הדברים

משה רוט:  הדבר הזה יהיה חד-משמעי

משה רוט:  מישהו שישתמש – זה לא רק פוגע בחבר כנסת, זה לא רק פוגע בכנסת, זה פוגע בהרבה מאוד אנשים

משה רוט:  זה מקומם, זה לא ייתכן ולא יהיה

משה רוט:       ואני אומר דבר אחד, בהמשך למה שאמרת, שר הבריאות

משה רוט:  אני רק רוצה להגיד שחברת הכנסת שקראו לה בשם גנאי כזה מקבלת הודעה אישית בסוף הדיון, חמש דקות

משה רוט:  גב' גוטליב, אני מבקש להסתפק בזה

משה רוט:       חבר הכנסת רון כץ, בבקשה

טלי גוטליב: רגע, יש לי זכות - - -     

משה רוט: גב' גוטליב, כבר נתתי לך

משה רוט:  אני מבקש ממך להסתפק בזה, בלקבל את חמש דקות ההודעה האישית

טלי גוטליב: מספיקה לי דקה

טלי גוטליב:  אולי בינתיים יגידו את זה במקומי

משה רוט: שלוש דקות לרשותך

משה רוט:  נא לכבד

משה רוט:  תודה

רון כץ: תודה רבה, אדוני יו"ר הישיבה

רון כץ:  קודם כול, אני רוצה לומר בצורה ברורה: מה שראינו פה עכשיו הוא בושה וחרפה למקום הזה

רון כץ:  בושה וחרפה שככה חבר כנסת נוהג כלפי חברת כנסת

רון כץ:  לא ייתכן שבבית הזה ידברו ככה לחבר כנסת אחר, בוודאי לאישה

רון כץ:  צריך לגנות את זה, כולנו

רון כץ:  לא יכול להיות שנשב פה, נעמוד פה ונשמע את הדברים האיומים האלה

רון כץ:  טלי, אני רוצה לחזק אותך – אף אחד לא צריך לעבור את זה

רון כץ:  ואני רוצה לחזק גם את שר הבריאות, שעלה ואמר נכון: השימוש בשפה הזו חייב להיפסק

רון כץ:  אי-אפשר להמשיך עם זה

רון כץ:       אני עליתי לפה דווקא בשביל לפנות לשרי הממשלה, שלא נמצאים פה עכשיו, וחבל

רון כץ:  בייחוד אלו שבמהלך הקמת הממשלה היו צריכים לעבוד קשה בשביל להמציא להם משרדים שאף אחד לא יודע מה הם עושים

משה רוט: נא לשמור על השקט, אני מבקש, כבדו

רון כץ: זה הזמן לקבל אחריות

רון כץ:  המשרדים האלו הומצאו לצורך פוליטי בלבד של הקמת הממשלה

רון כץ:  אין בהם צורך יותר היום

רון כץ:  לממשלה הזאת נכנסה סיעה נוספת

רון כץ:  לא יקרה שום דבר אם אנשים יקבלו מנהיגות, יפרקו את המשרדים האלו וינתבו את מאות המיליונים לטובת הלחימה, לטובת המפונים, לטובת העורף ולטובת כל מי שזקוק לכספים עכשיו, לכלכלה הישראלית, לכל מקום אחר

רון כץ:  שרה אחת עשתה את זה, וצריך לפרגן לה על זה

רון כץ:  גלית דיסטל עשתה את זה, היא הבינה שאין טעם במשרד הזה וחבל על כל הכספים, וביקשה לנתב אותם למלחמה

רון כץ:  אני מצפה שבזמן הזה יקומו שרים נוספים, שבינם לבין עצמם יודעים שאין שום צורך במשרד שלהם, שהמשרד הזה לא עושה דבר וחצי דבר; יקומו מחר בבוקר, ישלחו מכתב לראש הממשלה ויבקשו לנתב את הכספים לאיפה שצריך אותם

רון כץ:      ואני גם רוצה להזכיר שיש 9 מיליארד שקלים כספים קואליציוניים שקפואים, תקועים באוצר, ועדיין לא שוחררו לטובת המלחמה, לטובת העסקים, לטובת המשק שקורס, לטובת עובדים שלא יודעים אם יוצאו לחל"ת, לא יוצאו לחל"ת, לא יודעים מה יקרה, לטובת ערים שנמצאות 7

רון כץ: 2 ק"מ מהגבול, אז לא קיבלו כלום

רון כץ:  ואני באמת קורא לשר האוצר, לראש הממשלה, ליו"ר ועדת הכספים: צאו החוצה, תשמעו את האנשים האלה, שמשוועים לכספים האלה, תתעוררו ותפסיקו עם הפוליטיקה הקטנה בזמן מלחמה

רון כץ:  תודה רבה

משה רוט: תודה רבה

משה רוט:  חבר הכנסת דן אילוז – איננו

משה רוט:  חבר הכנסת עידן רול, בבקשה

משה רוט:  שלוש דקות לרשותך, בבקשה

עידן רול: תודה רבה, אדוני היושב-ראש

עידן רול:  כנסת נכבדה, אני רוצה לדבר על הסוגיה של לגיטימציה בין-לאומית

עידן רול:  הסוגיה הזו עולה הרבה בתקופת המלחמה

עידן רול:  היא סוגיה חשובה, היא סוגיה ראויה, היא סוגיה שעסקתי בה ועוסק בה המון

עידן רול:  אבל אני רוצה לסדר את המדרג של מתי מכניסים שיקולים של לגיטימציה בין-לאומית

עידן רול:      אנחנו, מדינת ישראל, צריכה קודם כול להגדיר מה הצורך המבצעי שלנו, מה אנחנו מנסים להשיג – אם זה חיסול החמאס, זה צורך מבצעי אחד, רחב יותר; אם זה נטרול בעיית המנהרות, צורך מבצעי

עידן רול:  אחרי שהגדרנו צורך מבצעי, אנחנו צריכים לשטוח את הדפ"אות השונות, את דרכי הפעולה השונות, איך אפשר להשיג את המטרה הזאת

עידן רול:  אם אנחנו רוצים לנטרל את המנהרות, אם אנחנו רוצים להוציא אותם החוצה מהמנהרות, את המחבלים של חמאס, אנחנו צריכים להגיד: יש כמה וכמה דרכים, ומה המחיר של כל אחת

עידן רול:  מה המחיר של כל אחת ברמה המבצעית, מה המחיר של כל אחת ברמה של הלגיטימציה הציבורית, הביקורת שנקבל מהעולם

עידן רול:      אחרי ששקלנו מה המחיר של כל אופציה – שוב, לאור המטרה, כי המטרה שלנו היא מעל הכול; הצורך שלנו, הצורך הקיומי שלנו, הצורך המבצעי שלנו כדי להיות בטוחים פה הוא מעל הכול

עידן רול:  אחרי שבחרנו את האפשרות הכי טובה ושקלנו את כל השיקולים, ובגללם אמרנו שזו התועלת הכי גדולה עם מינימום נזק – או לא מינימום נזק, אבל זו עדיין התועלת הכי גדולה וזה מחויב המציאות –  נכנס הנושא של לגיטימציה בין-לאומית, שלא נתבלבל

עידן רול:      אני אסביר קצת יותר ברור למה אני מתכוון: אחרי שבחרנו מה אנחנו רוצים לעשות, אנחנו צריכים להבין מה יהיה המחיר של הזירה הבין-לאומית, ואז לפעול לרכך את הדבר הזה, לפעול למזער את הדבר הזה

עידן רול:  כשעושים שיקול בדרך הזאת, אנחנו לא מתפשרים על דברים שאנחנו חייבים לעשות כדי לשמור על החיילים שלנו, כדי להשיג את היעדים המבצעיים שלנו

עידן רול:  ככה פעלנו תמיד

עידן רול:  פעלנו בצורה הרואית לאורך ההיסטוריה, צה"ל עשה דברים אדירים שידע שיש בחובם סכנה גדולה מאוד לביקורת ציבורית מכרעת, ועדיין עשינו את זה, כי קודם כול אנחנו צריכים לדאוג לביטחון של האזרחים שלנו

עידן רול:  אחרי זה יש המון מה לעשות בזירה הציבורית

עידן רול:      אני רוצה לומר פה משהו לממשלת ישראל: השיקול הגבוה, השיקול העליון, הוא הביטחון של החיילים שלנו והביטחון של האזרחים שלנו

עידן רול:  אבל אם אנחנו מבינים שהזירה הבין-לאומית היא זירה ששעון החול שלנו בה מתקצר, בואו לא נחכה לעולם לקבוע לנו מה צריך לעשות; בואו נצא בפעולה נרחבת בזירה הבין-לאומית להעלאת הלגיטימציה

עידן רול:  אם אנחנו צריכים לעשות עכשיו בתי חולים שדה – כן – בדרום הרצועה, כדי שיאפשרו לנו חופש פעולה גדול יותר בחלקים אחרים, אנחנו צריכים להגדיר את הכללים

עידן רול:  יוזמה היא חלק גדול מלגיטימציה

עידן רול:  אם יגררו אותנו לעשות משהו – אז אם אנחנו יודעים שיש משהו שסביר שיקרה בעוד שבועיים, בואו נעשה אותו, כדי שנדע שאנחנו יזמנו, ושיבינו מה שאנחנו יודעים: שאנחנו מדינה מוסרית, שאנחנו צבא מוסרי - -     

משה רוט: נא לסיים

עידן רול: - - ושאנחנו פועלים תמיד להשיג את המטרות שלנו בצורה הכי מוסרית - -      

משה רוט: נא לסיים

משה רוט:  תודה רבה

עידן רול: - - ובמינימום פגיעה

עידן רול:  ולכן צריך קודם כול להחליט מה טוב לנו

עידן רול:  תודה רבה

משה רוט: תודה רבה

משה רוט:  חבר הכנסת איימן עודה – איננו; חברת הכנסת עאידה תומא סלימאן – איננה

טלי גוטליב: כל הכבוד

טלי גוטליב:  כל הכבוד

טלי גוטליב:  שימו לב מה הוא אמר - - -     

משה רוט: חברת הכנסת נעמה לזימי, בבקשה

משה רוט:  שלוש דקות לרשותך, בבקשה

טלי גוטליב: כל הכבוד לחבר הכנסת רול על ההסברים, בעיקר על הקביעה של המטרות, עם האופציות השונות, עם השקלול של סיכון וסיכוי

טלי גוטליב:  כל הכבוד לו

נעמה לזימי: תודה

נעמה לזימי:  היו"ר, כנסת נכבדה, קודם כול נגיד שהיום זה 30 לאסון ולטבח הנורא, אבל של ממש

נעמה לזימי:  אני רוצה לספר על אישה שביקרתי בשבוע שעבר, מעיין קורן

נעמה לזימי:  חמישה מבני משפחתה נחטפו ביום האסון, בשבת השחורה

משה רוט: סליחה, חברת הכנסת

משה רוט:  רשימת הדוברים סגורה

נעמה לזימי: מעיין בכלל גרה בצפון, בקיבוץ פלך

נעמה לזימי:  במקור היא גדלה בעוטף עזה, בקיבוץ ניר יצחק, שמהווה קו ראשון לגדר

נעמה לזימי:  מעיין היא אישה חזקה, היא לא נחה לרגע – היא מתראיינת, מפגינה, מנסה בכל כוחה

נעמה לזימי:  סיפור משפחתה של מעיין מתחיל ביום הולדת לאחת הנכדות, שהתקיים בשעות אחר הצוהריים של יום שישי לפני השבת הנוראה

נעמה לזימי:  לאחר יום ההולדת בחרו כמה מבני משפחתה של מעיין להמשיך לארוחת השבת בקיבוץ אצל אימה, ונשארו לישון בביתה

נעמה לזימי:  באותו היום מעיין הייתה חולה בבית, מה שהציל אותה בסופו של דבר

נעמה לזימי:  באותו בוקר הם התחבאו כולם בממ"ד הבית

נעמה לזימי:  מעיין דיברה עם אימה וניסתה להבין את שמתרחש

נעמה לזימי:  היא הרגיעה אותה שהם בממ"ד והכול בסדר, ששכנים מדווחים שהמחבלים רק נכנסים לבתים, עושים קצת בלגן והולכים

נעמה לזימי:      אף אחד לא יכול היה לצפות את האסון הגדול

נעמה לזימי:  אני רוצה להגיד, אימא של מעיין, קלרה מרמן, תחגוג 64 ביום שישי הקרוב – התאריך של הבת שלי, רונה אסתר

נעמה לזימי:  היא עבדה מעל 30 שנה כגננת לגיל הרך בניר יצחק ונחשבת לגננת מיתולוגית

נעמה לזימי:  לואיס הר, בן 70 מקיבוץ אורים, הוא בן הזוג של אימא של מעיין

נעמה לזימי:  הוא עבד עד חודש ינואר האחרון בהנהלת החשבונות של הקיבוץ, ולאחרונה רק יצא לפנסיה

נעמה לזימי:  דוד של מעיין הוא פרננדו מרמן, בן 60, גר בכפר סבא; דודתה של מעיין היא גבריאלה ליימברג, בת 59, עובדת בעמותת שק"ל לשילוב בעלי צרכים מיוחדים בקהילה מעל ל-30 שנה; בת דודתה של מעיין היא מיאה ליימברג, רק בת 17, תלמידת י"ב, גרה בירושלים

נעמה לזימי:  סיפור של משפחה

נעמה לזימי:  חמישה מבני המשפחה נחטפו

נעמה לזימי:  ככה כ-240 ישראלים וישראליות, תינוקות, נשים, ילדים, גברים, קשישים

נעמה לזימי:  אנחנו חייבים וחייבות להחזיר אותם לכאן

נעמה לזימי:  כל עסקה יש לקבל

נעמה לזימי:  אין מצווה גדולה יותר מפדיון שבויים

נעמה לזימי:  במקום הזה עלינו לומר: הם הופקרו בפעם הראשונה כשהצליחו לחטוף מבתים אזרחים בישראל

נעמה לזימי:  אסור להפקיר אותם בפעם השנייה

נעמה לזימי:       ואני גם קוראת כאן, בכנסת – אמרו לי את זה היום המשפחות, והתביישתי: בכניסה למקום הזה צריכים תמונה של כל החטופים והחטופות

נעמה לזימי:  כשאנחנו נכנסים לכאן, אנחנו צריכים להסתכל בתמונה שלהם

נעמה לזימי:  לראות אותם, להסתכל

נעמה לזימי:  לקום איתם בבוקר, לישון עם התמונה שלהם בערב, ולזכור שזו המשימה הכי חשובה עכשיו

נעמה לזימי:  תודה רבה

משה רוט: תודה רבה

משה רוט:  חבר הכנסת ואליד אלהואשלה – איננו; חבר הכנסת יוסף עטאונה – איננו; חבר הכנסת ארז מלול – מוותר

משה רוט:  חברת הכנסת יסמין פרידמן, בבקשה

משה רוט:  שלוש דקות לרשותך, גברתי

יסמין פרידמן: תודה, אדוני היושב בראש

יסמין פרידמן:  חבריי חברי הכנסת, רבות דובר בחודש האחרון על העם הנפלא הזה

יסמין פרידמן:  עם של אריות, קראו לו בכל מקום, וצדקו

יסמין פרידמן:  אבל היום אני רוצה לדבר על הלביאות, כי אנחנו גם עם של לביאות – לוחמות לביאות בחזית, שנלחמות כתף אל כתף עם טובי הלוחמים; לביאות בשמיים מטיסות ומחלצות; הלביאות במשטרה, שחתרו למגע ולא היססו לשנייה; הלביאות בממ"דים ביישובי העוטף, שהחזיקו נשק, ידית של ממ"ד, תוך כדי הרגעת פעוטות

יסמין פרידמן:  שביצעו חוסמי עורקים ומילטו ילדים

יסמין פרידמן:  שראו את בן זוגם וילדם נרצחים אל מול עיניהם

יסמין פרידמן:  שהגנו עד הכדור האחרון, עד טיפת הדם האחרונה

יסמין פרידמן:  שנשרפו חיים תוך כדי ניסיון לגונן על הגורים; הלביאות שיושבות עכשיו במנהרות טחובות ומתמודדות עם הגיהינום; אלה שעדיין בגבולות, במילואים, וגם אלה שבעורף, שנותרו לבדן כי החצי השני בצו 8, והן עובדות ומטפלות בילדים ומתנדבות בכל רגע ורגע, אורזות, מבשלות, מסיעות מגייסות כספים

יסמין פרידמן:       אני רוצה לבקש מכן סליחה

יסמין פרידמן:  סליחה שנאלצתן לשמוע בעבר שאתן מיותרות בקו ההגנה, ההתקפה וביחידות המובחרות

יסמין פרידמן:  כי אם היה למישהו ספק, הוכחתן שאתכן אי-אפשר לנצח

יסמין פרידמן:  ואבוי למישהו שרק יעז לחזור על דברים כאלה באוזנינו, באוזני כל העם הזה

יסמין פרידמן:  התרומה, ההקרבה, המסירות שלכן למדינה, לא ניתנות לתיאור

יסמין פרידמן:  ואני – וכל מדינת ישראל – מצדיעה לכן

יסמין פרידמן:  תודה

משה רוט:  תודה רבה

משה רוט:  חבר הכנסת דני דנון – איננו; חבר הכנסת אבי מעוז – איננו; חברת הכנסת שרון ניר – איננה

משה רוט:  סליחה, סליחה

משה רוט:  נמצאת, נמצאת

משה רוט:  בבקשה

משה רוט:  שלוש דקות לרשותך, גברתי

שרון ניר:  אדוני היושב-ראש, חבריי חברי הכנסת, מבקשת אני לייחד את דבריי לדור הניצחון

שרון ניר:  אותם אלו שקפצו ב-7 באוקטובר, בשבת השחורה, ב-06:29 מהמיטות

שרון ניר:  בדקת קריאה קפצו מהבתים לטייסות, לקוקפיט, לטנקים, לבארי, לניר עוז, לכפר עזה, לשדרות, לכל יישובי העוטף

שרון ניר:  הדור שחונך כאן הוא התשובה הניצחת לצורר הנאצי חמאס-דאעש, והתשובה הניצחת למנוול מהצפון, שמחזיק בתיאוריית קורי העכביש

שרון ניר:       הדור הזה, שיוצא לנו לפקוד את חלקו, לצערנו, בבתי העלמין, בניחומי האבלים, הוא דור אמיץ לב ועז רוח

שרון ניר:  אני רוצה לספר לכם על ביקור ניחומים שעשיתי אתמול ביישוב ניל"י בביתו של סמל ראשון עדי ליאון

שרון ניר:  ואני רוצה להקריא לכם קטע מתוך מכתב שהוא הותיר לאימא נורית ולאבא אמיר

שרון ניר:  הוא כותב כך: "אני יוצא למלחמה הזאת בידיעה שאני לא באמת חוזר, אבל אני מאמין בלב שלם במה שאני עושה

שרון ניר:  אין לנו ארץ אחרת, ועכשיו תורי להגן עליה ולנקום את נקמתם של כל האזרחים והחיילים, התינוקות, הזקנים וכל הנשים שהיו פשוט חסרי אונים מול התופת של חמאס

שרון ניר:  זה החינוך שנתנו לי הוריי

שרון ניר:  בזה אני מאמין

שרון ניר:  מקווה שתזכרו אותי, עדי"

שרון ניר:  עדי היה לוחם אמיץ בפלוגת החוד בגדוד צבר בגבעתי

שרון ניר:  אימא נורית מספרת על עדי בנה הבכור שהיה אדם מלא תעוזה, בעל חשיבה לא שגרתית, שתמיד היה קשוב לצו ליבו ולמצפונו

שרון ניר:  אשרי העם שאלו הם בניו

שרון ניר:  אני מצדיעה לעדי, ואני מצדיעה לכל המשפחות השכולות

שרון ניר:       אני רוצה מכאן לשלוח חיזוקים לכל לוחמינו ברצועה ובצפון ולחזק אותם

שרון ניר:  אני אומרת לכם, לכל אויבינו: העם הזה – "כאשר יענו אֹתו, כן ירבה וכן יפרֹץ"

משה רוט: אמן

שרון ניר:  הדור הזה לא מתבלבל

שרון ניר:  בואו לא נתבלבל גם אנחנו

שרון ניר:  "נצח ישראל לא ישקר"

משה רוט: אמן

משה רוט:  תודה רבה

משה רוט:  חבר הכנסת יבגני סובה – לא נמצא; חברת הכנסת מיכל מרים וולדיגר – לא נמצאת

משה רוט:  חבר הכנסת עמית הלוי, בבקשה

משה רוט:  שלוש דקות לרשותך

עמית הלוי:  תודה, אדוני היושב בראש

עמית הלוי:  חברי שר הבריאות, חברותיי וחבריי לכנסת, אני חזרתי עכשיו מפגישה עם נשיא האספה הפרלמנטרית של נאט"ו, חבר הפרלמנט הפולני וראש קבוצת הידידות הפרלמנטרית עם ישראל מיכאו שצ'רבה, ואמרתי לו בארבע מילים, שאחזור עליהן כאן, את המסקנה העיקרית, או אחת המסקנות המרכזיות ממה שאנחנו חווינו לפני חודש וממה שאנחנו חווים בחודש האחרון

עמית הלוי:  באנגלית אמרתי לו: The west is next

עמית הלוי:       המערב הוא הבא בתור של מה שראינו כאן בכפר עזה ובבארי, כיוון שהתור שבו עמדו תושבי בארי ותושבי כפר עזה, לא היה תור מול אויב שנאבק על טריטוריה

עמית הלוי:  הוא לא היה אפילו מול ארגון טרור

עמית הלוי:  הוא היה תור מול אסלאם עם אידיאולוגיה דתית מאוד מבוססת, מאוד רצחנית, מאוד ברברית

עמית הלוי:  עם אידיאולוגיה דתית שמבוססת על הפסוקים בקוראן כפי שהם קוראים אותם, על החדית'ים, על הסירה – כפי שהם קוראים אותם, כפי שהם מפרשים אותם, בצורה הכי ברברית, על ההוצאות להורג של השבט היהודי אז, של בנו קוריט'ה, ושאר כל הסיפורים הללו

עמית הלוי:  זה התור שעמדו בו תושבי בארי ותושבי כפר עזה

עמית הלוי:  ובדיוק בתור הזה, בדיוק בחזית הזאת, ניצב כל העולם המערבי היום

עמית הלוי:  ואנחנו רואים את התגובות, אדוני היושב בראש

עמית הלוי:  אנחנו רואים את התגובות של צרפת, אנחנו רואים את התגובות של בריטניה

עמית הלוי:  אני חושב שאם היו צריכים תזכורת לאותו אדם שבאמצע הרחוב ערפו לו את הראש – בבריטניה, באמצע הרחוב, לא בכפר עזה בחדר; זה קרה לפני כמה שנים – שכחו

עמית הלוי:       מה שקרה כאן בישראל, שנמצאת היום בחזית הבין-לאומית מול האסלאם הפונדמנטליסטי – עריפת הראשים, שרפת התינוקות, אונס הנשים – שלא נסטה מההתפכחות העיקרית, שלא יקהו חושינו: אנחנו ניצבים מול אידיאולוגיה, לא מול ארגון טרור – מול אידיאולוגיה

עמית הלוי:  ועד שלא נשמיד את האידיאולוגיה ולא נשתף פעולה ונקרא – אמר פה ידידי עידן רול, צריך ליזום, ליזום עם העולם היהודו-נוצרי, ליזום עם העולם המערבי, בחזית הזאת, אל מול האסלאם הפונדמנטליסטי

עמית הלוי:  אם יש זמן שבו בפריז, בלונדון, בוושינגטון - -      

משה רוט: תודה רבה, נא לסיים

עמית הלוי: - - אנחנו רואים את ההפגנות, אדוני היושב בראש, מול זה ישראל צריכה לעמוד, ומשרד החוץ צריך לעמוד בראש היוזמה הזאת, לקרוא לכל הכוחות הללו - -     

משה רוט: תודה רבה

עמית הלוי:  - - הכוחות הלאומיים, הכוחות הדתיים הללו לעמוד מול האסלאם הזה

עמית הלוי:  אם לא ננצח את האידיאולוגיה, אנחנו לא נסיים את המערכה הזאת בניצחון

עמית הלוי:  תודה

משה רוט: תודה רבה

משה רוט:  חברת הכנסת מירב בן ארי – איננה; חבר הכנסת יצחק פינדרוס – איננו; חבר הכנסת גלעד קריב – איננו; חבר הכנסת עודד פורר – איננו

משה רוט:  חבר הכנסת אריאל קלנר, בבקשה

משה רוט:  הינה, בבקשה, אמרתי

משה רוט:  שלוש דקות לרשותך, בבקשה, אדוני

אריאל קלנר: אדוני היושב-ראש, ראשית אני כמובן רוצה להשתתף בצער המשפחות, משפחות הנופלים, השם ייקום דמם

משה רוט: אמן

אריאל קלנר: רפואה שלמה כולנו כאן מאחלים לכל הפצועים, חיבוק לחטופים, למשפחות שעוברות את הדבר הנורא הזה, וחיבוק גדול לכל עם ישראל, שמתגלה בימים אלה בתפארתו

אריאל קלנר:       אז מה למדנו בשמחת תורה התשפ"ד? אם הדבר היחיד שלמדנו הוא שהחמאס הם נאצים – לצערי לא למדנו דבר

אריאל קלנר:  החוכמה היא לא לזהות נאצים אחרי שהם רוצחים 6 מיליון, החוכמה היא לא לדעת שחמאס הם נאצים אחרי הזוועות – החכמה היא לזהות נאצים לפני

אריאל קלנר:  ובשביל זה יש להפיק לקחים אחרי, אחרי הטבח

אריאל קלנר:  אז איך מתמודדים עם נאצים? איך מונעים את בארי הבא, את כפר עזה הבא? קודם כול, אדוני היושב-ראש, לא מנרמלים נאצים

אריאל קלנר:  לא מנרמלים אידיאולוגיה נאצית; לא מנרמלים את מי שמחנך מגיל קטן לשנוא יהודים; לא מנרמלים את מי שמחנך מגיל אפס שהדבר הנעלה ביותר הוא להרוג יהודים; לא מנרמלים את מי שמלמד בכל הזדמנות שהמטרה היא שחרור כל ארץ ישראל והפיכת הארץ הזאת לנקייה מיהודים; לא מנרמלים את מי שהמנהיג שלו הוא מכחיש שואה שמטיף דברי אנטישמיות ארסיים, או בקיצור: לא מנרמלים יותר את הרשות הפלסטינית הנאצית

אריאל קלנר:       מיותר לציין שיש להוריד לאלתר את האופציה של העברת השליטה ברצועת עזה לרשות הפלסטינית הנאצית

אריאל קלנר:  ולא רק בעזה – ישות נאצית לא צריכה להתקיים גם ביהודה ושומרון

אריאל קלנר:  לא צריך לחכות שהם יטבחו אותנו, 2,000 יהודים, אנשים, נשים וטף בכל מיני מיתות משונות שלא ברא השטן, כדי שנבין שלא מנרמלים נאצים

אריאל קלנר:  מה כן? יש להחיל ריבונות על כל השטחים הפתוחים; יש לאסוף את כל הנשק באזור; יש לבצע דה-נאציפיקציה של האוכלוסייה באזור על פי המודל שבוצע בגרמניה 1945 על ידי בעלות הברית

אריאל קלנר:  במקום הרשות הפלסטינית – מינהלות מקומיות

אריאל קלנר:  זה ייקח זמן, אבל אין לנו ברירה

אריאל קלנר:  לאחר השלבים הראשונים ההכרחיים יש לפעול מול מינהלות מקומיות שיהיו אחראיות על החיים השוטפים בקלקיליה, ברמאללה, בג'נין, בשכם, בחברון, ביריחו ועוד, בכל מקום בנפרד

אריאל קלנר:  המינהלות יונהגו על ידי מנהיגי החמולות והשבטים, ודרך ההתנהלות תהיה בילטרלית באמצעות מקלות וגזרים מול השלטון הישראלי

משה רוט: תודה רבה

אריאל קלנר:  משפט אחרון – כל זה, כמובן, תוך הקפדה על לקחי העבר: שליטה ביטחונית מלאה שלנו; שליטה במעברים; כל השטח מפורז לחלוטין; פיקוח מלא על תוכני החינוך

משה רוט: תודה רבה

אריאל קלנר: לעולם לא עוד המראות של בארי וכפר עזה, לעולם לא עוד הכלה של ישות נאצית לידנו

אריאל קלנר:  לעולם לא עוד – מחויבותנו הבלעדית

אריאל קלנר:  תודה רבה, אדוני

משה רוט: תודה רבה

משה רוט:  חבר הכנסת ולדימיר בליאק, בבקשה

משה רוט:  שלוש דקות לרשותך, בבקשה

ולדימיר בליאק: תודה, אדוני היושב-ראש

ולדימיר בליאק:  חבריי חברי הכנסת, אדוני השר, מאז אסון 7 באוקטובר אני נמצא הרבה בשטח

ולדימיר בליאק:  פגשתי אלפי אנשים שפונו מהבתים שלהם

ולדימיר בליאק:  הייתי ב-15 בתי מלון באילת, בים המלח בתל אביב, בשפיים, בנתניה

ולדימיר בליאק:  בכל יום אני שומע את הכאב ואת הבעיות

ולדימיר בליאק:  עדיין אין למפונים דמי קיום ראויים

ולדימיר בליאק:  האמת היא שעדיין שלא פגשתי בעל בית מלון אחד שקיבל את הכסף מהמדינה

ולדימיר בליאק:  עכשיו, יכול להיות שיש – אני לא פגשתי

ולדימיר בליאק:       בשבוע שעבר הגיעו אל שולחנה של ועדת הכספים שתי פניות ממשרד האוצר על סך 1

ולדימיר בליאק: 352 מיליארד שקל, למינהלת העוטף, למענקים למפונים וגם לבתי מלון, 652 מיליון שקל לבתי מלון

ולדימיר בליאק:  אנחנו עדיין ביום שני, אישור הכספים הללו עדיין לא על סדר-היום של הוועדה, לא על סדר-היום של ועדת הכספים

ולדימיר בליאק:  אני לא מבין מדוע – או שאני כן מבין מדוע, או שעדיין מתנהל מאחורי הקלעים איזשהו משא ומתן על הכספים הקואליציוניים

ולדימיר בליאק:  כי למרות כל ההצהרות שאנחנו שומעים גם מהממשלה וגם מהקואליציה על הקפאה, על עצירה, הכספים הללו עדיין – ואני אומר שעדיין אפשר "להציל" בערך 8-7 מיליארד שקל מהכספים הקואליציוניים שאושרו רק בחודש מאי האחרון –הכספים האלה עדיין לא הופנו, לא הופנו לצרכים של החזית ולצרכים של העורף

ולדימיר בליאק:  אז הגיע הזמן שלמישהו פה ייפול האסימון

ולדימיר בליאק:  אנחנו כבר חודש – חודש במלחמה

ולדימיר בליאק:  מדינת ישראל במלחמה

ולדימיר בליאק:  הגיע הזמן שמעבר להצהרות גם בקואליציה וגם בממשלה יגידו בקול חזק וברור לאזרחי מדינת ישראל: אנחנו לוקחים את כל הכספים הקואליציוניים בלי משחקי מילים, בלי לעצור ובלי להקפיא – אנחנו מפנים אותם לצרכים של החזית והעורף, כי זה צורך השעה, ומספיק עם המשחקים

ולדימיר בליאק:  אני מצפה שעוד השבוע 1

ולדימיר בליאק: 352 מיליארד למינהלת העוטף, למענקים למפונים - -     

משה רוט: תודה רבה

ולדימיר בליאק:  - - לבתי מלון, יאושרו בוועדת הכספים

ולדימיר בליאק:  תודה רבה

משה רוט: תודה רבה

משה רוט:  חבר הכנסת אופיר כץ, בבקשה

משה רוט:  שלוש דקות לרשותך, אדוני

אופיר כץ: תודה רבה, אדוני היושב-ראש

אופיר כץ:  אדוני השר, חבריי חברי הכנסת, ראשית אני רוצה לגנות את מופע האימים שהיה פה מקודם

אופיר כץ:  התבטאות פשוט – שפת ביבים של חבר כנסת כלפי חברת הכנסת טלי גוטליב

אופיר כץ:  פשוט בושה וחרפה איך שהוא עמד ודיבר כאן

אופיר כץ:  אני חושב שהבושה היא קודם כול שלו – המילים שהוא השתמש בהן, וההשוואות שהוא עשה, זה פשוט מוריד את הבית הזה באמת לתחתית

אופיר כץ:       דבר שני, כשאומרים "אויבים מבית" – היום הייתה לנו דוגמה טובה למה זה אויבים מבית

אופיר כץ:  כשמדינת ישראל נאבקת בהסברה, באמת בזירה מאוד מאוד קשה, כשהאויבים שלנו, החמאס, מפציץ בית חולים אצלו בעזה, ואנחנו נלחמים ובהתחלה סופגים, כי חשבו שזה אנחנו, ומוציאים אחרי זה תיעוד, את אותה רקטה שחזרה והפציצה את בית החולים – עומדת כאן חברת כנסת במדינת ישראל, ואומרת שצה"ל מפציץ בתי חולים

אופיר כץ:  זה פשוט לא להאמין שאנחנו מאפשרים לחברי כנסת שפוגעים במדינת ישראל, עושים נזק למדינת ישראל, להיות בבית הזה

טלי גוטליב: כן, מדהים

טלי גוטליב:  עאידה סלימאן עמדה פה ואמרה

טלי גוטליב:  היא אמרה פה היום בכנסת

אופיר כץ: כל המאמצים בארץ, יהודים בעולם, כולם מנסים להסביר את האמת, להביא את האמת

אופיר כץ:  לא שאנחנו ממציאים משהו, אנחנו מביאים את האמת

אופיר כץ:  והיא עומדת פה ומשקרת בשביל לשרת את האינטרס של האויבים שלנו

אופיר כץ:      דבר נוסף, חבריי בליכוד התחילו בתהליך החתמה על הדחתה של חברת כנסת שניסתה להכחיש את כל הזוועות שקרו ב-7 באוקטובר, חבריי אושר שקלים וחנוך מלביצקי, ואני מברך על כך, ואני גם חתמתי

אופיר כץ:       ואני רק רוצה להזכיר היסטורית שלצערי אותם אנשים שתמכו בטרור, אם זה בשארה, שהביע תמיכה בפעילויות התנגדות למדינת ישראל, שנפסל בכנסת בוועדת הבחירות, ואחרי זה בית המשפט העליון הפך את החלטת ועדת הבחירות והחזיר אותו ברוב של שבעה מול ארבעה, וב-2007 הוא ברח מישראל אחרי שהוגש נגדו כתב אישום בגין סיוע לחיזבאללה, יצירת קשר עם סוכן זר, העברת מידע לאויב בזמן מלחמת לבנון השנייה – אותו הם החזירו

אופיר כץ:      אותו דבר היה עם היבה יזבק, שאני הגשתי את בקשת פסילתה, אותה גברת שאמרה על סמיר קונטאר, שרצח את משפחת הרן בנהריה, "הלוחם השהיד"

אופיר כץ:  היא היללה אותו

אופיר כץ:  היא היללה את דלאל מוגרבי, מי שפיקדה על מעשה הטרור בכביש החוף ב-1978, שבו רצחו 35 ישראלים, בהם 12 ילדים, ועליה היא אמרה: "היא הספיקה לעשות כל כך הרבה, אף על פי שהיא מתה בגיל 20"

אופיר כץ:  מצדיעה להתנגדות הנשים

טלי גוטליב: הייתה פה חברת כנסת

טלי גוטליב:  זה לדפוק את הראש בקיר

אופיר כץ: וגם אותה בית המשפט העליון החזיר, לצערי, ברוב של חמישה מול ארבעה, אחרי שפסלנו אותה בוועדת הבחירות

אופיר כץ:  עכשיו, אני לא בא לתקוף, תקפנו מספיק

אופיר כץ:  אני רק אומר שהיום המציאות שלנו היא סוף-סוף מציאות של אפס סובלנות כלפי תמיכה בטרור, אפס סובלנות כלפי הסתה לטרור, ואנחנו רואים את זה, גם איך המשטרה פועלת, בעסקים, אנשים פרטיים

אופיר כץ:      ואני מקווה, כי אני מאמין שתהליך ההדחה הזה יושלם, כי כך צריך להיות, אין לה מקום בבית הזה

משה רוט: תודה רבה

אופיר כץ: וכשזה יגיע שוב, וזה יגיע לבג"ץ, אני מקווה שגם שם תהיה הרוח של אפס סובלנות להסתה ותמיכה בטרור

אופיר כץ:  תודה

משה רוט: תודה רבה

משה רוט:  אחרון הדוברים – חבר הכנסת ניסים ואטורי – אה, לא נמצא

טלי גוטליב: רגע, יש לי זכות תגובה על אחמד טיבי

משה רוט: לא, אחרי ההצבעה יש לך

משה רוט:  מי מדבר? שר הבריאות?     

אופיר כץ: לא צריך

משה רוט: אין? אוקיי, אין מסכם

משה רוט:      חברי הכנסת, נעבור להצבעה בקריאה הראשונה על הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023

משה רוט:  ההצבעה תהיה אלקטרונית

משה רוט:  נא לשבת

משה רוט:  הצבעה

משה רוט: בעד ההצעה להעביר את הצעת החוק לוועדה – 12 

משה רוט: נמנעים – אין 

משה רוט: 12 בעד, אין מתנגדים, אין נמנעים

משה רוט:  אני קובע כי הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023, אושרה בקריאה הראשונה, ותעבור לדיון בוועדת החוקה, חוק ומשפט להכנתה לקריאה שנייה ושלישית

משה רוט: לפני שאנחנו ממשיכים בסדר-היום – חברת הכנסת טלי גוטליב, הודעה אישית

משה רוט:  חמש דקות לרשותך, גברתי

משה רוט:  וכמו שאמרת, את לא צריכה חמש דקות

טלי גוטליב: אני לא צריכה חמש דקות

משה רוט: הוא לא שווה את זה

טלי גוטליב: הוא לא שווה את זה

טלי גוטליב:  בשם עם ישראל אני אומרת פה

טלי גוטליב: עם ישראל הנכבד, אני עמדתי כאן היום במליאת הכנסת ונאמתי כנגד תומכי טרור שיושבים כאן במליאה, בהתייחסות לציטוטים שלהם מראיונות מהימים האחרונים

טלי גוטליב:  אני אומרת כאן את הדבר הבא: אחמד טיבי, אני יודעת שיש לכם פה כל מיני עניינים איתו, אתם לוחצים לו את היד ואתם מחייכים אליו והכול, ואתם נורא נורא נחמדים אליו

טלי גוטליב:  אני לא אהיה נחמדה אליו, ואני לא אלחץ לו את היד לעולם, ואני גם לא אומרת לו שלום, כי הוא תומך טרור

טלי גוטליב:  ומה שהוא עושה – אתם לא מבינים, הוא משתמש בכם ומרגיל אתכם לחשוב שהוא משלכם; הוא מרגיל אתכם לחשוב שהוא בסדר; הוא מרגיל אתכם לחשוב שאתם איתו בקליקה

טלי גוטליב:  הוא בז לכם

טלי גוטליב:  זאת השיטה, הוא משתמש בנחמדות שלו כדי לחבר אתכם אליו

טלי גוטליב:  הוא תומך טרור

טלי גוטליב:      ואתם יודעים למה אני משגעת את אחמד טיבי? כי אני רואה לו מ-day one

טלי גוטליב:  אני עוקבת אחרי כל הציטוטים שלו, לא רק פה במליאה

טלי גוטליב:  אני מכינה ספר ציטוטים של כל אחד מתומכי הטרור כאן

טלי גוטליב:  ואני לא אתן לזה לעבור אף פעם לסדר-היום

טלי גוטליב:       זה מה שמשגע אותו

טלי גוטליב:  אחמד טיבי חשב שהוא בעל הבית

טלי גוטליב:  מהרגע שבאתי לפה – ומה לעשות, משמיים נכנסתי לוועדה המסדרת

טלי גוטליב:  הייתי דקה חברת כנסת, לא ידעתי מה זה בכלל

טלי גוטליב:  שמעתי טיבי – להצביע לו, אמרתי: לא קורה

טלי גוטליב:  ואז הוא קילל אותי: לכי לעזאזל

טלי גוטליב:  לא משנה, הלכתי

טלי גוטליב:  אבל הוא לא סגן יו"ר הכנסת

טלי גוטליב:  אפילו אנשים בליכוד רצו אותו סגן יו"ר הכנסת משיקולים כאלה ואחרים, זה לא מעניין אותי

טלי גוטליב:  אבל השיקול היחיד שאותי מניע הוא כבוד המדינה שלי וכבוד העם שלי

טלי גוטליב:  לא לכבוד העם שלי שיועצו של יאסר ערפאת, גדול מרצחינו, יהיה פה בכנסת בכלל

טלי גוטליב:  לא יעלה על הדעת שמי שמהלל שהידים בשוטף ישב כאן בכנסת

טלי גוטליב:      אבל תראו, מה שמדהים, מה שקרה כאן היום, כשלעצמי אני לא מסתכלת על אחמד טיבי כשהוא נואם, זה יושב על האמונה האישית שלי

טלי גוטליב:  אני יוצאת מהמליאה כשהוא נואם, אחרי שנאמתי את נאום תומכי הטרור בכנסת

טלי גוטליב:  הוא קורא לי "מדרובה", "מזרובה", תקשיבו טוב, באמת, לא פחות ולא יותר

טלי גוטליב:  חבר הכנסת, תומך הטרור, המיזוגן השוביניסט הזה, משתגע שאישה מבטיחה ומקיימת

טלי גוטליב:  משתגע שהבטחתי לו שהוא לא יהיה סגן יו"ר הכנסת, והצבענו – הוא לא סגן יו"ר הכנסת לראשונה משנת 2006

טלי גוטליב:  וכולם כל כך נחמדים אליו וכל כך מחייכים אליו, כי אולי הוא יתקזז איתם באיזה הצבעה

טלי גוטליב:  אז אני אשב פה גם 100 לילות לבנים, ואני אשב פה שעות, ואני לא אתקזז עם תומך טרור, ואני לא אתחבר עם תומך טרור, ואני לא אקדים לו שלום

טלי גוטליב:       גם איימן עודה, שאתם לוחצים לו את היד, אומרים לו שלום – תראו איזה ציטוטים ציטטתי לכם היום

טלי גוטליב:  הוא אומר שצה"ל מבצע פשעים בעזה, ואתם לוחצים לו את היד ומהנהנים לו לשלום

טלי גוטליב:  לא מהנהנת לו לשלום, ולא לוחצת לו את היד

טלי גוטליב:  הם תומכי טרור שפוגעים בצבא

טלי גוטליב:  עאידה סלימאן עומדת כאן היום, תומכת הטרור הזאת, ואומרת שאנחנו מפציצים בתי חולים

טלי גוטליב:  שלוש פעמים הפציצו לנו את בית החולים ברזילי

טלי גוטליב:  לא הודיעו לנו מראש, חס וחלילה

טלי גוטליב:  הם מפציצים את עצמם, מאשימים אותנו, אחר כך אומרים: אה, אופס, סליחה

טלי גוטליב:  גם אנחנו מאשימים את עצמנו, כי אנחנו כל כך רגילים להאשים את עצמנו, עם כל הכבוד

טלי גוטליב:  ואגב, אני אומרת גם את מה שאמרתי באשר לבתי חולים: בבתי החולים שלנו אין חומרי נפץ וגם אין מחבלים – לא, לא, לא, יש רק מחבלים שאנחנו מטפלים בהם ברוב טמטומנו, ועוד אנחנו מקזזים מכספי הרשות, תקשיבו טוב, חצי ממה שאנחנו לוקחים על אשפוז של יהודי

טלי גוטליב:  אין לתאר

טלי גוטליב:      אז בתוך המקום הזה עומד חבר כנסת, תומך טרור, שמתעב אותי

טלי גוטליב:  עכשיו, הוא לא יודע להתנהל

טלי גוטליב:  הרי מה הוא עושה? הוא קורא לי "מזרובה", אומר לי: את חולת רוח, לכי לפסיכיאטר

טלי גוטליב:  קודם כול, סליחה, כל מתמודדי הנפש, שמישהו חושב שזה מעליב להיות מטופל

טלי גוטליב:  אני גאה בכל מתמודדי הנפש, אל תקשיבו לאחמד טיבי, אל תקשיבו

טלי גוטליב:  אבל המסר פה חייב להיות שבכנסת ישראל לא ישבו תומכי טרור

טלי גוטליב:  ואני אספוג עוד הרבה רעל מטיבי, אל תדאגו

טלי גוטליב:  אני מביאה לו את הסעיף

טלי גוטליב:       עכשיו, אדון טיבי, אני יודעת שאתה מסתכל אחר כך בסרטונים, יש לך איזה פטיש אליי

טלי גוטליב:  אז תקשיב לי טוב, אדון טיבי: הבטחתי לך שלא תהיה סגן יו"ר הכנסת? הבטחתי וקיימתי, נכון? אני לא ארד לך מהצוואר

טלי גוטליב:  אני כל הזמן מפעילה מערך שלם של איסוף מידע על כל מילה שיוצאת לך מהפה

טלי גוטליב:  תומכי טרור כאן בכנסת לא יקבלו תהילה

טלי גוטליב:  מי שיפגע בהגדרת מדינת ישראל כמדינה יהודית ודמוקרטית שוות זכויות לאזרחיה, לא ישב כאן; מי שיפגע בחיילי צה"ל, לא ישב כאן; מי שישתמש בשפה מבזה לחברת כנסת או לחבר כנסת, לא יהיה כאן

טלי גוטליב:      עכשיו, אני בשונה מטיבי לא רצה להתלונן בוועדת האתיקה

טלי גוטליב:  אני לא תינוקת, אני לא צריכה מישהו שיגיד לי שהוא עשה משהו פסול

טלי גוטליב:  הוא עשה משהו פסול ובזוי

טלי גוטליב:  אבל מה שיותר נורא מזה הוא שתומך טרור נמצא בתוך כותלי כנסת ישראל

טלי גוטליב:  אסור שהדבר הזה יהיה

טלי גוטליב:  וכמו שאמר יו"ר הקואליציה אופיר כץ: אלה החלטות שוועדת הכנסת בהתאם לחוק המפלגות - -     

משה רוט: משפט אחרון, בבקשה

טלי גוטליב: - - פעלה נכון, ואסרה את שהייתם כאן בכנסת

טלי גוטליב:  זה בג"ץ שהתערב פעם אחר פעם בהותרתם של תומכי טרור פה בתוך הפרלמנט

משה רוט: חברת הכנסת טלי גוטליב, תודה רבה

משה רוט: [נספחות

משה רוט: ]     

משה רוט: חברי הכנסת, הסעיף הבא על סדר-היום: פיצול הצעת חוק

משה רוט:  החלטת ועדת החוקה, חוק ומשפט בעניין פיצול הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון בנייה), התשפ"ד–2023

משה רוט:  מציג חבר הכנסת שמחה רוטמן, יושב-ראש ועדת החוקה, חוק ומשפט

משה רוט:  אני מזמין את חבר הכנסת

משה רוט:  תודה רבה

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, אני חושב ששם החוק יהיה יותר ארוך ממה שאני אגיד עכשיו כדי להציג את הפיצול

חוק ומשפט):  הצעת החוק עוסקת בנושאים רבים, ובהם תכנון ובנייה ואומנה

חוק ומשפט):  נושאי תכנון ובנייה ואומנה נמצאים בליבת עבודתן של ועדת הפנים וועדת העבודה והרווחה, וכדי שהן יוכלו לעשות את ההסדרים באופן המיטבי לנושא זה, החלטנו בוועדת חוקה לפצל את הצעת החוק לחלקים אלו, שבשלב יותר מאוחר יועברו לוועדות הרלוונטיות, בעזרת השם

חוק ומשפט):  תודה רבה, אדוני היושב-ראש

חוק ומשפט):  אני מבקש מהמליאה לאשר את הפיצול

חוק ומשפט):  תודה רבה

משה רוט: תודה

משה רוט:       נעבור להצבעה על פיצול הצעת החוק – החלטת ועדת החוקה, חוק ומשפט בעניין פיצול הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד–2023

משה רוט:  ההצבעה תהיה אלקטרונית

משה רוט:  נא לשבת

משה רוט:  הצבעה

משה רוט:  סליחה, תנו לאנשים להצביע

משה רוט: בעד הצעת ועדת החוקה, חוק ומשפט – 10 

משה רוט: נמנעים – אין 

משה רוט: עשרה בעד, אין מתנגדים

משה רוט:  אני קובע כי החלטת ועדת החוקה, חוק ומשפט בעניין פיצול הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון בנייה), התשפ"ד–2023, התקבלה

משה רוט: [רשומות (הצעות חוק, חוב מ/1671)

משה רוט: ] 

משה רוט: חברי הכנסת, הסעיף הבא על סדר-היום: הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023, לקריאה ראשונה

משה רוט:  אני מזמין את שר הבריאות אוריאל בוסו בשם שר החינוך להציג את הצעת החוק

משה רוט:  לרשותך עשר דקות, בבקשה, אדוני

הבריאות אוריאל בוסו: אדוני היושב-ראש, חבריי חברי הכנסת, ב-7 באוקטובר החלה מתקפת טרור רצחנית מרצועת עזה, שבמסגרתה חדרו מחבלים מתועבים ליישובים בדרום הארץ

הבריאות אוריאל בוסו:  במתקפת טרור נפשעת זו נרצחו מעל 1,200 אזרחים פלוס חיילים ואנשי כוחות הביטחון, וכן נחטפו, נפצעו ונעדרים אזרחים ואנשי כוחות ביטחון רבים

הבריאות אוריאל בוסו:      בעקבות האירועים האמורים יצאה מדינת ישראל למלחמת חרבות ברזל להשמדת ארגון הטרור המתועב חמאס ועוזריו ברצועת עזה ולמיטוט יכולותיו השלטוניות והצבאיות וכן להשבת החטופים

הבריאות אוריאל בוסו:  בשל האירועים הקשים גם בפני מערכת החינוך עומדים אתגרים עצומים – הן בכל הנוגע לנפגעים, הן בכל הנוגע למפונים והן בכל הנוגע לכלל אנשי מערכת החינוך ברחבי הארץ: תלמידים, עובדי הוראה, הורים ועובדי מטה

הבריאות אוריאל בוסו:  כאשר מדובר בחינוך המיוחד, אתגרים אלה אף מתעצמים

הבריאות אוריאל בוסו:      לנוכח מצב המלחמה המתמשך, הכולל אף פינוי מאות אלפי משפחות מאזורים שונים ברחבי הארץ מבתיהן, מוצע בהצעת חוק זו תיקון לחוק חינוך מיוחד בשל המצב החריג והקיצוני שבו אנו מצויים, ומכיוון שניהול מערכה זו משפיע משמעותית על קבוצות אוכלוסייה רבות ומביא לכך שהן אינן מנהלות שגרת חיים רגילה, וכדי לייעל ולהקל את ההליכים הביורוקרטיים הכרוכים במימוש זכויותיהם של תלמידים בחינוך המיוחד

טלי גוטליב: זו הצעה מעולה

הבריאות אוריאל בוסו: לפיכך, מוצע להאריך באופן אוטומטי בשנה נוספת את זכאותו של תלמיד לשירותי חינוך מיוחדים אם ועדת זכאות ואפיון קבעה את זכאותו כאמור במהלך שלוש שנות הלימוד הקודמות, וזאת ללא צורך בקיום דיון חוזר בוועדת זכאות ואפיון

טלי גוטליב: החלטה מדהימה, באמת

הבריאות אוריאל בוסו: הקלה זו נועדה לתת מענה לחידוש זכאות לשירותי חינוך מיוחדים לתלמידים כאשר מערכת החינוך נדרשת להתמודד עם השלכות המלחמה

הבריאות אוריאל בוסו:  כך לא יצטרכו תלמידי החינוך המיוחד והוריהם  להידרש להופיע בפני ועדות זכאות ואפיון בעוד הם חווים קשיים רבים, וזכאותם תוארך אוטומטית

טלי גוטליב: כל הכבוד

הבריאות אוריאל בוסו: במקביל, הפסיכולוגים במערכת החינוך, אשר עסוקים כיום במתן מענים רגשיים לתלמידים רבים, יוכלו להתפנות לעבודה חשובה זו, ועבודתם בוועדות אלה תפחת משמעותית

הבריאות אוריאל בוסו:      אדגיש כי לפי ההנחיה שניתנה במשרד החינוך, מי שירצה לעלות לוועדת זכאות ואפיון לצורך שינוי הזכאות והאפיון או תלמידים חדשים במערכת החינוך, יוכלו עדיין לעלות לוועדה

הבריאות אוריאל בוסו:  עם זאת, מוצע שלא להחיל הוראה זו על תלמיד שמסיים את לימודיו במערכת החינוך בסוף שנת הלימודים הנוכחית, זאת אומרת אין צורך להאריך למי שבין כה וכה מסיים, מאחר שאין בכוונת המשרד להעניק זכאות לשירותי חינוך מיוחדים מעבר להיקף הזכות הקבועה היום בחוק החינוך המיוחד: זכאות לשירותי חינוך מיוחדים במסגרת שילוב בכיתה רגילה בחינוך הרגיל עד גיל 18 וזכאות לשירותי חינוך מיוחדים במסגרת מוסד לחינוך מיוחד עד גיל 21

הבריאות אוריאל בוסו:      בשל האמור אבקש מחברי הכנסת לתמוך בהצעת חוק ממשלתית חשובה זו

הבריאות אוריאל בוסו:  תודה רבה

אורית פרקש הכהן: הודעה לסגנית מזכיר הכנסת, בבקשה

אלינור ימין: תודה

אלינור ימין:  ברשות יושבת-ראש הישיבה, הינני מתכבדת להודיעכם, כי הונחו היום על שולחן  הכנסת –      לקריאה שנייה ולקריאה שלישית: הצעת חוק נציב תלונות הציבור על שופטים (תיקון מס' 5 – הוראת שעה), התשפ"ד–2023, שהחזירה ועדת החוקה, חוק ומשפט; הצעת חוק המאבק בטרור (תיקון מס' 9 והוראת שעה), התשפ"ד–2023, שהחזירה ועדת החוקה, חוק ומשפט; הצעת חוק תגמולים לבני משפחה של נעדרים או חטופים בפעולת איבה, התשפ"ד–2023, שהחזירה ועדת העבודה והרווחה

אלינור ימין:  תודה

אורית פרקש הכהן: תודה רבה

אורית פרקש הכהן: (קריאה ראשונה)     

אורית פרקש הכהן: עכשיו נעבור לדיון האישי

אורית פרקש הכהן:  ראשונת הדוברים – חברת הכנסת טלי גוטליב

טלי גוטליב: מוותרת

אורית פרקש הכהן: מוותרת

אורית פרקש הכהן:  אחריה, חבר הכנסת מיקי לוי – לא נוכח; חברת הכנסת מרב מיכאלי – אינה נוכחת; חברת הכנסת מירב כהן – אינה נוכחת; חבר הכנסת אחמד טיבי – אינו נוכח; חבר הכנסת רון כץ – אינו נוכח

אורית פרקש הכהן:  חבר הכנסת דן אילוז, בבקשה, ואחריו – חבר הכנסת עידן רול

אורית פרקש הכהן:  אני רואה שהוא לא נוכח

דן אילוז: תודה רבה, היושבת-ראש

אורית פרקש הכהן: בבקשה

דן אילוז: כנסת נכבדה, ברשותכם אני רוצה לדבר לעולם, ולכן אני אעשה את זה באנגלית, לאחר התייעצות עם היועץ המשפטי:     History, at times, draws a line in the sand – a line between good and evil – and each person, each nation, must decide on which side of the line it stands

דן אילוז:  Today, Israel stands firmly on the side of good, combating the clear and present evil of Hamas

דן אילוז:  Our soldiers are on the front lines, not just defending our homes in Jerusalem and Tel Aviv but also freedoms in London, Paris, and New York

דן אילוז:      The 7th of October unveiled the true face of Hamas, a face of extreme evil

דן אילוז:  They committed an unprecedented massacre, murdering over 1,400 in cold blood, similar to an atrocity that would claim 45,000 Americans proportionally

דן אילוז:  Our streets ran red, thousands of rockets terrorized our civilians, and over 240 souls, young and old, were abducted and torn from their homes

דן אילוז:      But it's not only the numbers, it's the depths of cruelty

דן אילוז:  Babies burned alive, women raped and flaunted around, the elderly abducted without their medications

דן אילוז:  The tales of horror are too grisly to voice here

דן אילוז:      The path forward is without question

דן אילוז:  Hamas must be eradicated

דן אילוז:  Israel’s response must resonate with might and clarity from Tehran to Lebanon, and wherever else evil dares to raise its head

דן אילוז:      Since we started this righteous defense, there are murmurs around the world of ceasefires, misguided parallels drawn between our just actions and the evil actions of Hamas

דן אילוז:  This false equivalence is a disgrace

דן אילוז:  It legitimizes darkness

דן אילוז:  To draw such lines is like to blur the distinction between firefighter and arsonist

דן אילוז:      Recall when the free world faced the evil of the Nazis, the line was clear

דן אילוז:  There was no middle ground

דן אילוז:  It was clear the Nazi regime needed to be eradicated

דן אילוז:  No ceasefire

דן אילוז:       The same unyielding clarity was there when we faced ISIS

דן אילוז:  To equate the indefensible evil with the defenders of freedom is to side with the oppressors

דן אילוז:      Hamas has etched its name into the annals of the most horrible regimes in history

דן אילוז:  Israel, a beacon of democracy and human rights, can accept no compromise

דן אילוז:  Our mission is as just as it was in the days of fighting the Nazism and ISIS

דן אילוז:  Total eradication of the regime

דן אילוז:      This is not solely Israel’s fight; it is a fight for the soul of the free world

דן אילוז:  Should Hamas prevail, it signals a dire omen for all free societies

דן אילוז:       Make no mistake – Israel is the first line of defense, but it will not be the last if we falter

דן אילוז:  The West could be next

דן אילוז:  Paris, London, New York and Texas could be next

אורית פרקש הכהן: תודה רבה

דן אילוז: Israel will triumph

דן אילוז:  For the sake of history, for the sake of humanity, Israel will prevail

דן אילוז:      תודה רבה

אורית פרקש הכהן: תודה

אורית פרקש הכהן:  חבר הכנסת איימן עודה – אינו נוכח; חברת הכנסת עאידה תומא סלימאן; חברת הכנסת נעמה לזימי; חבר הכנסת ואליד אלהואשלה – אינו נוכח; חבר הכנסת יוסף עטאונה – אינו נוכח; חבר הכנסת ארז מלול – אינו נוכח; חבר הכנסת ולדימיר בליאק – אינו נוכח; חבר הכנסת דני דנון – אינו נוכח; חבר הכנסת אבי מעוז – אינו נוכח; חבר הכנסת עודד פורר – אינו נוכח; חברת הכנסת מיכל מרים וולדיגר – אינה נוכחת; חבר הכנסת יבגני סובה – אינו נוכח; חבר הכנסת עמית הלוי; חברת הכנסת מירב בן ארי – מוותרת; חבר הכנסת יצחק פינדרוס; חבר הכנסת גלעד קריב – מוותר; חבר הכנסת ניסים ואטורי

אורית פרקש הכהן:  אם כך אני מזמינה את שר הבריאות, השר בוסו, לסכם את הדיון בשם שר החינוך

אורית פרקש הכהן:  אין צורך?      

מירב בן ארי: אין צורך לסכם

אורית פרקש הכהן: חברי הכנסת, נעבור להצבעה על הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023, בקריאה הראשונה

אורית פרקש הכהן:  ההצבעה תהיה אלקטרונית

אורית פרקש הכהן:  חברי הכנסת, נא לשבת

אורית פרקש הכהן:  הצבעה

אורית פרקש הכהן: בעד ההצעה להעביר את הצעת החוק לוועדה – 10 

אורית פרקש הכהן: נמנעים – אין  

אורית פרקש הכהן: תוצאות ההצבעה: עשרה חברי כנסת בעד, אין מתנגדים, אין נמנעים

אורית פרקש הכהן:  אני קובעת כי הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023, אושרה בקריאה הראשונה, ותעבור לדיון בוועדת החינוך, התרבות והספורט להכנתה לקריאה השנייה והשלישית

אורית פרקש הכהן: [רשומות (הצעות חוק, חוב' מ/1672)

אורית פרקש הכהן: ] 

אורית פרקש הכהן: חברי הכנסת, נמשיך לסעיף הבא על סדר-היום: הצעת חוק הגנה על עובדים בשעת חירום (הוראת שעה – חרבות ברזל), התשפ"ד–2023, לקריאה הראשונה

אורית פרקש הכהן:  אני מזמינה את השר חיים כץ בשם שר העבודה להציג את הצעת החוק

אורית פרקש הכהן:  בבקשה, לרשותך עשר דקות

התיירות חיים כץ: גברתי היושבת בראש, חבריי חברי הכנסת, אני מבקש לאשר בקריאה הראשונה את הצעת חוק הגנה על עובדים בשעת חירום (הוראת שעה – חרבות ברזל), התשפ"ד–2023, שהוגשה מטעם משרד העבודה

התיירות חיים כץ:  ביום 7 באוקטובר 2023 החלה מתקפת טרור מרצועת עזה על מדינת ישראל, ובעקבותיה הוכרז על מלחמת חרבות ברזל ועל מצב מיוחד בעורף ביחס לשטחי מדינת ישראל כולה

התיירות חיים כץ:  בשל כך הוטלו מגבלות על האוכלוסייה ופינוי יישובים רבים מאזור הצפון ומאזור הדרום, שמקשה על קיום שגרת עבודה רגילה הן במגזר הציבורי והן במגזר הפרטי

התיירות חיים כץ:       משכך, לנוכח המצב שלפיו תושבים ביישובים מסוימים התפנו מבתיהם וכן לנוכח המצב הייחודי שבו מצויים בני משפחות החטופים, השבויים והנעדרים, מבוקש לבצע תיקונים בחוק הגנה על עובדים בשעת חירום, תשס"ו–2006, בהוראת שעה, כדי להחיל את ההגנה מפני פיטורים גם על העובדים הבאים: 1

התיירות חיים כץ:  עובד שהתפנה ממקום מגוריו אשר נמצא באחד מהיישובים המפורטים בתוספת שניתן יהיה לשנותה בצו; 2

התיירות חיים כץ:  עובד שנעדר, שבוי או חטוף, כתוצאה מפעולות האיבה או מפעולות המלחמה; 3

התיירות חיים כץ:  עובד שהוא הורה או בן זוג של נעדר, שבוי או חטוף, בפעולות האיבה או בפעולות המלחמה, וכן עובד שהוא בן משפחה אחר של אלה, ובלבד שהם נדרשו להיעדר בשל הנסיבות האמורות

התיירות חיים כץ:  כמו כן מוצע לתקן את החוק כך שהאיסור החל על מעסיק לפטר את עובדו שנעדר מעבודתו לצורך השגחה על ילדו יחול גם לעניין עובד שהוא הורה במשפחת אומנה

התיירות חיים כץ:       בנוסף מוצע כי ההוראה על איסור הפיטורים תחול באופן רטרואקטיבי החל מיום 7 באוקטובר 2023 לעניין הסעדים האזרחיים ולצורך רציפות בעבודה, אך לא לעניין ההוראות העונשיות הקבועות בחוק

התיירות חיים כץ:  את הוראת השעה יהיה ניתן להאריך באישור ועדת העבודה והרווחה של הכנסת בתקופות נוספות שלא יעלו על שלושה חודשים כל אחת, ובלבד שסך כל תקופות הוראת השעה לא יעלו על 12 חודש

התיירות חיים כץ:  אבקש מהכנסת לאשר את הצעת החוק בקריאה הראשונה

התיירות חיים כץ:  תודה רבה

אורית פרקש הכהן: תודה רבה

אורית פרקש הכהן:  נעבור להתייחסויות חברי הכנסת

אורית פרקש הכהן:  חברת הכנסת טלי גוטליב – מוותרת; חבר הכנסת מיקי לוי – אינו נוכח; חברת הכנסת מרב מיכאלי – אינה נוכחת; חברת הכנסת מירב כהן – אינה נוכחת; חבר הכנסת אחמד טיבי – אינו נוכח; חבר הכנסת רון כץ – אינו נוכח; חבר הכנסת דן אילוז – לא מעוניין; חבר הכנסת עידן רול – אינו נוכח; חבר הכנסת איימן עודה – אינו נוכח; חברת הכנסת עאידה תומא סלימאן – אינה נוכחת; חברת הכנסת נעמה לזימי – אינה נוכחת; חבר הכנסת ואליד אלהואשלה – אינו נוכח; חבר הכנסת יוסף עטאונה – אינו נוכח; חבר הכנסת ארז מלול – אינו נוכח; חבר הכנסת ולדימיר בליאק – אינו נוכח; חבר הכנסת דני דנון – אינו נוכח; חבר הכנסת אבי מעוז – אינו נוכח; חבר הכנסת עודד פורר – אינו נוכח; חברת הכנסת מיכל מרים וולדיגר – אינה נוכחת; חבר הכנסת יבגני סובה – אינו נוכח; חבר הכנסת עמית הלוי – אינו נוכח; חברת הכנסת מירב בן ארי – מוותרת; חבר הכנסת יצחק פינדרוס – אינו נוכח; חבר הכנסת גלעד קריב – מוותר

אורית פרקש הכהן:  אני מזמינה את שר התיירות, השר חיים כץ, בשם שר העבודה, אם הוא רוצה לסכם את הדיון

התיירות חיים כץ: מוותר

אורית פרקש הכהן: מוותר

אורית פרקש הכהן:       אם כך, חברי הכנסת, נעבור להצבעה על הצעת חוק הגנה על עובדים בשעת חירום (הוראת שעה – חרבות ברזל), התשפ"ד–2023, בקריאה הראשונה

אורית פרקש הכהן:  ההצבעה תהיה אלקטרונית

אורית פרקש הכהן:  נא לשבת

אורית פרקש הכהן: בעד ההצעה להעביר את הצעת החוק לוועדה – 8 

אורית פרקש הכהן: נמנעים – אין  

אורית פרקש הכהן: תוצאות ההצבעה הן שמונה בעד, אין מתנגדים, אין נמנעים

אורית פרקש הכהן:  אני קובעת כי הצעת חוק הגנה על עובדים בשעת חירום (הוראת שעה – חרבות ברזל), התשפ"ד–2023, אושרה בקריאה הראשונה ותעבור לדיון בוועדת העבודה והרווחה להכנתה לקריאה השנייה והשלישית

אורית פרקש הכהן: [מס' כ/983; דברי הכנסת, חוב' ג', ישיבה ק"י; נספחות

אורית פרקש הכהן: ] 

אמיר אוחנה: חברי הכנסת, הנושא הבא על סדר-היום: הצעת חוק תגמולים לבני משפחה של חטופים ונעדרים בפעולת איבה, התשפ"ד–2023, לקריאה השנייה והשלישית

אמיר אוחנה:  יציג את הצעת החוק יושב-ראש ועדת העבודה והרווחה, חבר הכנסת – סליחה, רגע, יושב-ראש הוועדה

אמיר אוחנה:  יושב-ראש ועדת העבודה והרווחה, חבר הכנסת ישראל אייכלר, יוזם החוק, בבקשה

אמיר אוחנה:  חבר הכנסת אייכלר, בבקשה

ועדת העבודה והרווחה): תודה רבה

ועדת העבודה והרווחה):  אדוני יושב-ראש הכנסת, אני מתכבד להביא בפני הכנסת, לקריאה השנייה ולקריאה השלישית, את הצעת חוק התגמולים לבני משפחה של נעדרים וחטופים בפעולת איבה, התשפ"ד–2023

ועדת העבודה והרווחה):  אני לא זוכר או חושב שיש דוגמה להצעת חוק שמישהו מציע וכולנו מריצים את זה – ורוצים שזה לא יתקיים, שזה לא יבוצע, שלא נזדקק לזה, שבעזרת השם כל השבויים, כל החטופים וכל הנעדרים ישובו הביתה במהרה בשלום ולא נצטרך את החוק הזה

ועדת העבודה והרווחה):      אבל, בזמן שהם יושבים שם והמשפחות עומדות ומחכות למזור ותרופה – אנחנו לא נוכל לרפא את שבר ליבן עד שבעזרת השם כולם ישובו הביתה, אבל בצד הכלכלי והקיומי והחברתי וההזדהות והסולידריות הלאומית, כדי להראות לאנשים האלה, למשפחות האלה, שכל העם איתם, אני גאה להגיש הצעת חוק פרטית – פרטית כביכול – שהגשתי עם עוד 82 חברי כנסת

ועדת העבודה והרווחה):  אדוני היושב-ראש, זה לא פרטי בכלל, אלא זה מלמד על האחדות והסולידריות של כולם

ועדת העבודה והרווחה):  היא תאפשר מתן סיוע מהיר למשפחות של חטופים ונעדרים במתקפת הטרור הרצחנית מרצועת עזה, במקום שייאלצו להמתין להצעת חוק ממשלתיות, אלא באופן מהיר, וזאת בהמשך לזכאות שניתנה להם לתגמולים לפי החלטת ממשלה והסכם עם המוסד לביטוח לאומי שאישרנו בוועדה

ועדת העבודה והרווחה):      הצעת החוק נועדה להשלים חסר בחקיקה

ועדת העבודה והרווחה):  כיום היא איננה נותנת מענה לבני משפחה של חטופים ונעדרים למעט אפשרות להחזר הוצאות נסיעה לחוץ לארץ, הוצאות נוספות לפעילות של איתור ושחרור שבויים ונעדרים, אפשרות לקבוע בתנאים מסוימים כי יראו חייל נעדר כנספה

ועדת העבודה והרווחה):  הצעת החוק שבפניכם משלימה את החסר בשלושה רבדים: הראשון, בהמשך להסכם שאישרנו עם המוסד לביטוח לאומי ולהחלטת הממשלה וכרובד ראשון של זכאות, הצעת החוק קובעת זכאות של בני המשפחה לתגמולים ולהטבות שניתנים לבן משפחה של נספה עקב פגיעת איבה או חלל צה"ל, תוך הגנה מפני עיקולים ופטור ממס הכנסה – זה תגמול נטו – וכן היא מעניקה לבני המשפחה מקבלי התגמולים וההטבות זכאויות נוספות הניתנות מכוח חוקים אחרים לבני משפחה של חללי צה"ל ושל נספים בפעולות איבה

ועדת העבודה והרווחה):      מוצע עם זאת להסמיך את שר הביטחון לקבוע בתקנות, באישור ועדת העבודה והרווחה, שינויים והתאמות במתן הזכאויות באופן שיתאים לצורכי בני משפחות החטופים

ועדת העבודה והרווחה):  בהצעת החוק נקבע מי מוסמך לקבוע שאדם הוא נעדר או חטוף, וקביעה זו תאפשר לזכות את בני המשפחות ואף את החטוף והנעדר עצמו, כשישוב בעזרת השם לחיק משפחתו, בהטבות ברבדים הנוספים שאפרט בהמשך

ועדת העבודה והרווחה):      מוצע כי תנאי לזכאות הוא שמתקיימים בחטוף או בנעדר תנאי תושבות או אזרחות או כניסה כדין לישראל, או שהוא חייל המשרת בכוחות הביטחון

ועדת העבודה והרווחה):  לפיכך, ניתן יהיה לשלם תשלומים לפי החוק המוצע לבן משפחה של חטוף שנכנס לישראל שלא כדין רק אם יינתן לכך אישור חריג

ועדת העבודה והרווחה):  מוצע לקבוע כי ההוראות החלות לעניין בני משפחה של אזרחים וחיילים החטופים עתה בעזה יעמדו גם אם בעתיד ניתקל חס ושלום במצב של חיילים שבויים

ועדת העבודה והרווחה):      הצעת החוק מבהירה כי אינה גורעת מזכויות החטוף והנעדר בכל עניין

ועדת העבודה והרווחה):  מאחר שהמצבים שבהם נתקלים בני משפחות החטופים והנעדרים כוללים גם מקרים של אסון כפול, לצערנו, מוצע להשוות את זכותה של האלמנה שהיא גם שכולה לפי חוק התגמולים לנפגעי פעולות איבה לזכויות הניתנות לה לפי חוק משפחות חיילים שנספו במערכה

ועדת העבודה והרווחה):  שנית, בנוסף לזכאויות ברובד הראשון, שבעיקרן כבר ניתנו בהסכם ובהחלטת הממשלה, מוצע להעניק זכויות משמעותיות נוספות לבני המשפחה של החטופים והנעדרים כדי לאפשר להם להתמודד עם המצב שנקלעו אליו ולפעול לאיתור הנעדרים ולשחרור השבויים

ועדת העבודה והרווחה):       הוועדה שמעה על הקשיים והאתגרים העצומים שעומדים בפני המשפחות

ועדת העבודה והרווחה):  מעבר למכה שנחתה על המשפחות בעצם החטיפה או ההיעדרות של החטוף ואי-הוודאות הכרוכה בכך, הן נדרשות לגייס כוחות לנקיטת מאמצים אקטיביים ומתמשכים להשבתו

ועדת העבודה והרווחה):  הוועדה נחשפה לעוצמת האסון שאליו נקלעו בני משפחה שהם עצמם נפגעו באירוע

ועדת העבודה והרווחה):  חלק מיקיריהם נהרגו, אחרים נחטפו ולעיתים מדובר בכמה בני משפחה יחד

ועדת העבודה והרווחה):  לוועדה הוסברו ההיבטים הכספיים של אובדן ההכנסה של החטופים, יחד עם הפגיעה ביכולתם של בני המשפחה הנותרים להתפרנס ולהמשיך בשגרת חייהם עקב הצורך לנקוט פעולות של ממש לטובת החטופים

ועדת העבודה והרווחה):       לפיכך, ועדת העבודה והרווחה בראשותי גיבשה הסדר שייקבע בשלב זה כהוראת שעה לשנתיים עם אפשרות להארכה לתקופה שלא תעלה על שנה נוספת, וזאת מתוך תקווה שעד אז ישובו כל הבנים לגבולם

ועדת העבודה והרווחה):  בכל מקרה, כדי שבתקופה הזו ניתן יהיה ללמוד על צורכי המשפחות ועל הדרכים המיטביות לתת להן מענה, תוך עידוד שיקומן ואפשרות פעולתן לטובת החטופים, לפי ההסדר המוצע יינתנו למשפחות של נעדרים וחטופים מענקים כספיים שישולמו אחת לשלושה חודשים באופן שיאפשר למשפחה גמישות בשימוש בכספים ופעולה מיידית

ועדת העבודה והרווחה):       למשפחה ישולם, אדוני היושב-ראש, סך 90,000 שקלים חדשים, מחציתם לבת הזוג של החטוף או הנעדר ומחציתם, בחלקים שווים, להוריו

ועדת העבודה והרווחה):  בהיעדר אחד מהם מוצע לקבוע את סדר הזכאות לבני משפחה נוספים ככל שישנם ואינם חטופים או נעדרים בעצמם, ובהם ילדיו או אחיו

ועדת העבודה והרווחה):  בהיעדר בן משפחה כאמור יוכלו פקיד תביעות במוסד לביטוח לאומי או קצין התגמולים במשרד הביטחון לשלם את התשלום לקרוב משפחה אחר

ועדת העבודה והרווחה):  נוסף על כך, יהיו האחים של החטוף וילדיו הבגירים זכאים גם הם למענק של 21,000 שקלים חדשים לכל אחד לשלושה חודשים, ובלבד שלא משולם להם או בעדם זכאות לתגמול חודשי בשביל אותו חטוף או נעדר

ועדת העבודה והרווחה):  הוועדה נעתרה לבקשתם של בני משפחה של ילדות חטופות והחליטה לכלול לעניין חוק מימון הוצאות למשפחות שבויים, חטופים ונעדרים הגדרה של המונח "אח" שכוללת גם אח חורג, בתנאים שנקבעו בהצעת החוק, המעידים כי הם גדלו כמשפחה אחת

ועדת העבודה והרווחה):      כאמור, המענקים ישולמו אחת לשלושה חודשים עד לתקרה שהוגדלה לסך 200,000 שקלים חדשים למקבל מענק בכל תקופת תשלום

ועדת העבודה והרווחה):  הרי יש כאלה, לצערנו, שהם כמה וכמה ממשפחה אחת

ועדת העבודה והרווחה):  מענק ששולם לא יוחזר, גם במהלך אותם שלושה חודשים ישוב החטוף לחיק משפחתו או יאותר הנעדר

ועדת העבודה והרווחה):      אציין כי למענקים יהיו זכאים גם בני משפחה של נספה שגופתו מוחזקת בידי כוחות אויב, אך בני משפחה של נעדר שהתברר כנספה לא יהיו זכאים להם עוד מאותו מועד ואילך

ועדת העבודה והרווחה):  מוצע כי המענקים ישולמו בעד התקופה שהחלה בכ"ב בתשרי התשפ"ד, יום 7 באוקטובר 2023, למי שהיה חטוף באותו מועד ולכל מי שנחשב נעדר ביום תחילת החוק

ועדת העבודה והרווחה):  המענקים יהיו פטורים ממס הכנסה והם אף לא ייחשבו להכנסה לעניין כל דין, אלא אם כן שר הביטחון קבע אחרת בתקנות

ועדת העבודה והרווחה):  כמו כן, המענקים יהיו מוגנים מפני עיקול או שעבוד גם לתקופה של 30 יום בחשבון הבנק, ובזמן ההכרזה על מצב מיוחד בעורף עקב מלחמת חרבות ברזל – לתקופה של 90 יום

ועדת העבודה והרווחה):  מוצע כי לגבי חטוף או נעדר שבן משפחתו מקבל מענק כאמור לא יינתנו הוצאות נסיעה בישראל לפי הוראות החוק הקיים, ואולם אין בכך כדי לגרוע מהאפשרות לאשר להם הוצאת נסיעה לחוץ לארץ והוצאות נוספות לפי החוק הקיים

ועדת העבודה והרווחה):  עוד מוצע לקבוע אפשרות עתירה לבית משפט לעניינים מינהליים על החלטות של הוועדה המאשרת את ההוצאות למשפחות

ועדת העבודה והרווחה):      הרובד השלישי של ההטבות נוגע לזכות של החטוף עצמו, עם שובו, בעזרת השם, לחיק משפחתו, לקבל תשלומים חודשיים לפי חוק התשלומים לפדויי שבי, התשס"ה–2005, שניתנו עד כה רק לפדויי שבי שהם חיילי צבא הגנה לישראל ואנשי כוחות הביטחון

ועדת העבודה והרווחה):  מוצע לקבוע כי הן הוראות חוק תגמולים לבני משפחה של חטופים ונעדרים והן הוראות חוק תשלומים לפדויי שבי יחולו גם על מי שנעדר, נחטף או נפל בשבי לפני יום תחילתו של החוק המוצע, אולם תשלומים אלה ישולמו רק מהתקופה שמתחילה ביום כ"ב בתשרי התשפ"ד, 7 באוקטובר 2023

ועדת העבודה והרווחה):       כאמור, נקבעו בהצעת החוק הוראות רבות המבקשות להגדיל את הסכומים המגיעים למשפחה תוך מתן פטור ממס והגנות מפני עיקולים או מפני קיזוזים עקב הכנסה זו

ועדת העבודה והרווחה):  כהשלמה לכך החליטה הוועדה להגביל גם את שכר הטרחה שעורכי דין או גורמים מסייעים אחרים יוכלו לגבות מבני המשפחה בשל הגשת בקשות למימוש הזכויות ברבדים האמורים, וזאת כל עוד מדובר בהליכים הפשוטים של פנייה למימוש הזכאות, שבהם הבסיס לזכאות הוא עצם הקביעה העובדתית כחטוף או כנעדר

ועדת העבודה והרווחה):  הגבלה זו לא תחול בהליכים המשפטיים הנדרשים בערכאות בשל דחיית בקשה למימוש הזכויות שלא מטעמים טכניים בלבד

ועדת העבודה והרווחה):  יצוין כי מכוח החלטת הממשלה 982 זכאים בני המשפחות גם לסיוע משפטי חינם, ללא מבחן הכנסה, בעניינים שונים הקשורים במצבם

ועדת העבודה והרווחה):      ההצעה אושרה בוועדה פה אחד, אדוני היושב-ראש, ויש לזה סמליות גדולה מאוד

ועדת העבודה והרווחה):  אני מבקש מהכנסת גם לאשר את הצעת החוק בקריאה השנייה והשלישית בנוסח שאישרה הוועדה פה אחד

ועדת העבודה והרווחה):       אדוני היושב-ראש, אני לא אסיים בלי תודות

ועדת העבודה והרווחה):  ראשית אני מבקש להודות ל-83 חברי הכנסת שהצטרפו להצעת החוק תוך הבנת חשיבותו ונחיצותו

ועדת העבודה והרווחה):  אני רוצה להודות ליושב-ראש הכנסת, שהתגייס לעניין החקיקה הזאת, ויש לנו הכבוד שהוא נוכח בהצבעה זו

ועדת העבודה והרווחה):  אני מודה גם לשרי הממשלה, שהבינו לנכון שלהצעת חוק הממשלתית ייקח יותר זמן, ואין לנו את הזמן הזה; למרות שהם העדיפו חקיקה ממשלתית, הם הבינו שאנחנו צריכים לתת מענה מיידי למשפחות המתמודדות עם התקופה הקשה הזאת, ולכן הם תמכו בהצעת החוק

ועדת העבודה והרווחה):  אני חייב לציין את ידידי, יושב-ראש הקואליציה חבר הכנסת אופיר כץ, שליווה את הצעת החוק מהרגע הראשון, דרך כל הדיונים מאחורי הקלעים ולפני הקלעים

ועדת העבודה והרווחה):  ניתן לומר שבזכותו – אתה שומע, אופיר? בזכותך, בעזרת השם, הצלחנו לעמוד ביעד החקיקה המהירה הזאת

ועדת העבודה והרווחה):  תודה רבה בשם העם כולו

ועדת העבודה והרווחה):       אני רוצה להודות גם ליועצת המשפטית לכנסת שגית אפיק, שדחפה את החוק במקצועיות ובנחישות, להודות לנציגי כל משרדי הממשלה והביטוח הלאומי, שבאו, הגמישו ונענו לכל הדרישות שלנו

ועדת העבודה והרווחה):  כמובן, והן אולי הראשונות – ליועצות המשפטיות של הוועדה שניסחו את החוק ועמלו לילות שלמים בדיונים ארוכים כדי להוציא דבר מתוקן: עו"ד נועה בן שבת, עו"ד יעל סלנט, עו"ד טליה אידלס

ועדת העבודה והרווחה):  ועל כולנה – הצוות המקצועי של הוועדה, המנהלת של הוועדה, ועדת העבודה והרווחה, ענת כהן שמואל, סגניתה אורית ארז, מעיין בן עמי, וכל עובדי הוועדה

ועדת העבודה והרווחה):       אני רוצה להודות לחברי הכנסת וחברי הוועדה שהשתתפו בדיונים, ותרמו מחכמתם – כל אחד בשמו יבורך

ועדת העבודה והרווחה):  אני רוצה לחזק את ידי המשפחות המצפות לשחרור יקיריהן

ועדת העבודה והרווחה):  דמענו כולנו כששמענו את התיאורים הבלתי-נתפסים מן התופת

ועדת העבודה והרווחה):  אנו מתפללים יחד עם כל עם ישראל למען יקיריהן שיחזרו בשלום במהרה

ועדת העבודה והרווחה):       אני רוצה להודות לעורכי הדין שהתנדבו להיות להם לפה – עו"ד רז נזרי, עו"ד ערן בקר ועו"ד ענת קאופמן מלשכת עורכי הדין, שעשו את זה בהתנדבות

ועדת העבודה והרווחה):  אני רוצה להזכיר נציגה של הממונה על החטופים גל הירש, גב' יעל גורן, את אנשי המוסד לביטוח לאומי וארגון נפגעי פעולת איבה

ועדת העבודה והרווחה):  אחרונים חביבים, צוות לשכתי שמלווה אותי בכל צעד: מנהל הלשכה איציק פיליפ, יצחק פלדמן, אהרן פרישמן ויהושע רוזנפלד

ועדת העבודה והרווחה):       אסיים בתקוה כי בעזרת השם ישובו כל החטופים בריאים ושלימים במהרה, כמו שאמר הנביא ירמיהו: "קול ברמה נשמע נהי בכי תמרורים

ועדת העבודה והרווחה):  רחל מבכה על בניה מאנה להנחם על בניה כי איננו"

ועדת העבודה והרווחה):  בסוגריים – השנה, בי"א בחשוון, יום פטירתה של רחל אימנו, קברה היה שומם בגלל המצב

ועדת העבודה והרווחה):  אבל הקדוש ברוך הוא אומר ומבטיח: "מנעי קולך מבכי ועיניך מדמעה כי יש שכר לפעלתך - - - ושבו מארץ אויב ויש תקוה לאחריתך - - - ושבו בנים לגבולם"

ועדת העבודה והרווחה):  אמן

ועדת העבודה והרווחה):  תודה רבה

אמיר אוחנה: תודה ליושב-ראש ועדת העבודה והרווחה

אמיר אוחנה:  אין הסתייגויות לחוק הזה, יש רק בקשות רשות דיבור

אמיר אוחנה:  לכן, אני אקרא בשמות המבקשים, וככל שהם יבקשו לדבר, נאפשר להם זאת

אמיר אוחנה:  חבר הכנסת יאיר לפיד – אינו נוכח; חבר הכנסת מאיר כהן – אינו נוכח; קארין אלהרר – אינה נוכחת; מירב כהן – אינה נוכחת; אלעזר שטרן – אינו נוכח; מיקי לוי – אינו נוכח

אמיר אוחנה:  מירב בן ארי, בבקשה

מירב בן ארי: תודה, אדוני היושב-ראש

מירב בן ארי:  כנסת נכבדה, הייתי בהרבה לוויות ושבעות בחודש האחרון, אבל את השבעה שלך אני לא יכולה לשכוח

מירב בן ארי:  זה היה חודש קשה מאוד, מטלטל

מירב בן ארי:  לרוץ, להניח נר, לשבת עם בני ובנות זוג

מירב בן ארי:  ישבתי עם בן זוג אחד – ישבתי עם מלא בנות זוג, אבל ישבתי עם בן זוג אחד, עומר

מירב בן ארי:       החוק הזה מדבר, באמת – לצערנו הוא ידבר למאות אנשים, אבל אתה נכנסת לי ללב – אל תבכה, אם תבכה אני גם אבכה

מירב בן ארי:  ישבתי בבית המקסים שלכם בהרצליה ולא הפסקת לבכות

מירב בן ארי:  קרעת לי את הלב

מירב בן ארי:  ויוראי המתוק – איפה יוראי? הוא גם בא אליך, ודיברנו שנינו כמה שהוא רץ בשביל לתקן בשבילך

מירב בן ארי:  הבטחתי לך שיש עוד הרבה דברים לתקן – אני מצטערת שאני מסתכלת רק על עומר

מירב בן ארי:  זה שלא נתנו לך לקרוע את החולצה, אני לא אשכח את זה

מירב בן ארי:  עומר ביקש לקרוע את החולצה כשהתאבל על מות בן זוגו, ששש שנים היו ביחד

מירב בן ארי:  עומר היה שבוע לפני החתונה

מירב בן ארי:  מי שלא יודע, את הזר של החתונה הניחו על הקבר

מירב בן ארי:       עומר, הבטחתי לך בשבעה, ואני מבטיחה לך פה – איך התחברתי אליך בשנייה: יש לנו עוד מלא לתקן, יש לנו מלא מה לעשות

מירב בן ארי:  הבטחתי לך, ואתה יודע שיש לנו עוד משימות

מירב בן ארי:  בכלל, רציתי לדבר על שגיא, אבל נראה לי, יוראי, שאתה תדבר, בסדר? אני רוצה להגיד לך שאנחנו, מדינת ישראל חייבת לך וחייבת למאות בנות זוג, ולמשפחות

מירב בן ארי:  יש לנו הרבה מה לתקן, ואני בטוחה שגם אתה תעזור לי, אדוני היושב-ראש, כי מה שעומר עבר בשבעה, לא צריך לעבור לעולם אף בן זוג

מירב בן ארי:      המשימות רבות, אבל היום זו כבר רגל בדלת

מירב בן ארי:  ואל תודה לי

מירב בן ארי:  המדינה חייבת להודות לבן הזוג שלך שגיא, האמיץ, שקם בשבת בבוקר ונסע לבסיס שלו בלי לחשוב פעמיים, ועזר לחלץ מבארי, מהתופת, ושילם שם בחיים שלו

מירב בן ארי:  אמרתי לך משהו בשבעה, ואני אומרת לך גם עכשיו

מירב בן ארי:  אני לעולם לא אשכח אותך

מירב בן ארי:  ואל תדאג

מירב בן ארי:  זוכר מה אמרתי לך גם אז? אתה לא לבד

מירב בן ארי:  אנחנו איתך, ואנחנו עם כל, כל, כל עם ישראל ועם כל בנות הזוג

מירב בן ארי:  וכל מי ששילם בחיים שלו, אנחנו נהיה שם

מירב בן ארי:  תודה

אמיר אוחנה:  תודה לחברת הכנסת מירב בן ארי

אמיר אוחנה:  חבר הכנסת רם בן ברק – אינו נוכח; חבר הכנסת יואב סגלוביץ' – אינו נוכח; חבר הכנסת בועז טופורובסקי – אינו נוכח; חברת הכנסת מיכל שיר סגמן – אינה נוכחת; חבר הכנסת עידן רול – אינו נוכח

אמיר אוחנה:  חבר הכנסת יוראי להב הרצנו, בבקשה

טלי גוטליב: - - - אין מילים - - - זו תופת של כולם, באמת אני אומרת לך

טלי גוטליב:  כולנו עברנו תופת, מלחמת קיום

טלי גוטליב:  כל מה שאתה רואה פה זה ניסיון להחזיר למדינה את החוסן, לחזק את החיילים שלנו, שנמצאים בחזיתות

טלי גוטליב:  אנחנו באמת תחת מלחמה איומה

טלי גוטליב:  אתה שילמת מחיר שאין לו מילים, אבל זה לא עוזר, התופת היא תופת של כולם – אני מבקשת להעביר לך את המסר הזה – של כולם, ממש, אבל

טלי גוטליב:  זה מהדהד, זה לא עובר

טלי גוטליב:  אנחנו קמים עם זה, אנחנו נושמים את זה, אנחנו פוחדים מזה, אנחנו רוצים לעשות מה שצריך

טלי גוטליב:  אנחנו רוצים להשיב את החטופים, אנחנו רוצים להצליח במערכה הזאת

טלי גוטליב:  זה כל הזמן, זה כל הזמן

מירב בן ארי: - - - יוראי

אמיר אוחנה: תודה

אמיר אוחנה:  חבר הכנסת יוראי להב הרצנו, בבקשה

יוראי להב-הרצנו: אדוני היושב-ראש, כנסת נכבדה, 31 יום שהם נמצאים בעזה, היקרים שלנו – ילדים, נשים, ניצולי שואה, אימהות, אבות, אנשים חפים מפשע שנחטפו מהבתים שלהם, מהמיטות שלהם, על ידי ארגון טרור רצחני

יוראי להב-הרצנו:  31 יום, והמשפחות תלויות בין שמיים וארץ, לא יודעות היכן האהובים שלהן מוחזקים ובאיזה תנאים

יוראי להב-הרצנו:  הלב של כולנו יוצא לכל אחת ואחד מבני המשפחות, אבל אף אחד מאיתנו לא באמת יודע, לא יודע להבין את מה שעובר עליהם

יוראי להב-הרצנו:      חוק התגמולים למשפחות החטופים והנעדרים הוא חוק חשוב וקריטי כי הוא נותן למשפחות את התמיכה הבסיסית והחשובה, תמיכה חיונית, כדי שהם יוכלו לייחד את כל המשאבים שלהם למען השבת החטופים הביתה

יוראי להב-הרצנו:  בתוך החוק יש תיקון חשוב נוסף, תיקון היסטורי

יוראי להב-הרצנו:  היום אנחנו מתקנים עוול ביחס של מדינת ישראל לחברות ולחברי הקהילה הגאה

יוראי להב-הרצנו:  חוק משפחות חיילים, שחוקק ב-1950, יתוקן כך שהגדרת "בן הזוג" תחול על כולם, גם על זוגות להט"בים ועל ידועים בציבור

יוראי להב-הרצנו:  יחד עם האגודה למען הלהט"ב עמדנו על כך שהתיקון יבוצע בחקיקה ראשית כדי שלא יהיה ספק ולו הקל שבקלים שכל מי שיוצא לקרב ידע שהאהובים שלו יקבלו יחס שווה

יוראי להב-הרצנו:  כי להט"בים הם חלק מהחברה הישראלית, אנחנו נמצאים בכל יחידות צה"ל, נלחמים בכל הזירות כדי להגן על המדינה האהובה שלנו

יוראי להב-הרצנו:      סרן שגיא גולן, זיכרונו לברכה, לא חיכה שיקראו לו

יוראי להב-הרצנו:  מייד עם פרוץ המלחמה ביום שבת הארור ההוא הוא התייצב, הוביל צוות של לוחמי לוט"ר ונפל בגבורה בקרב על בארי

יוראי להב-הרצנו:  שגיא ועומר בן זוגו היו אמורים להתחתן שישה ימים אחרי פרוץ המלחמה

יוראי להב-הרצנו:  הם חלמו להקים משפחה ובית כאן, בישראל

יוראי להב-הרצנו:  כמו שכבר אמרה חברתי מירב בן ארי, עומר נמצא איתנו כאן ומכבד אותנו בנוכחותו כאן במליאת הכנסת

יוראי להב-הרצנו:  שגיא התייצב כשהמדינה שלו קראה לו, ועכשיו, חברות וחברי הכנסת, זה הזמן להתייצב לצד אהוביו של שגיא

יוראי להב-הרצנו:  עומר, עומר יקר, החוק הזה הוא למענו ובשמו של שגיא, בשם כל מי שמאמין בשוויון

יוראי להב-הרצנו:  זה צעד חשוב, אבל זה רק הצעד הראשון

יוראי להב-הרצנו:  יש לנו עוד כברת דרך ארוכה לעשות כדי להגיע לשוויון, כי אם אנחנו מספיק טובים בשביל לשרת ולהילחם וליפול למען הגנת המדינה, אז אנחנו מספיק ראויים כדי לחיות כאן בכבוד ובשוויון

יוראי להב-הרצנו:  זה למענו של שגיא

אמיר אוחנה: תודה לחבר הכנסת יוראי להב הרצנו

אמיר אוחנה:  חבר הכנסת ולדימיר בליאק – אינו נוכח; חבר הכנסת רון כץ – אינו נוכח; חברת הכנסת מתי צרפתי הרכבי – אינה נוכחת; חברת הכנסת טטיאנה מזרסקי – אינה נוכחת; יסמין פרידמן – אינה נוכחת; דבי ביטון – אינה נוכחת; משה טור פז – אינו נוכח; סימון דוידסון – אינו נוכח; נאור שירי – אינו נוכח; שלי טל מירון – מוותרת; ירון לוי – מוותר

אמיר אוחנה:  אופיר כץ, בבקשה

אמיר אוחנה:  בבקשה, אדוני

אופיר כץ: אדוני היושב-ראש, אדוני השר, חבריי חברי הכנסת, בדיון הראשון על הצעת החוק הסתכלתי על משפחות החטופים והנעדרים

אופיר כץ:  ישבו מולי שלי שם טוב, שבנה עומר נחטף; נועם דן, שחמישה מבני משפחתה נחטפו או נרצחו, ומיכל לובנוב, שבעלה אלכס נעדר

אופיר כץ:  הסתכלתי עליהן וראיתי את הכאב הבלתי-נתפס

אופיר כץ:  אין יכולת לתאר במילים מה עובר עליהן, מה עובר על כל משפחות החטופים והנעדרים

אופיר כץ:  אמרתי להם את זה בוועדה, אמרתי את זה בדיון המסכם היום ואני אגיד את זה גם כאן: אני מתנצל, אנחנו מתנצלים על המצב שהגעתם אליו

אופיר כץ:  אנחנו אחראים על המצב הזה, ואנחנו אחראים גם להמשיך ולעשות הכול בכדי להחזיר את יקיריכם הביתה

אופיר כץ:      הצלחנו להעביר פה חוק שנותן ולו מעט שקט נפשי למשפחות, שייתן להם מעטפת כלכלית וטיפולית וכן סיוע במימון לפעילויות משפחה לשחרור יקיריהם

אופיר כץ:  הבטחתי שנעשה את זה במהירות האפשרית, ואכן עבדנו ימים ולילות בשביל שההצעה תעבור הכי מהר שאפשר, יותר טוב ויותר יעיל מכל הסכם ממשלתי שהוצע

אופיר כץ:      הצעת החוק הגיעה בצורה מסוימת לוועדה

אופיר כץ:  ישבנו והקשבנו להערות נציגי המשפחות, יישמנו, והוצאנו חוק טוב יותר ומשופר יותר

אופיר כץ:  הגדלנו את המענק הרבעוני מ-60,000 שקלים ל-90,000 שקלים; הארכנו את תקופת הוראת השעה, במקום שלושה חודשים – שנתיים, ואופציה לשנה נוספת – אמן שלא תזדקקו לזה; הכללנו אחים חורגים בקבוצת מקבלי הפיצויים לאחר שהאחים סתיו ואודין ערבה אליעז הגיעו לוועדה ושיתפו אותנו במצבם: אחים חורגים לשתי ילדות חטופות, שרצחו את הוריהן ואת אחיהן

אופיר כץ:  הכנסנו ושיפרנו כל הערה ששמענו

אופיר כץ:  אנחנו ניתן כל סיוע אפשרי בשביל להקל על המשפחות

אופיר כץ:  אני מקווה שחלק ממשרדי הממשלה יאמצו גם את התפיסה הזאת ויתחילו להבין באיזה מצב אנחנו נמצאים

אופיר כץ:      עובר פה היום חוק חשוב שמספק מענק כלכלי מקיף ורחב

אופיר כץ:  אני רוצה להודות ליושב-ראש הוועדה אייכלר, עשית עבודה באמת יוצאת מן הכלל – להוריד את הכובע

אופיר כץ:  השקעת את כל-כולך, עבדת באמת מהלב והנשמה, וזה הורגש והוצאנו באמת חוק טוב, חוק שנותן לפחות את השקט הכלכלי למשפחות

אופיר כץ:  אז בשם כולם אני רוצה להודות לך, תודה על העבודה הגדולה והחשובה שעשית

אופיר כץ:      אדוני יושב-ראש הכנסת אמיר אוחנה, שכמובן איך שפנינו אליך אפשרת לנו את כל הכלים האפשריים, באמת, כל מה שהיינו צריכים בבית הזה אפשרת לנו – תודה רבה, אדוני היושב-ראש

אופיר כץ:      נועה בן שבת, היועצת המשפטית, פשוט כל הכבוד שהצלחת

אופיר כץ:  אין מילים, מה שעשית

אופיר כץ:   הרגשנו לא נעים להגיד לך: אם תצליחי לנסח, לא תצליחי לנסח, נספיק להביא את זה היום – כי הבטחנו שנביא את זה בשבועיים

אופיר כץ:  עמדת במשימה בצורה רגישה, הבאת פתרונות כשהגענו לצמתים מסוימים, ובאמת תודה ענקית על כל העבודה המאומצת שלך, החשובה והיקרה

אופיר כץ:  תודה, תודה רבה

יוראי להב-הרצנו: תודה לך

אופיר כץ: לסגניתה, יעל סלנט, שגם הייתה שותפה לעבודה הקשה על הצעת החוק – באמת, כולכן הבאתן פתרונות יצירתיים כדי לשפר את ההצעה; לענת כהן שמואל, מנהלת הוועדה ולסגניתה אורית ארז; לערן בקר וענת קאופמן היקרים, נציגי לשכת עורכי הדין, שעשו עבודה מופלאה בהתנדבות מלאה לייצג את משפחות החטופים, שבאמת הם היו גורם סופר-משמעותי, הביאו את הכול, הביאו את הצרכים של המשפחות, ובעבודה משותפת, ביחד איתם ובזכותם, הבאנו לחוק, שיצא, כפי שאמרתי, יותר טוב

אופיר כץ:      לרז נזרי, נציג המשפחות; לנציגי משרדי הממשלה שהיו, ליוו והיו שותפים מרכזיים, ובאמת הפעם היו נדיבים ממה שאנחנו מכירים בדרך כלל בוועדות; יעל גורן, ראש המטה של גל הירש; רותי פרמינגר מארגון נפגעי פעולות איבה; ולכל חברי הכנסת, שעבדנו ביחד, בשיתוף פעולה, להעביר את החוק הזה

אופיר כץ:  מי ייתן וכל החטופים והנעדרים יחזרו הביתה בריאים ושלמים במהרה

אמיר אוחנה: אמן ואמן

אמיר אוחנה:  חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח; חברת הכנסת שרון ניר – אינה נוכחת; חברת הכנסת יוליה מלינובסקי – אינה נוכחת; חבר הכנסת חמד עמאר – אינו נוכח; חברת הכנסת צגה מלקו – אינה נוכחת

אמיר אוחנה:  בכך תמה רשימת מבקשי רשות הדיבור

אמיר אוחנה:       על כן, רבותיי, נעבור להצבעה

אמיר אוחנה:  הצבעה בקריאה השנייה על הצעת חוק תגמולים לבני משפחה של חטופים ונעדרים בפעולת איבה, התשפ"ד–2023, כנוסח הוועדה

אמיר אוחנה:  ההצבעה תהיה אלקטרונית, אנא שבו במקומותיכם

אמיר אוחנה:  הצבעה כעת

אמיר אוחנה: בעד סעיפים 1–16 – 19 

אמיר אוחנה: נמנעים – אין  

אמיר אוחנה: 19 בעד, אין מתנגדים ואין נמנעים, אני קובע כי הצעת החוק התקבלה בקריאה השנייה

אמיר אוחנה:      כעת נצביע על ההצעה בקריאה השלישית

אמיר אוחנה:  הצבעה בקריאה השלישית על הצעת חוק תגמולים לבני משפחה של חטופים ונעדרים בפעולת איבה, התשפ"ד–2023, הצבעה כעת

אמיר אוחנה: בעד החוק – 18 

אמיר אוחנה: נמנעים – אין  

אמיר אוחנה: 18 בעד, אין מתנגדים ואין נמנעים, אני קובע כי ההצעה התקבלה בקריאה השלישית ותיכנס לספר החוקים

אמיר אוחנה:       ואני מבקש – סליחה, חבר הכנסת כץ, חברת הכנסת בן ארי – לומר כמה מילים של תודה בעצמי, גם בשם חברנו הטוב חבר הכנסת לשעבר חיים ילין, שביקש ממני לומר כמה מילים ואני גם אוסיף כמה תודות משלי, גם ליושב-ראש ועדת העבודה והרווחה, חבר הכנסת ישראל אייכלר, ולכל חברי הכנסת שחתמו וקידמו ופעלו לשם קידום הצעת החוק הזאת; גם ליושב-ראש הקואליציה, שפעל בעצמו, אופיר כץ, יחד עם חברת הכנסת מירב בן ארי, מרכזת האופוזיציה, במיוחד; גם ליועצת המשפטית של הכנסת עו"ד שגית אפיק ולייעוץ המשפטי של הוועדה ולצוות הוועדה, שפעלו באמת במהירות שיא כדי להביא את החוק החשוב הזה

אמיר אוחנה:  איך חיים אמר? מעולם לא חשבנו על המעמד המשפטי של חטופים ולנעדרים

אמיר אוחנה:  אני מצטט את חיים: צר לי שהיינו צריכים לעבור שואה כדי שכנסת ישראל ומדינת ישראל יחוקקו את החוק הזה, שלא חשבנו שנזדקק לו לעולם, ולמרות הכול נמשיך קדימה, עם כל הצער והכאב, כי זה הבית שלנו

אמיר אוחנה:       ואני מבקש בעת הזאת, בשם הכנסת כולה, לחזק את כל המשפחות והחברים של כל חטוף וחטופה שנחטפו לעזה, ולהתפלל ולייחל יחד עם כל עם ישראל לשובם אל משפחותיהם

אמיר אוחנה:  "ויש תקווה לאחריתך נאֻם ה' ושבו בנים לגבולם" בעזרת השם, במהרה בימינו, ונאמר כולנו אמן

אמיר אוחנה: [רשומות (הצעות חוק, חוב' מ/1675)

אמיר אוחנה: ] 

אמיר אוחנה: נעבור להצעת החוק הבאה על סדר-היום: הצעת חוק העברת מידע לצורך זיהוי או אימות של אדם לרבות גופה, ואיתור נעדר או שבוי, הנדרשים בפעולות האיבה או בשל פעולות המלחמה (הוראות שעה – חרבות ברזל), התשפ"ד–2023

אמיר אוחנה:  יציג את ההצעה שר הרווחה חיים כץ

אמיר אוחנה:  בבקשה, אדוני

התיירות חיים כץ: אדוני היושב-ראש, חבריי חברי הכנסת, הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בפעולות האיבה או בשל פעולות איבה או פעולות מלחמה (הוראת שעה – חרבות ברזל), התשפ"ד–2023, הצעת חוק ממשלתית של משרד הפנים והמשרד לביטחון לאומי

התיירות חיים כץ:  כנסת נכבדה, ביום שבת 7 באוקטובר 2023, החלה מתקפת טרור רצחנית של ארגון הטרור חמאס על מדינת ישראל

התיירות חיים כץ:  באותו יום הכריז שר הביטחון על מצב מיוחד בעורף

התיירות חיים כץ:  הוכרז בצה"ל על מבצע חרבות ברזל

התיירות חיים כץ:       ועדת השרים לענייני ביטחון לאומי החליטה על נקיטת פעולות צבאיות משמעותיות, בהתאם לסעיף 40 לחוק-יסוד: הממשלה

התיירות חיים כץ:  במתקפת טרור זו נרצחו מאות אזרחים, לרבות אנשי כוחות הביטחון השונים, נפצעו אלפים, ומאות אזרחים, לרבות חיילים, נחטפו לרצועת עזה ומוחזקים שם כבני ערובה

התיירות חיים כץ:  כמו כן, ישנם נעדרים רבים שטרם אותרו

התיירות חיים כץ:  אירועים אלה העמידו את מדינת ישראל בפני צורך דחוף וחסר תקדים בגיבוש תמונת מצב מהירה וברורה ככל הניתן, הן עבור מקבלי ההחלטות והן עבור משפחות הנפגעים, בכל הנוגע לזיהוי הנרצחים, הפצועים, החטופים והנעדרים

התיירות חיים כץ:  מייד לאחר מתקפת הטרור התקינה ממשלת ישראל, מתוקף סמכותה לפי סעיף 39 לחוק-יסוד: הממשלה, שני סטים של תקנות שעת חירום – תקנות שעת חירום (מסירת מידע לצורך זיהוי או אימות זהות של אדם או גופה ולצורך איתור נעדרים או שבויים), התשפ"ד–2023, וכן תקנות שעת חירום (חרבות ברזל) (מסירת מידע לגופי ביטחון לצורך זיהוי, אימות זהות או איתור של גופה, נעדר או שבוי), התשפ"ד–2023, אשר נועדו לאפשר לרשות המאגר הביומטרי במשרד הפנים להעביר למשטרת ישראל ולגופי הביטחון האחרים, לפי בקשתם, תוצאות זיהוי וכן אמצעים או נתונים ביומטריים, לצורך הספציפי של זיהוי הקורבנות ואיתור הנעדרים והחטופים

התיירות חיים כץ:       בנוסף, נקבעו באותן תקנות הוראות בדבר סמכותו של שוטר לדרוש מכל אדם הנוגע בדבר ידיעות ומסמכים לשם אימות או בירור זהותו של אדם, לרבות גופה שזהותה אינה ידועה או מוטלת בספק, לצורך איתור נעדר או שבוי

התיירות חיים כץ:  תוקפן של התקנות האלה הוא עד ליום 8 בנובמבר 2023, יום רביעי

התיירות חיים כץ:  יש לציין כי גופי הביטחון, ובראשם משטרת ישראל, עסוקים זה מספר שבועות במלאכת הזיהוי הקשה והמורכבת של המספר העצום של קורבנות שנרצחו במתקפת הטרור הרצחנית, ועושים ממש עבודת קודש לזיהוי הקורבנות ואיתור הנעדרים בדרך המהירה ביותר האפשרית לטובת המשפחות וכלל ישראל

התיירות חיים כץ:       לנוכח מצב החירום והלחימה המתמשכת, שעלולה להתפתח גם לזירות נוספות, ובשל הצורך המתמשך בהעברת מידע למשטרה ולגופי ביטחון אחרים לצורך זיהוי הקורבנות ואיתור הנעדרים והחטופים, מידע אשר עלול להידרש גם לאחר סיום פעולות הלחימה, מוצע לעגן בשינויים את ההוראות שנקבעו בתקנות שעת החירום המנויות לעיל, בחוק שנועד להסדיר עניינים אלה

התיירות חיים כץ:  כמו כן מוצעים תיקונים נוספים הנדרשים לצרכים האמורים עקב האירועים, ובכללם תיקונים הנוגעים לנושא חיוב שמירת טביעות האצבע במאגר הביומטרי ואיסור מחיקתן מן המאגר, וכן אופן השימוש בתמונות תווי פנים על ידי רשות האוכלוסין וההגירה, וכן הוראות בדבר סמכות דרישת ידיעות ומסמכים לצבא ההגנה לישראל

התיירות חיים כץ:       עיגון התיקונים האמורים מוצע בחוק זה במסגרת שלוש הוראות שעה: אחת, בחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ומאגר המידע, התש"ע–2009; שנייה, בפקודת המשטרה; והשלישית, במסגרת החוק המוצע, לעניין הסמכות המוצעת בדבר דרישת ידיעות ומסמכים לצבא ההגנה לישראל

התיירות חיים כץ:      מוצע כי הוראות השעה יעמדו בתוקפן למשך שנה מיום תחילתו של חוק זה עד ליום 7 בנובמבר 2024 ובכפוף לסמכות הארכת תקופה זו על ידי שר הפנים, השר לביטחון לאומי או שר הביטחון, לפי העניין, על פי הצורך

התיירות חיים כץ:  פרק זמן זה נועד להבטיח את העברת המידע בהתאם לצורך המתמשך בו, בהתאם לנסיבות, גם לאחר סיום פעילות הלחימה

התיירות חיים כץ:      בשעה קשה זו של הלחימה שעימה מתמודדת מדינת ישראל, קיים אינטרס לאומי ראשון במעלה, לתת את הכלים האפשריים למשטרת ישראל ולגופי הביטחון האחרים, שיסייעו להם במלאכת הזיהוי המורכבת, החשובה והקשה שעימה הם מתמודדים

התיירות חיים כץ:      הצעת החוק אושרה בוועדת השרים לענייני חקיקה בישיבתה מיום 5 בנובמבר 2023

התיירות חיים כץ:  לפיכך, אציע לחברי הכנסת לתמוך בהצעת החוק

התיירות חיים כץ:      בהזדמנות זו אני רוצה לשלוח חיזוק גדול לכוחות הביטחון שמחרפים נפשם להגן על מדינת ישראל וארץ ישראל, וחיבוק גדול למשפחות הנופלים, החטופים והפצועים

התיירות חיים כץ:      אני קורא לחברי הכנסת לאשר את הצעת החוק

התיירות חיים כץ:  יחד עם זה, מאחר שחברי הכנסת הלכו לוועדת הכנסת, והם ביקשו ממני להמשיך ולדבר, מאז 7 באוקטובר קרה משהו במדינת ישראל

טלי גוטליב: - - -     

התיירות חיים כץ: הם הלכו לוועדת הכנסת

התיירות חיים כץ:  הם יחזרו, טלי

התיירות חיים כץ:  תקשיבי עכשיו למה שאני - - -     

טלי גוטליב: - - - אני מקשיבה לך

התיירות חיים כץ: מאה אחוז

התיירות חיים כץ:  מאז 7 באוקטובר קרה משהו במדינת ישראל

התיירות חיים כץ:  243,800 איש עזבו את הבית בעקבות המלחמה

התיירות חיים כץ:  פונו 90,901 למלונות; 35,848 עברו לקהילה; ו-117,051 עזבו באופן עצמאי

התיירות חיים כץ:       מאחר שהחיים במלונות הם לא בילוי ולא תיירות, המשפחות כלואות בחדרים, הגינו תוכנית אלטרנטיבית שתאפשר למשפחות לנסות ולחיות חיי משפחה

התיירות חיים כץ:  הגענו להסכמה והעברנו בוועדת העבודה והרווחה הסכם שאומר שכל משפחה שתרצה לעזוב את המלון והיא בתוכנית הכלולה – זהו? והיא בתוכנית הכלולה של הממשלה לפינוי, תוכל לבוא ולקבל מהמדינה, מהביטוח לאומי, תוך שלושה-ארבעה ימים מיום שהיא ממלאת טופס, 200 שקל ליום למבוגר, 100 שקל לילד

התיירות חיים כץ:  זאת אומרת זוג פלוס שני ילדים יוכל לקבל 18,000 שקל נטו שלא יוכרו כהכנסה, כי אם הם יוכרו כהכנסה, הם יאבדו קצבאות

התיירות חיים כץ:       התהליך התחיל היום

התיירות חיים כץ:  היום ב-8:00 התחיל התהליך

התיירות חיים כץ:  נכון לעכשיו, מ-8:00 עד עכשיו, נרשמו באתר 22,448 אנשים

התיירות חיים כץ:  לכן, כל מי שרוצה לעזוב את המלון, לנסות לשכור חדר, לעבור למשפחה, לנסות לשנות את החיים שלו – בכניסה פשוטה לאתר – ואני מדבר על האנשים שפונו על ידי מדינת ישראל גם בדרום, גם בצפון – הם יצטרכו לעזוב את אתר הפינוי שלהם, לחתום על הצהרה פשוטה, ותוך שלושה-ארבעה ימים יוכלו לעבור למקום מגורים כמו AIRBNB, לשכור בתים, לנסות למצוא בקהילה מקומות שבהם יהיה להם יותר קל, יוכלו לעזוב את המלונות, לקבל את הכסף

התיירות חיים כץ:  היום פנתה אליי מישהי ואמרה לי: תראה, יש לי שישה ילדים, אני לא יכולה לחיות במלון

התיירות חיים כץ:  אמרתי: שישה ילדים וזוג – 31,000 שקל, תלכי היום, האתר נפתח

התיירות חיים כץ:  תעדכני אותי אם עשית

התיירות חיים כץ:  היא אומרה לי: עשיתי

התיירות חיים כץ:  תוך שלושה ימים היא תקבל 31,000 שקל

התיירות חיים כץ:  אני בטוח ש-31,000 שקל נטו יאפשרו לה לנסות לשקם קצת את מה שהיא עברה

התיירות חיים כץ:      כל משפחה שתרצה – מילוי טופס, כניסה פשוטה לאתר הביטוח הלאומי – תוך שלושה ימים תקבל כסף

התיירות חיים כץ:  אבל היא תצטרך לפנות את המלון, אז עדיף קודם כול למצוא דירה, אני לא יודע, צימר, דירה, שיהיו יותר גדולים, עם חצר, עם משהו, שייתנו לה טיפה בית, והביטוח הלאומי ישלם

התיירות חיים כץ:  אני מקווה שאותם אנשים יוכלו לחזור במהרה, במהרה לבתים שלהם, אחרי שמחקנו את עזה – מחקנו

התיירות חיים כץ:  שיהיה נוף לים, נוף לים, בלי בתים, שלאנשים לא יהיה את החשש

התיירות חיים כץ:  מה שעברנו היה מספיק

התיירות חיים כץ:  תודה רבה לכם

גלעד קריב: לא מספיק מה שאמר השר אליהו?     

אורית פרקש הכהן: תודה רבה

אורית פרקש הכהן:  נעבור לדיון האישי

אורית פרקש הכהן:  חברת נכנסת טלי גוטליב

טלי גוטליב: דיברתי מספיק להיום

אורית פרקש הכהן: מוותרת

אורית פרקש הכהן:  חבר הכנסת מיקי לוי – אינו נוכח; חברת הכנסת מרב מיכאלי – אינה נוכחת; חברת הכנסת מירב כהן – אינה נוכחת; חבר הכנסת אחמד טיבי – אינו נוכח; חבר הכנסת רון כץ – אינו נוכח; חבר הכנסת דן אילוז – אינו נוכח; חבר הכנסת עידן רול – אינו נוכח; חבר הכנסת איימן עודה – אינו נוכח; חברת הכנסת עאידה תומא סלימאן – אינה נוכחת; חבר הכנסת ואליד אלהואשלה – אינו נוכח; חבר הכנסת יוסף עטאונה – אינו נוכח; חבר הכנסת ארז מלול – אינו נוכח; חבר הכנסת ולדימיר בליאק – אינו נוכח; חבר הכנסת דני דנון – אינו נוכח; חבר הכנסת אבי מעוז – אינו נוכח; חבר הכנסת עודד פורר – אינו נוכח

אורית פרקש הכהן:  חברת הכנסת מיכל מרים וולדיגר, בבקשה, את מוזמנת

מיכל מרים וולדיגר: כבוד היושבת-ראש, כבוד השרים, חברי כנסת נכבדים, הגעתי עכשיו מניחום אבלים בעתניאל אצל משפחת מרק, שאיבדה בן משפחה רביעי במספר

מיכל מרים וולדיגר:  ישבתי עם אחת האחיות, ישבתי עם האימא

מיכל מרים וולדיגר:  זה פשוט לצבוט ולא להאמין שיש לנו כאלה משפחות מדהימות שמאבדות את היקרים להן מכול, ולמרות הכול ועל אף הכאב העצום והבלתי-נתפס שהן יישאו לעד ולנצח-נצחים, הן עדיין מסוגלות לראות את טובת הכלל ואת המטרה הכל-כך חשובה, להמשיך ולהילחם

מיכל מרים וולדיגר:  אומרת לי אורית: בעלי עכשיו נמצא איתי בשבעה, אבל מייד בתום השבעה הוא חוזר לקרב, הוא חוזר למלחמה, כאילו לא ישבנו שבעה

מיכל מרים וולדיגר:  זה באמת מעורר, מעורר השראה

מיכל מרים וולדיגר:       לפני שנסעתי, הייתי גם בהלוויה של נערן חיים אשחר, באמת חייל מדהים שכולכם בוודאי שמעתם שתרם ממש לפני זמן מועט כליה אחת למען אדם שהוא לא הכיר, נאבק כדי שיגייסו אותו למילואים

מיכל מרים וולדיגר:  לא רצו, והוא נאבק שוב ושוב

מיכל מרים וולדיגר:  הוא נפטר היום, לאחר ששבוע שכב במצב אנוש, אחרי תאונת אימונים בצפון

מיכל מרים וולדיגר:  גם שם שמענו את המשפחה, שמענו את החברים

מיכל מרים וולדיגר:  באמת, אשרי העם שככה לו

מיכל מרים וולדיגר:  איך זכינו בעם נפלא כזה

מיכל מרים וולדיגר:      אני רוצה לברך כאן את חבריי, חבר הכנסת אייכלר וחבר הכנסת אופיר כץ ואת כל יתר חברי ועדת הרווחה על תיקון חוק כל כך חשוב, חוק משפחות חטופים ונעדרים, שזה בעצם פתרון של סוג של לקונה שהיה בחוק, לא היה להם שום מעמד, וכאן בא החוק לתקן

מיכל מרים וולדיגר:  כי לא נוכל להחזיר להם כרגע את החטופים

מיכל מרים וולדיגר:  אני מקווה מאוד שנחזיר את כולם הביתה בשלום, את כל הבנים והבנות שלנו הנעדרים והחטופים

מיכל מרים וולדיגר:  אבל עד אז בהחלט יש לתת להם את המענק, ואני שמחה מאוד שהחוק הזה עבר, לתת להם קצת, קמעא

מיכל מרים וולדיגר:  וזה לא רק הכסף, זה לא רק המענקים, זה בעיקר להגיד: אנחנו המדינה, אנחנו כאן איתכם

מיכל מרים וולדיגר:  כן, לצערנו הרב, אנחנו המדינה שגרמה לדבר הזה ולא עמדה שם מספיק על המשמר, ועכשיו היא חייבת, חייבת לעמוד ולתמוך ולסייע למשפחות היקרות הללו, ובכלל לכל אזרחי מדינת ישראל

מיכל מרים וולדיגר:  ואני מקווה, בעזרת השם, שנצא מחוזקים הרבה יותר ונצמח מהשבר הענק הזה

מיכל מרים וולדיגר:  כולנו ביחד מאוחדים למען ניצחון גם בדרום, גם בצפון ובכל מקום שהוא

מיכל מרים וולדיגר:  תודה

אורית פרקש הכהן: תודה רבה

אורית פרקש הכהן:  חבר הכנסת יבגני סובה – אינו נוכח; חבר הכנסת עמית הלוי – אינו נוכח; חברת הכנסת מירב בן ארי – מוותרת; חבר הכנסת יצחק פינדרוס – אינו נוכח

אורית פרקש הכהן:  חבר הכנסת גלעד קריב – אינו נוכח

אורית פרקש הכהן:  אה, בבקשה

גלעד קריב: גברתי היושבת-ראש, עמיתיי חברי הכנסת, מכיוון שלא הייתה לנו רשות הדיבור לפני אישור החוק החשוב של הסיוע למשפחות החטופים, אני מבקש להתייחס אליו בקצרה

גלעד קריב:  אני כמובן מצטרף לכל התודות גם לגורמי הממשלה, לגורמי הכנסת וכמובן, למטה המשפחות ולנציגי לשכת עורכי הדין שליוו אותן

גלעד קריב:       אני חושב שכולנו נסכים שהחוק החשוב הזה ומעטפת התמיכה והסיוע שניתנת למשפחות הם הקומה השנייה של החובה שלנו כמדינה

גלעד קריב:  הקומה הראשונה, היסודות של החובה שלנו, היא המאמץ העיקש והבלתי-מתפשר להשיב את החטופים ואת הנעדרים בשלום לחיק משפחותיהם ולבתיהם

גלעד קריב:  החובה הזו חייבת להוביל את ממשלת ישראל ואת כל הגופים שעוסקים במשימה להפוך כל אבן ולמצות כל אפיק מדיני, פוליטי וצבאי כדי לעמוד בחובה הקדושה שלנו

גלעד קריב:  אנחנו חייבים לגשת אל המשימה הזו עם ראש פתוח ויצירתי, עם נכונות להסתייע בכל גורם שמציע לנו עזרה בקהילה הבין-לאומית למאמץ הזה, ולא להימצא במצב שבו בעוד ימים, שבועות או חודשים נצטער על כך שלא בדקנו נתיב אפשרי מסוים

גלעד קריב:       אני מבקש לשתף את יושבי המליאה שהערב הזה בקיבוצים בכל רחבי הארץ הוארו חדרי האוכל הקיבוציים באור אדום בקריאה למאמץ לאומי להשבת החטופים והנעדרים בשלום לבתיהם

גלעד קריב:  אני מתעכב על הנקודה הזאת, כי בעיניי אחד מגילויי העוצמה והגבורה של השבועות האחרונים הוא העובדה שהקיבוצים ביישובי עוטף עזה, אלו שאומרים: אנחנו רוצים לחזור, אבל איננו מוכנים לחזור אם החמאס ממשיך להיות מעבר לגדר – אנשי הקיבוצים הללו הם הראשונים שאומרים שהדרישה הראשונה שלהם היא להשיב את חבריהם החטופים והנעדרים הביתה, ושבלי המאמץ הזה ובלי השגת המשימה הזו לא ניתן לדבר על שיקום החוסן והביטחון – זו אמירה חשובה, אמיצה ומופלאה בעיניי

גלעד קריב:  כאשר אנשים שפונו מבתיהם אחרי יומיים איומים של קרב אומרים: אנחנו לא מסתפקים בהכרעת האויב, אלא אנחנו דורשים בראש ובראשונה את השבת חברינו אל הבית, אל הקיבוץ, וישנם כמובן גם לא מעט חטופים ונעדרים שהם לא תושבי עוטף עזה, זה בעיניי גילוי - -      

אורית פרקש הכהן: תודה

גלעד קריב: - - גם של חברות וגם של ערכי הערבות ההדדית שמאפיינים את התנועה הקיבוצית ואת כלל החברה הישראלית, והלוואי שנעמוד בחובה הזו שלנו כלפי החטופים ומשפחותיהם

אורית פרקש הכהן: תודה רבה

אורית פרקש הכהן:       אני מבינה שהשר כץ בשם שר הפנים מוותר על סיכום הדיון, לכן נעבור להצבעה

אורית פרקש הכהן:  חבריי חברי הכנסת, נעבור להצבעה בקריאה הראשונה על הצעת חוק העברת מידע לצורך זיהוי או אימות זהות של אדם, לרבות גופה, ואיתור נעדר או שבוי, הנדרשים בפעולות האיבה או בשל פעולות המלחמה (הוראת שעה – חרבות ברזל), התשפ"ד–2023

אורית פרקש הכהן:  ההצבעה תהיה אלקטרונית

אורית פרקש הכהן:  נא לשבת, בבקשה

אורית פרקש הכהן:  הצבעה

אורית פרקש הכהן: בעד ההצעה להעביר את הצעת החוק לוועדה – 10 

אורית פרקש הכהן: נמנעים – אין 

אורית פרקש הכהן: התוצאות: עשרה בעד, אין מתנגדים, אין נמנעים

אורית פרקש הכהן:  אני קובעת כי הצעת חוק העברת מידע לצורך זיהוי או אימות זהות של אדם, לרבות גופה, ואיתור נעדר או שבוי, הנדרשים בפעולות האיבה או בשל פעולות המלחמה (הוראת שעה – חרבות ברזל), התשפ"ד–2023, אושרה בקריאה הראשונה, ותעבור לדיון בוועדה המשותפת לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע–2009, להכנתה לקריאה השנייה והשלישית

אורית פרקש הכהן: [מס' מ/1451; דברי הכנסת, מושב ראשון, חוב' י"ג, ישיבה 39; נספחות

אורית פרקש הכהן: ] 

אורית פרקש הכהן: חבריי חברי הכנסת, הנושא הבא על סדר-היום הוא הצעת חוק הרשות הלאומית לביטחון קהילתי (תיקון מס' 2), התשפ"ג–2023, לקריאה השנייה והשלישית

אורית פרקש הכהן:  יציג את הצעת החוק בשם יושב-ראש הוועדה לביטחון לאומי, חבר הכנסת סימון מושיאשוילי

אורית פרקש הכהן:  בבקשה

סימון מושיאשוילי: גברתי היושבת-ראש, חבריי, הרשות הלאומית לביטחון קהילתי החליטה להסיט תקציבים לטובת תמיכה בקהילות המפונים והמתפנים במדינת ישראל באתרים השונים, בדגש על מניעה וטיפול בתופעות והתנהגויות סיכון ומצבי קיצון בקרב בני הנוער

סימון מושיאשוילי:  במקביל הרשות הלאומית בנתה תוכנית לטיפול בשאר הרשויות המקומיות ברחבי המדינה שגם בהן בעקבות מצב החירום והמלחמה יש עלייה בשימוש בחומרים מסוכנים ובתופעות של אלימות, בעיקר בקרב המתבגרים

סימון מושיאשוילי:       נכון להיום, כיוון שאין מורשה חתימה, הליך מינוי המנכ"ל או ממלא מקומו אורך זמן

סימון מושיאשוילי:  המשמעות הינה שהרשות לא יכולה לחתום על הסכמים חדשים ולעבוד עם ספקים חדשים עד למינוי מורשה חתימה

סימון מושיאשוילי:  הדרך הקצרה ביותר היא העברת החוק בקריאה שנייה ושלישית, וכך מורשי חתימה של המשרד לביטחון לאומי יוכלו לחתום

סימון מושיאשוילי:       אציין שההסכמים וההתקשרויות עם הספקים החדשים נדרשים לאור הסטת תקציב ותוכניות לטיפול ביישובים שפונו

סימון מושיאשוילי:  מדובר בשירות חיוני בעת זו לתושבים, והרשות הלאומית הינה חלק משמעותי מהחוסן הקהילתי והלאומי, במיוחד בעת החירום הנוכחית

סימון מושיאשוילי:       כמו כן, מדובר בהצעת חוק ממשלתית שהוגשה בממשלה הקודמת, והייתה אמורה לעבור בסוף המושב הקודם

סימון מושיאשוילי:  על כן, הוועדה לביטחון לאומי מבקשת אתכם לאשר את הצעת החוק בקריאה השנייה והשלישית

סימון מושיאשוילי:  שיהיו ימים טובים יותר

אורית פרקש הכהן: תודה רבה

אורית פרקש הכהן:  להצעת החוק הזו הוגשו הסתייגויות מטעם קבוצת יש עתיד, קבוצת ישראל ביתנו, קבוצת העבודה

אורית פרקש הכהן:  כן, חברת הכנסת בן ארי?     

מירב בן ארי: אני מושכת את כל ההסתייגויות

אורית פרקש הכהן: אוקיי

אורית פרקש הכהן:  את כל ההסתייגויות?     

מירב בן ארי: גם מפלגת העבודה

אורית פרקש הכהן: וגם מפלגת העבודה

מירב בן ארי: והאחרים עברו לקואליציה, אז נראה לי - - -     

אורית פרקש הכהן: לא, ישראל ביתנו

קריאה: הם לא נמצאים

אורית פרקש הכהן: לא נמצאים

אורית פרקש הכהן:  אוקיי

אורית פרקש הכהן:  ההסתייגויות של המחנה הממלכתי מוסרות

אורית פרקש הכהן:       כל ההסתייגויות הוסרו, ולכן נעבור להצבעה בקריאה השנייה, כנוסח הוועדה

אורית פרקש הכהן:  חברי הכנסת, אנחנו עוברים להצבעה

אורית פרקש הכהן:  הצבעה

אורית פרקש הכהן: בעד סעיפים 1–9 – 8 

אורית פרקש הכהן: נמנעים – אין 

אורית פרקש הכהן: תוצאות ההצבעה: בעד – שמונה, אין מתנגדים, אין נמנעים

אורית פרקש הכהן:  אני קובעת, כי הצעת חוק הרשות הלאומית לביטחון קהילתי (תיקון מס' 2), התשפ"ג–2023, עברה בקריאה השנייה

אורית פרקש הכהן:       נעבור להצבעה בקריאה שלישית, כנוסח הוועדה

אורית פרקש הכהן:  ההצבעה תהיה אלקטרונית, נא לשבת

אורית פרקש הכהן:  הצבעה

אורית פרקש הכהן: בעד החוק – 8 

אורית פרקש הכהן: נמנעים – אין  

אורית פרקש הכהן: תוצאות ההצבעה: בעד – שמונה, אין מתנגדים, אין נמנעים, אני קובעת כי הצעת חוק הרשות הלאומית לביטחון קהילתי (תיקון מס' 2), התשפ"ג–2023, עברה בקריאה השלישית ותיכנס לספר החוקים

אורית פרקש הכהן: [מס' מ/1667; דברי הכנסת, חוב' ג', ישיבה 109; נספחות

אורית פרקש הכהן: ] 

אורית פרקש הכהן: נמשיך בסדר-היום

אורית פרקש הכהן:  הנושא הבא על סדר-היום הצעת חוק הירושה (תיקון מס' 19), התשפ"ד–2023, לקריאה השנייה והשלישית

אורית פרקש הכהן:  אני מזמינה את יושב-ראש ועדת החוקה, חוק ומשפט חבר הכנסת שמחה רוטמן להציג את הצעת החוק

אורית פרקש הכהן:  בבקשה

טלי גוטליב: חוק חשוב, אבל קשה לשמוע את הטיעונים

חוק ומשפט): כן

טלי גוטליב: נועד להקל על משפחות החטופים בבית משפט לענייני משפחה

חוק ומשפט): גברתי היושבת-ראש, חבריי חברי הכנסת, מדובר בחוק שהייתי מעדיף שלעולם לא היינו צריכים להביא להצבעה, אך במציאות הקשה שנוצרה אני חושב שמדובר בחוק שבעבודה קשה ומאומצת, גם של אנשי משרד המשפטים – הרשם לענייני ירושה, האפוטרופוס הכללי – והייעוץ המשפטי של הוועדה, ניסינו לייצר הסדר חוקי למציאות בלתי אפשרית

חוק ומשפט):  החוק נועד לתת מענה למציאות שקיימת בחוק הישראלי של שניים שמתו כאחד

חוק ומשפט):  זאת אומרת, כאשר לא ניתן לקבוע מי מהמורישים שנפטרו ביחד נפטר קודם, וממילא קשה לקבוע את סדר הירושה, קובע ההסדר החוקי הקיים כיום בחוק הסדרים שלפיהם יורשי ודאי קודמים ליורשי ספק

חוק ומשפט):       ההסדר שקיים היום מבוסס על הדין העברי, והוא נותן מענה, בעיניי גם נכון וגם צודק, במקרים רבים

חוק ומשפט):  אולם במקרים שחווינו בתחילת מלחמת חרבות ברזל, במיוחד בימים השביעי והשמיני, במציאות הזו, שבה לצערנו אנשים רבים מבני אותה משפחה נפטרו ואיננו יודעים מי נפטר קודם – הם נפטרו באותו יום או באותם שני ימים – למען האמת, ההליך המשפטי שעלול להיווצר כדי לברר האם באמת אנחנו יודעים או לא יודעים מי מת קודם, יפתח פצעים למשפחות, יעכב את היכולת שלהן לקבל את הירושה ועלול לייצר הרבה הרבה יותר נזק מתועלת

חוק ומשפט):  לכן התקבלה במשרד המשפטים החלטה לא פשוטה

חוק ומשפט):  אני חייב לומר שזה אחד המכתבים הראשונים ששלחתי, עם היוודע גודל האסון, לרשם לענייני ירושה, כדי שינסה ויקדם לתת מענה, והם ישבו במשרד המשפטים וניסחו וגיבשו את ההסדר

חוק ומשפט):  ובאמת, ניסינו להביא בוועדה הסדר שייצר את התוצאה הצודקת ביותר בנסיבות העניין

חוק ומשפט):       שני המרכיבים העיקריים של הצעת החוק: האחד הוא הרחבה של הסדר ההסתלקות

חוק ומשפט):  הסתלקות מעיזבון היא פעולה שבא אדם ואומר שהוא לא מעוניין לרשת או שהוא מעוניין להעביר את חלקו או חלק מחלקו בעיזבון לטובת אדם אחר

חוק ומשפט):  ההסתלקות הזאת היא רלוונטית, בעיקר משמעותית, כאשר מדובר בנכס או כאשר יש שיקולי מס שמעורבים בעניין, ולכן מדינת ישראל מגבילה בדרך כלל את האפשרות להסתלק רק לקרובים מדרגה מאוד מאוד קרובה, כדי למנוע כל מיני תכנוני מס והעברות בתוך המשפחה של רכוש בפטור ממס

חוק ומשפט):       בנסיבות שנוצרו, ההסדר הזה, שנוגע בעצם לכלל אירועי האיבה והרוגי כוחות הביטחון שהתרחשו לכל אורך התקופה הקיימת כעת, מדינת ישראל קיבלה את ההחלטה, הנכונה בעיניי, לא לצמצם – יותר נכון להרחיב את הסדרי ההסתלקות ולאפשר ליותר קרובי משפחה, בייחוד כאשר אנחנו יודעים שבמשפחות מסוימות נפגעו רבים מבני המשפחה יחד ונוצרו מצבים אנושיים קשים מאוד

חוק ומשפט):  כדי להקל ולאפשר לבני משפחה שנותרו להסדיר את היחסים הממוניים ביניהם בדרך טובה יותר ללא אירועי מס, הורחבה האפשרות הזו

חוק ומשפט):       אני רוצה פה להודות באופן מיוחד ליועצת המשפטית נעמה, ששמה לב לצורך להרחיב את זה אפילו יותר מההצעה הממשלתית, ובדיוני הוועדה גם הוספנו, בנוסף להרחבה שקבועה בסעיף 10 לחוק, גם מקרים של בני זוג לשעבר – שאלה גם מקרים שאנחנו יודעים עליהם – שמחזיקים בחלק מהילדים, שבעקבות התפרקות המשפחה עקב האירועים הקשים חלק מהם בעצם הפכו להיות ההורה העיקרי, או כל מיני סיטואציות שאפשר לקרוא להן בשם קוד "סיטואציית איוב" ממש

טלי גוטליב: בטוח לא כללנו את הכול, כן, כי יש - - - של מקרים

חוק ומשפט): נכון

חוק ומשפט):  אז אפשרנו גם לבני זוג לשעבר, מלבד לקרובי משפחה במובן הרחב ביותר, להיות חלק מהאנשים שמסתלקים לטובתם מהירושה

חוק ומשפט):  ויש גם סיטואציות של ילדי אומנה או ילדים שהם מאומצים בתהליכים שונים, שהאימוץ שלהם הוא לא פורמלי – לאפשר גם למשפחות מורכבות יותר גמישות מרבית ככל הניתן בסיטואציה הקשה המתוארת

חוק ומשפט):  אז ההסדר הזה, מאחר שהוא הסדר מקל, הרחבנו אותו גם לכלל החיילים, לכוחות המשטרה, לסוהרים ולכיתות הכוננות, ולא רק לאירועים הללו, כדי שהוא יהיה רחב

חוק ומשפט):       אני יכול לומר שלמען האמת – יכול להיות, ואני מקווה, וגם נאמר בדיוני הוועדה, שההסדר הזה יישקל כהסדר של קבע, באופן תמידי, לנפגעי פעולות איבה ולאנשי כוחות הביטחון, מאחר שכמעט תמיד בסיטואציות האלו מדובר במוות חטוף והאנשים לא הכינו צוואה או לא נערכו בצורה הנכונה, וזה גם הרבה מאוד פעמים פוגע במשפחות במובן הרחב

חוק ומשפט):       נכון להיום, ההסדר הוצע כהסדר שחל שנה מתום תקופת תוקפה של ההכרזה על מצב מיוחד בעורף

חוק ומשפט):  זאת אומרת, לא רק – בוודאי על האנשים שנהרגו בשני הימים הראשונים, ב-7 וב-8, אבל גם על כל נפגעי פעולות האיבה וכל אנשי כוחות הביטחון וכיתות הכוננות שנפגעו מאז

חוק ומשפט):  זה ההסדר הראשון

חוק ומשפט):      ההסדר השני הוא הסדר מורכב הרבה יותר, אבל חשוב לא פחות

חוק ומשפט):  ההסדר השני מדבר על הסיטואציות כאשר, כמו שאמרתי, לא יודעים מי נפטר ראשון

חוק ומשפט):  ההצעה קובעת, וכך גם נקבע בהצעת החוק הממשלתית, שמי שנפטר ב-7 או ב-8 באוקטובר יראו אותם כמי שמתו כאחד

חוק ומשפט):  זאת אומרת, אנחנו לא רוצים בכלל לאפשר את הדיון המשפטי שינסה לברר מהיכן בדיוק חדרו המחבלים או מי נפגע ראשון או מי מת ומי בא להציל

חוק ומשפט):  אלו דיונים שאנחנו, כמדינה, קיבלנו את ההחלטה שאנחנו לא לא רוצים שהם יתקיימו, כדי לא לפגוע באנשים

חוק ומשפט):  ולכן כל מי שנפגע, ששני מורישים או לפחות אחד מהם נהרג בימים 7 ו-8, יראו אותם כשניים שמתו כאחד ואז יחול עליהם ההסדר

חוק ומשפט):  אבל מאחר שההסדר הזה הוא גורף מאוד ומאחר שאנחנו לא מאפשרים פה ניהול ההליך, אפשרנו לבתי המשפט ולרשמים לענייני ירושה, בהסכמה, לייצר חלוקה אחרת של הירושה, גם לכלול יורשי ספק, גם לכלול יורשים אחרים, ולהתוות את שיקול הדעת בדרך הזו; וגם לאפשר מנגנונים אחרים של חלוקה, כאשר ניתן לשקול שיקולים מצומצמים, רחבים אך מצומצמים; והעיקר מבחינתנו שהשיקול של מתי בדיוק נפטר אדם לא יהיה אחד מהשיקולים

חוק ומשפט):  זאת אומרת, אנחנו מעוניינים שהחזקה הזאת, שהחזקה שנקבעה בחוק, תהיה חזקה חלוטה, שלא יעסקו בה, שלא ידושו בה, כדי חס ושלום לא לייצר עוד פגיעה לאנשים שחרב עליהם עולמם

חוק ומשפט):       אני רוצה, כמו שאמרתי בהתחלה, להודות לכל אנשי משרד המשפטים, הרשם לענייני ירושה, האפוטרופוס הכללי, ולייעוץ המשפטי של הוועדה, ובמיוחד לעורכת הדין נעמה מנחמי

חוק ומשפט):  צריך להבין את הסיטואציה, וחשוב לי לשתף בזה

חוק ומשפט):  אנחנו עוסקים בסיטואציה שבה מצד אחד הפער בין העיסוק הכמעט טכני, נוקדני, בכל מיני סיטואציות ותרשימים ומה יקרה בדיוק במקרה א' או במקרה ב' או במקרה ג', וכמעט כל הנוכחים בחדר או מכירים או שמעו או קראו על אנשים שהתרחישים האיומים והנוראים האלו נוגעים להם ולחייהם

חוק ומשפט):  הדבר דרש באמת מסירות נפש גדולה מאוד מצד כל אנשי המקצוע שעסקו בנושא, וחשבו עליו בפרק הזמן הקצר מאוד שהחוק הזה נמצא על שולחננו והיה צריך לחוקק אותו מאוד מאוד במהירות, חשבו בכל שעות היום והלילה איך אנחנו מקילים כמה שיותר על משפחות הנרצחים וההרוגים

חוק ומשפט):       להצעה לא הוגשו הסתייגויות

חוק ומשפט):  אני מבקש מחבריי חברי הכנסת לאשר את הצעת החוק בקריאה השנייה ובקריאה השלישית, ולהקל במעט על משפחות הנרצחים וההרוגים

חוק ומשפט):  שיתקיים בנו "בִלע המות לנצח ומחה ה' אלוהים דמעה מעל כל פנים"

חוק ומשפט):  שנשמע ונתבשר רק בשורות טובות

חוק ומשפט):  תודה רבה, גברתי היושבת-ראש, תודה רבה, חבריי חברי הכנסת

אורית פרקש הכהן: תודה רבה, אדוני היושב-ראש

אורית פרקש הכהן:  להצעת החוק הזו לא הוגשו הסתייגויות, אך הוגשו בקשות לרשות דיבור של סיעת חד"ש-תע"ל

אורית פרקש הכהן:  אני אקריא את השמות

אורית פרקש הכהן:  מישהו מהסיעה נמצא כאן ורוצה לנצל את זכות הדיבור?     

מירב בן ארי: הם לא נמצאים - - -     

אורית פרקש הכהן: טוב

אורית פרקש הכהן:  אני רואה שגם חבר הכנסת גלעד קריב רשום לדיבור – מוותר

אורית פרקש הכהן:  אוקיי

אורית פרקש הכהן:      אם כך, חברי הכנסת, נעבור להצבעה בקריאה השנייה על הצעת חוק הירושה (תיקון מס' 19), התשפ"ד–2023, כנוסח הוועדה

אורית פרקש הכהן:  ההצבעה תהיה אלקטרונית

אורית פרקש הכהן:  חברי הכנסת, נא לשבת

אורית פרקש הכהן:  ההצבעה

אורית פרקש הכהן: בעד סעיפים 1–3 – 6 

אורית פרקש הכהן: נמנעים – אין  

אורית פרקש הכהן: תוצאות ההצבעה הן שישה בעד, אין מתנגדים, אין נמנעים

אורית פרקש הכהן:  אני קובעת כי הצעת החוק אושרה בקריאה השנייה

אורית פרקש הכהן:      חברי הכנסת, נעבור להצבעה בקריאה השלישית על הצעת חוק הירושה (תיקון מס' 19), התשפ"ד–2023

אורית פרקש הכהן:  ההצבעה תהיה אלקטרונית, אנא שבו

אורית פרקש הכהן:  הצבעה

אורית פרקש הכהן: בעד החוק – 6 

אורית פרקש הכהן: נמנעים – אין  

אורית פרקש הכהן: תוצאות ההצבעה הן שישה בעד, אין מתנגדים, אין נמנעים

אורית פרקש הכהן:  אני קובעת כי הצעת חוק הירושה (תיקון מס' 19), התשפ"ד–2023, התקבלה בקריאה השנייה והשלישית, ותיכנס לספר החוקים

אורית פרקש הכהן: [מס' מ/1669; דברי הכנסת, מושב שני, חוב' ג', ישיבה 112; נספחות

אורית פרקש הכהן: ] 

אורית פרקש הכהן: חברי הכנסת, הסעיף הבא על סדר-היום: הצעת חוק נציב תלונות הציבור על שופטים (תיקון מס' 5 – הוראת שעה), התשפ"ד–2023, לקריאה השנייה והשלישית

אורית פרקש הכהן:  אני מזמינה את יושב-ראש ועדת החוקה, חוק ומשפט חבר הכנסת שמחה רוטמן להציג את הצעת החוק, בבקשה

חוק ומשפט): גברתי היושבת-ראש, חבריי חברי הכנסת, בשם ועדת החוקה, חוק ומשפט, שהכינה את ההצעה, אני מביא בפניכם את הצעת חוק נציב תלונות הציבור על שופטים (תיקון מס' 5 – הוראת שעה) התשפ"ד–2023

חוק ומשפט):  על פי סעיף 6 לחוק נציב תלונות הציבור על שופטים, התשס"ב–2002, נציב תלונות הציבור על שופטים ממונה לתקופת כהונה אחת של חמש שנים

חוק ומשפט):  המינוי נעשה בידי הוועדה לבחירת שופטים לפי הצעה של שר המשפטים ונשיא בית המשפט העליון כאחד

חוק ומשפט):       בהצעת החוק מוצע בהוראת שעה לאפשר לשר המשפטים ולנשיא בית המשפט העליון להאריך את כהונת הנציב בשישה חודשים נוספים

חוק ומשפט):  הצעת החוק מוצעת כהוראת שעה לחצי שנה, המשמעות היא שהיא תחול על הנציב המכהן בלבד

חוק ומשפט):      כפי שהוצג בדברי ההסבר להצעה על ידי נציגי הממשלה בדיון, הצעת החוק הוצעה על רקע מצב החירום שהוכרז בישראל ביום 7 באוקטובר 2023 ועל רקע קושי למנות נציב לפי ההסדר החוקי הקיים

חוק ומשפט):  נציגי הממשלה הציגו בפני הוועדה כי החלופות להסדר המוצע בהצעת החוק עלולות להוביל לחוסר יציבות של המערכת והדגישו את החשיבות הציבורית בשמירת הרציפות התפקודית של הנציבות ועצמאותה

חוק ומשפט):  במהלך הדיון החליטה הוועדה, בהסכמה של נציגי הממשלה, לקצר את משך התקופה שהוצעה להארכת הכהונה כך שבמקום אפשרות להארכה בת שנה, הארכת הכהונה תהיה אפשרית לתקופה של חצי שנה

חוק ומשפט):      להצעה לא הוגשו הסתייגויות, אך הוגשו בקשות רשות דיבור

חוק ומשפט):  אני מבקש מחברי הכנסת – כי זה מה שכתוב בדף הנאום שלפניי – לאשר את ההצעה בקריאה השנייה והשלישית בנוסח המוצע על ידי הוועדה

חוק ומשפט):  אני מציין, גם לטובת הפרוטוקול, שבאופן מאוד מאוד חריג אני נמנעתי בוועדה על הצעת החוק הזאת

חוק ומשפט):  אני לא ארחיב מפאת כבודה של הוועדה, כבודם של חברי הוועדה, ואני מקווה שדוגמה אישית זו תשמש גם את חבריי, ואם לא – והיה זה לא שכרי

חוק ומשפט):  תודה רבה, גברתי היושבת-ראש

אורית פרקש הכהן: חברי הכנסת, להצעת החוק לא הוגשו הסתייגויות, אך הוגשו בקשות לרשות דיבור של סיעות חד"ש-תע"ל והעבודה

אורית פרקש הכהן:  האם נמצאים כאן חברי כנסת שרוצים לדבר? חבר הכנסת גלעד קריב, בבקשה, חמש דקות

גלעד קריב: גברתי היושבת-ראש, מכובדיי חברי הכנסת, אדוני השר, עמיתי יושב-ראש ועדת החוקה, לא אוכל להיעתר לבקשתך ולא להתייחס לנסיבות העברת החוק, כי האמת צריכה להיאמר

גלעד קריב:  דייקת היטב בתיאור ההסדר המוצע בהצעת החוק, אבל בדבר אחד לא דייקת – בנסיבות שהובילו את הממשלה להניח את הצעת החוק על שולחן הכנסת

גלעד קריב:  בין הצעת החוק הזאת לבין המלחמה שאנחנו נתונים בה אין דבר וחצי דבר

גלעד קריב:  כל עניינה של הצעת החוק הזאת במלחמה שהכריז שר המשפטים יריב לוין, שגם הערב לא טורח להיות כאן במליאה, נגד מערכת המשפט; לא רק נגד מערכת המשפט, אלא במידה רבה נגד הכנסת, שהרי הרשות המחוקקת קבעה הסדר מפורש מי הוא הגורם הממלא את נציב התלונות על השופטים – הוועדה לבחירת שופטים

גלעד קריב:  כבר לפני לא מעט חודשים, אם אינני טועה בחודש יוני, בחרה הכנסת את נציגיה לוועדה לבחירת שופטים

גלעד קריב:  כך עשו גם יתר הגורמים המעורבים בהקמת הוועדה ובאיוש הרכבה

גלעד קריב:  אבל שר המשפטים של מדינת ישראל אינו מקיים את הוראות החוק, ובמשך חודשים הוא לא טרח לכנס את הוועדה לבחירת שופטים, ובשל כך הוא לא עסק במינויו של נציב חדש לתלונות על השופטים

גלעד קריב:      שר המשפטים, שמדי נאום כאן בבניין מדבר על הפגיעה בכבודה של הכנסת, בכבוד הרשות המחוקקת, רומס את כבודה של הכנסת בכך שהוא לא ממלא את הוראות החוק שהכנסת הזאת חוקקה, מסרב לכנס את הוועדה לבחירת שופטים, ומוביל אותנו למציאות שבה אנחנו נדרשים לחקיקה לא טובה על מנת לכסות על ההתנהלות הנפסדת שלו

גלעד קריב:      עכשיו אומרים לי: הינה, שר המשפטים תיקן את דרכיו

גלעד קריב:  ראשית הוא הודיע על מינוי 14 שופטים עמיתים, 14 שופטים עמיתים, דהיינו מינוי של שופטים שפרשו לתקופה זמנית תחת יותר מ-50 שופטים שיש למנות עד סוף שנת 2023 על מנת לאפשר למערכת המשפט, שגם ככה עמוסה מעל הראש, לתפקד כהלכה

גלעד קריב:      אומרים לי: הינה, שר המשפטים הודיע לבג"ץ שהוא יכנס את הוועדה תוך 15 ימים

גלעד קריב:  אז ראשית, באמת תודה רבה

גלעד קריב:  יודע שר המשפטים שבית המשפט העליון היה מוציא פסק דין שמחייב אותו לקיים את חוקיה של הכנסת, אז הוא הקדים והוציא את ההודעה הזו

גלעד קריב:  אבל מי שלא קורא רק את הכותרות בעיתונות אלא קורא את השורות התחתונות, רואה כיצד שר המשפטים מודיע שהוא יביא לשולחן הוועדה רק נושאים בהסכמה רחבה

גלעד קריב:  הרי מינוים של שופטים לבית משפט השלום ובית המשפט המחוזי לא דורשים קונסנזוס בוועדה, די ברוב רגיל

גלעד קריב:  אז מה הפעם מודיע שר המשפטים? שהוא לא יפעיל את הוועדה על פי חוקי הבית הזה, אלא אם כן תהיה לו זכות וטו במקום שבו הבית הזה לא העניק לו זכות וטו

גלעד קריב:      אז אני מסרב להתרשם מההודעות של שר המשפטים, לא רואה בהן סימן שהוא מבין את גודל השעה

גלעד קריב:  יש כאן בבית לא מעט חברים וחברות גם מהצד הזה וגם מהצד הזה שבאמת מבינים שנפל דבר נורא בתולדות ישראל, וביום שאחרי המלחמה לא נוכל לחזור למה שהיה כאן מיום כינונה של הכנסת העשרים-וחמש

גלעד קריב:       אבל בהצעת החוק הנלוזה הזו, בהודעה הנדיבה שלו, שהוא ממנה 14 שופטים עמיתים, ובהתחכמות שלו בהודעה שהוא יעלה על סדר-יומה של הוועדה למינוי שופטים רק נושאים בהסכמה רחבה, דהיינו רק נושאים שהוא יסכים עליהם, שר המשפטים מאותת לכל אזרחי ישראל שהוא לא למד דבר

גלעד קריב:  הוא רק ממתין בשקט לשש אחרי המלחמה כדי להמשיך את המערכה שלו נגד הרשות השופטת

גלעד קריב:  לא כך ציפינו משר משפטים במדינת ישראל, תודה

אורית פרקש הכהן: תודה רבה

אורית פרקש הכהן:  אני מבינה שיו"ר הוועדה רוצה לעלות ולסכם לפני שנעבור להצבעה

אורית פרקש הכהן:  בבקשה

חוק ומשפט): תודה רבה, גברתי היושבת-ראש

חוק ומשפט):  חבריי חברי הכנסת, אני רק רוצה לציין למען הפרוטוקול: כפי שאמרתי, הודעתי בוועדה, מאחר שזו הצעת חוק שנמנעתי לגביה ואינני מתומכיה, שאם יהיה ולו מתנגד אחד להצעה בוועדה או תוגש הסתייגות אחת – אני לא אעלה אותה להצבעה

חוק ומשפט):  אני חושב שהיה נכון וטוב שמי שלא התנגד לחוק ולא הגיש הסתייגות לחוק היה נמנע בזמן שכוחותינו לוחמים בעזה לאוורר את מחלוקות העבר שלו, וברוח האחדות וההסכמה היה משאיר את האווירה הציבורית נקייה יותר

חוק ומשפט):  אני מבקש מכולם לתמוך בהצעת החוק, למרות שנמנעתי בעדה

חוק ומשפט):  תודה רבה

גלעד קריב: אתה מצביע בעדה?     

חוק ומשפט): אני אחליט בדרך

גלעד קריב: בבקשה, תצביע בעדה

גלעד קריב:  הלוואי שאלו היו מחלוקות עבר – לא היינו צריכים להידרש לעניין

גלעד קריב:  אלה מחלוקות ההווה, תוך כדי לחימה

אורית פרקש הכהן: חבר הכנסת קריב, אנחנו עוברים להצבעה

אורית פרקש הכהן:  חברי הכנסת, נעבור להצבעה בקריאה שנייה על הצעת חוק נציב תלונות הציבור על שופטים (תיקון מס' 5) (הוראת שעה), התשפ"ד–2023, כנוסח הוועדה

אורית פרקש הכהן:  ההצבעה תהיה אלקטרונית

אורית פרקש הכהן:  נא לשבת

אורית פרקש הכהן:  הצבעה

אורית פרקש הכהן: בעד סעיף 1 – 3 

אורית פרקש הכהן: נמנעים – 2  

אורית פרקש הכהן: תוצאות ההצבעה הן שלושה בעד, אין מתנגדים, שני נמנעים

אורית פרקש הכהן:  אני קובעת כי הצעת החוק אושרה בקריאה שנייה

אורית פרקש הכהן:       חברי הכנסת, נעבור להצבעה בקריאה השלישית על הצעת חוק נציב תלונות הציבור על שופטים (תיקון מס' 5) (הוראת שעה), התשפ"ד–2023

אורית פרקש הכהן:  ההצבעה תהיה אלקטרונית

אורית פרקש הכהן:  נא לשבת, הצבעה

אורית פרקש הכהן: בעד החוק – 3 

אורית פרקש הכהן: נמנעים – 1  

אורית פרקש הכהן: זו התוצאה: שלושה בעד, אין מתנגדים, נמנע אחד

אורית פרקש הכהן:  אני קובעת כי הצעת חוק נציב תלונות הציבור על השופטים (תיקון מס' 5) (הוראת שעה), התשפ"ד–2023, התקבלה בקריאה השנייה והשלישית, ותיכנס לספר החוקים

גלעד קריב: שר המשפטים לא מסוגל לכבוש את - - - הוא ממשיך

טלי גוטליב: עזוב, אנחנו לא בהתססה ולא - - -      

גלעד קריב: מי מתסיס? הוא מתסיס

גלעד קריב:  תתחילו - - -      

טלי גוטליב: די קריב, די - - -      

גלעד קריב: תתחילו - - - בהתנהגות של שר המשפטים

קריאה: הלאה

קריאה:  זהו

אורית פרקש הכהן: חבריי חברי הכנסת, נעבור לנושא הבא – חברים, בואו נרגיע את האווירה, בואו נתקדם

אורית פרקש הכהן:  הנושא הבא על סדר-היום: הצעת ועדת הכנסת להגדלת מספר החברים בוועדת הבריאות

אורית פרקש הכהן:  אני מזמינה את יושב-ראש ועדת הכנסת, יו"ר הקואליציה חבר הכנסת אופיר כץ, להציג את החלטת הוועדה

אורית פרקש הכהן:  אני מבינה שיש לך עוד הודעות

): כן

אורית פרקש הכהן: אז אולי פשוט תעשה הכול ברצף? אי-אפשר

): קודם כול יש לי הודעה בלי הצבעה, לאחר מכן הודעה עם הצבעה, אני אצביע, ואז עוד הודעה עם הצבעה

אורית פרקש הכהן: בבקשה

): אני מתחיל עם ההודעה

אורית פרקש הכהן: תתחיל עם הגדלת מספר חברי ועדת הבריאות, זה הנושא כרגע

): קודם ההודעה, ואחרי זה הבריאות, כי ההודעה הזאת בלי הצבעה

):  גברתי היושבת-ראש, אדוני השר, חברי הכנסת, אבקש להודיע על חילופי אישים בוועדות הבאות: בוועדה לענייני ביקורת המדינה מטעם סיעת ש"ס, במקום חבר הכנסת בוסו, שהתמנה לשר, יכהן חבר הכנסת אברהם בצלאל

):      בוועדת החינוך, התרבות והספורט, במקום הפנוי לסיעת הליכוד תכהן חברת הכנסת גלית דיסטל אטבריאן; בוועדה המשותפת של ועדת החוץ והביטחון וועדת חוקה, חוק ומשפט לעניין הכרזה על מצב חירום מטעם ועדת החוץ והביטחון במקום חבר הכנסת גדעון סער, שהתמנה לשר, יכהן חבר הכנסת זאב אלקין; מטעם ועדת החוקה, חוק ומשפט במקום חבר הכנסת יונתן מישרקי יכהן חבר הכנסת אברהם בצלאל

):       בוועדה המשותפת של ועדת החוץ והביטחון וועדת הכספים לתקציב הביטחון לפי חוק יסודות התקציב, התשמ"ה–1985, מטעם ועדת החוץ והביטחון במקום חבר הכנסת גדי אייזנקוט, שהתמנה לשר, יכהן חבר הכנסת מיכאל ביטון

):  כמו כן, חבר הכנסת זאב אלקין יכהן כממלא מקום קבוע בוועדה המשותפת במקום חבר הכנסת גדעון סער, שהתמנה לשר

):      בוועדה המשותפת של ועדת החוקה, חוק ומשפט וועדת החוץ והביטחון לפי חוק האזנות סתר ובוועדה המשותפת של הוועדה לביטחון לאומי וועדת החוקה, חוק ומשפט לפי חוק האזנות סתר, מטעם ועדת החוקה, חוק ומשפט, במקום חבר הכנסת יונתן משריקי, יכהן חבר הכנסת ארז מלול;      בוועדה המשותפת של ועדת החוץ והביטחון וועדת הפנים והגנת הסביבה לפי חוק האזרחות והכניסה לישראל (הוראת שעה), התשפ"ב–2022, מטעם ועדת הפנים והגנת הסביבה, במקום חבר הכנסת אוהד טל, תכהן חברת הכנסת מיכל וולדיגר

):      בזה, כפי שאמרתי, אין צורך בהצבעה

): הנושא הבא: אני מתכבד להציג את הצעת ועדת הכנסת להגדיל את מספר חברי ועדת הבריאות מ-12 ל-14

):  כיום יש 12 חברים בוועדת הבריאות: שמונה חברים לקואליציה וארבעה – לאופוזיציה

):      בהתאם לכך, החליטה ועדת הכנסת בישיבתה היום להמליץ לכנסת להוסיף לוועדת הבריאות חברה אחת לסיעת הליכוד – חברת הכנסת גלית דיסטל אטבריאן וחברה אחת לסיעת יש עתיד – חברת הכנסת מירב בן ארי

):      אבקש את אישורה של הכנסת להצעה זו

אורית פרקש הכהן: להצעה זו נרשמו דוברים, נקרא את השמות

מירב בן ארי: אולי בגלל - - - תשאלי אם מישהו - - -     

אורית פרקש הכהן: האם מישהו מחברי הכנסת שנרשם מעוניין לדבר, לנצל את זכות הדיבור?      אם כך, נעבור להצבעה

אורית פרקש הכהן:  ההצבעה תהיה אלקטרונית, נא לשבת

אורית פרקש הכהן:  הצבעה

אורית פרקש הכהן: בעד הצעת ועדת הכנסת – 2 

אורית פרקש הכהן: נמנעים – אין  

אורית פרקש הכהן: התוצאה היא שניים בעד, אין מתנגדים, אין נמנעים

אורית פרקש הכהן:  אני קובעת כי הצעת יו"ר ועדת הכנסת וועדת הכנסת להגדלת מספר החברים בוועדת הבריאות התקבלה

אורית פרקש הכהן: [נספחות

אורית פרקש הכהן: ]     

אורית פרקש הכהן: ליו"ר ועדת הכנסת יש עוד הודעות

אורית פרקש הכהן:  חבר הכנסת אופיר כץ, בבקשה

אורית פרקש הכהן:  יו"ר הוועדה, בבקשה

): הכנסת החליטה בישיבתה היום להעביר את הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד–2023, מ/1673, לדיון בוועדת החוקה, חוק ומשפט

):  בהמשך לכך, ולפי הצעת ועדת החוקה, חוק ומשפט, החליטה הכנסת על פיצול הצעת החוק לשלושה חלקים על מנת שחלק אחד יישאר לדיון בוועדת החוקה, חוק ומשפט ושני חלקים נוספים יעברו לוועדות אחרות לפי הנושאים הכלולים בהם

):      ועדת הכנסת ממליצה לכנסת להעביר שניים מהחלקים שפוצלו מתוך הצעת החוק האמורה מוועדת החוקה, חוק ומשפט לוועדות כמפורט להלן: 1

):  ועדת העבודה והרווחה תדון בהארכת תקופות ודחיית מועדים לפי חוק אומנה לילדים, התשע"ו–2016, סעיף 5 להצעת החוק; 2

):  ועדת הפנים והגנת הסביבה תדון בהארכת תקופות ודחיית מועדים בתחום התכנון והבנייה – סעיפים 23,19,15,4(ג), פרטים (74) ו-(76) לתוספת הראשונה, פרטים (128) ו-(129) לתוספת השנייה והתוספת הרביעית

):  אבקש את אישורה של הכנסת להמלצה זו

אורית פרקש הכהן: חברי הכנסת, נעבור להצבעה

אורית פרקש הכהן:  ההצבעה תהיה אלקטרונית

אורית פרקש הכהן:  נא לשבת

אורית פרקש הכהן:  הצבעה

אורית פרקש הכהן: בעד הצעת ועדת הכנסת – 4 

אורית פרקש הכהן: נמנעים – אין  

אורית פרקש הכהן: תוצאות ההצבעה: בעד – ארבעה, אין מתנגדים, אין נמנעים

אורית פרקש הכהן:  אני קובעת כי הצעת יו"ר ועדת הכנסת התקבלה

אורית פרקש הכהן:      חברי הכנסת, תם סדר-היום

אורית פרקש הכהן:  הישיבה הבאה תתקיים ביום רביעי כ"ד בחשוון התשפ"ד, 8 בנובמבר 2023, בשעה 11:00

אורית פרקש הכהן:  ישיבה זו נעולה